text:
ሓላፊ ፖለቲካዊ ጉዳያት ህግደፍ ኣቶ የማነ ገብርኣብ ንተሳተፍቲ መበል 15 ፈስቲቫል ኤርትራውያን ነበርቲ ዓባይ ብሪጣንያ ኣብ ዘካየዶ ኣብ ህልው ኩነታት ሃገርን ኣህጉራውን ዞባውን ምዕባለታትን ዘተኰረ ሰሚናር፡ መንግስቲ ማሕበራዊ ፍትሒ ንምንጋስን ዘላቒ ቊጠባዊ ገስጋስ ንምርግጋጽን ገዚፍ ወፍሪ ይገብር ከምዘሎ፡ ከም ውጽኢቱ ድማ ኤርትራ ናብ ትስፍው መድረኽ ትሰጋገር ከምዘላ ጠቒሱ፡ ኣብ ውሽጥን ወጻእን ዝነብር ህዝቢ ኤርትራ ኣብ ዝምዝገብ ዘሎ ገስጋስ ጥራይ ዘይኮነ፡ ኣብ ምብርዓን ኣንጻር ሃገሩ ዝካየዱ ዝተፈላለዩ ሽርሕታት ንዘርእዮ ዘሎ ሓያል መኸተ መጒሱ።
ኣብቲ ኣብ ለንደን ዝተኻየደ፡ መበል 15 ፈስቲቫል ኤርትራውያን ነበርቲ ዓባይ ብሪጣንያ ሓላፊ ፖለቲካዊ ጉዳያት ህግደፍ ኣቶ የማነ ገብርኣብ፡ ኣምባሳደር ኤርትራ ኣብ ፈረንሳ ወይዘሮ ሃና ስምኦን፡ ኣምባሳደር ኤርትራ ኣብ ዓባይ ብሪጣንያ ኣቶ እስቲፋኖስ ሃብተማርያም፡ መራሕቲ ሃይማኖት፡ ካብ መላእ ብሪጣንያ ዝመጹ ኤርትራውያንን መሓዙት ኤርትራን ከምኡ’ውን ወከልቲ ዝተፈላለያ ማሕበራት ዝተሳተፉሉ ሃገራዊ ዓመታዊ ምትእኽኻብ፡ ንማሕበረ-ቊጠባዊ ኩነታት ከምኡ’ውን ንባህልን ልምድን ህዝቢ ኤርትራ ብዘንጸባርቕ መሰናድኦታት ደሚቑ ምንባሩ ዝፉለጥ ኮይኑ ኣብቲ ፈስቲቫል፡ ውድድር ሓጺር ዛንታ ብመንእሰያት፡ ኣብ ዝተፈላለየ ኣርእስታት ዘተኰረ ሰሚናራት ብኤርትራውያን ምሁራት፡ ሲምፖዝየም መንእሰያት ቀርኒ ኣፍሪቃ፡ ሰሚናር ብላዕለዋይ ልኡኽ መንግስቲ፡ ባህላውን ስፖርታውን መደባት፡ ስእላዊ ምርኢት፡ ቊሸት ዞባታትን ካልኦት መሰናድኦታትን ክቐርቡ እንከለዉ፡ ህጻናትን መንእሰያትን ባህሎምን ክብርታት ሕብረተሰቦምን ዝወርሱሉ መደባት ዓቢ ተመስጦ ከም ዘሕደረ ተሳተፊቲ ኣድናቆቶም ገሊጾም።


c: text/html

text:
ኽልተ ላዕለዎት ሰበ-ስልጣን ክልል ኦሮምያ ካብ ሓለፍነቶም ክእለዩ ከምዝተወሰነ ኣብ ውሽጢ ኢትዮጵያ ዝሕተም ጋዜጣ ሪፖርተር ሓቢሩ።
ጋዜጣ ሪፖርተር ኣብ ናይ ሎሚ ሕታሙ ካብ ሓለፍነቶም ክእለዩ ዝተገብሩ ናይቲ ክልል ገዛኢ ፓርቲ ኦህዴው ኣባል ፈጻሚ ኮሚቴን ሓላፊ ቤት-ጽሕፈት’ቲ ፓርቲን ኣቶ ዳባ ደበሌን ከምኡ’ውን ናይቲ ክልል ሓላፊ ቤት-ጽሕፈት ምሕደራን ጉዳያት ጸጥታን ኣቶ ሰለሞን ኩቹ’ዮም።
እቲ ጋዜጣ ከምዝበሎ ገዛኢ ፓርቲ ክልል ኦሮምያ - ኦህዴው ዕለታዊ ምንቅስቃሱ ዝመርሕ ቤት-ጽሕፈት ሓላፊ ኣቶ ዳባ ደበሌ ካብ መንጎ’ቶም ላዕለዎት ሰበ-ስልጣን’ቲ ክልልን ካብ መንጎ’ቶም 36 አባላት ኮሚቴ ፈጻሚ ስራሕ ኢህወዲግን ’ዮም።
ፖሊት ቢሮ ኦህዴው ኣብ መወዳእታ ዝሓለፈ ሰሙን ኣብ ዘካየዶ ኣኼባ አብ ክልል ኦሮምያ ዘሎ ኩነታት ጸጥታ ከምዝመኸረሉን እቲ ውሳኔ’ውን ኣብዚ ኣኼባ ከምዝተወሰነ ተጠቂሱ’ሎ።
ናይ ፈደራል ኮነ ናይቲ ክልል መንግስቲ ብዛዕባ’ዚ ዝሃብዎ መብርሂ የለን።
ምሉእ ትሕዝቶ አብዚ ምስማዕ ይክኣል።

robotstxt: allowed

filter: keep


text:
ጨንፈር ፍራንክፎርትን ከባቢኡን ስሩዕ ኣኼባኡ ኣካይዱTuesday, 17 October 2017 21:20 Written by ሽማግለ ጨንፈር
ጨንፈር ፍራንክፎርትን ከባቢኡን ብዕለት 15.10.2017 ወርሓዊ ስሩዕ ኣኼባኡ ኣብ ከተማ ፍራንክፎርት እዩ ኣካይዱ። እዚ ንክልተ ሰዓትን ፈረቓን ዝተኻየደ ኣኼባ፡ ብኣቦ መንበር ጨንፈር ብሰላምታን ብደሓን እንቋዕ መጻእኩም ብምባልን ምስ ተኸፈተ፡ ኣብቲ ነቲ ዕለት ተታሒዙ ዝነበረ ኣጀንዳታት ተኣትዩ።
- እዋናዊ ሰልፋውን፡ ዞባውን፡ ኣህጉራውን ከምኡ‘ውን ኲነታት ደምበ ተቓውሞን ሓበሬታታት ምልውዋጥ፤
- ሰልፍና ዝተለሞ መደባት ምሕዳስ ሰልፍን ክሳብ ሕጂ ተበጺሁ ዘሎ ኣወንታዊ ውጽኢታትን፤
- ብ17.09.2017 ዝተዛዘመ ኣኼባ ማእከላይ ባይቶን ብድሕሪኡ ዝሰዓበ ናይ 07.10.2017 ኣኼባ ፈጻሚት ሽማግለን፤ ሰልፊ ዘውጽኦ ናይ ሓቢርካ ምስራሕ እማመን ኣብዝብሉ ኣጀንዳታት ድማ ኣኼባ ተዘራሪቡ።
እዚ ኣጀንዳታት እዚ ሓደ ብሓደ ተዘሪቡሉ። ብኣጋጣሚ ኣቦ መንበር ሰልፊ ተጋዳላይ መንግስተኣብ ኣስመሮም ኣብቲ ኣኼባ ብምስታፉ ድማ ብዛዕባ ኣኼባታት ማእከላይ ባይቶን ፈጻሚት ሽማግለን ሰፊሕ መብርሂ ሂቡ። ብድሕሪ‘ዚ መንእሰያት ኣብቲ ዝነበረ ኣጀንዳታት ሕቶታት እናኣልዓሉ ብአቦ መንበር ሰልፊ ይኹን ብኣባላት ኣዕጋቢ መልስታት እናተዋህበ መሃሪ ዝኾነ ጽቡቕ ምርድዳኣት ተኻይዱ።
ገለ ካብቶም ብፍላይ ብመንእሰያት ዝለዓሉ ዝነበሩ ርእይቶታት ድማ - ኣብ‘ዚ ግዜ‘ዚ ህግደፍ ጭቆናኡ ኣብ ልዕሊ ህዝብና እናኣትረሮ እኸይድ ምህላዉን፥ ኣብ ስደት መንእሰያት ክገብሩዎ ዝግባእ ነገራትን፥ መንእሰያት እቲ ኣብ ሃገሮም ዝተነፍጎም መሰል ኣብ‘ዚ ተሰዲዶሙሉ ዘለዉ ሃገራት ስለ ዝረኽቡዎ ዘለዉ፡ እዚ ዕድል‘ዚ ተጠቒሞም ክመሃሩን ክምዕብሉን ኣብ ስራሕ ክጽመዱን ከም ዝግብኦም፥ ጀርመናውያን ባዕሎም ኣብ ፓርላማ ብዛዕባ ሽግርና እናተዛረቡስ ንሕና ሽግር ከም ዘይብልና ኣብዘየድሊ ንነብስና ሃሰይቲ ነገራትን ክንኣቱን ክንበኣስን ክርእዩና ከለዉ ኣዝዩ ዘሕፍር ስለ ዝኾነ፡ ብሕጊ ምኻድን ምክብባርን ምጥርናፍን ጌርና ንመሰልና ክንቃለስ ኣሎና፥ መንእሰያትና ናብራ ምስ ስድርኦም ከይጸገቡሉ፣ ክሳብ ትሕቲ ዕድመ እንከለዉ እናተሰደዱን ክንርኢ ከሎና፡ ከም ኣቦን ከም ኣደን ኴንና ክንኣልዮምን ክንምዕዶምን ኣሎና ዝብሉ ኣረምቲ ሓሳባት ኔሮም።
ኣብ መወዳእታ ድማ መንእሰይ ክብሮም፡ ብዛዕባ እቲ መላኺ ኢሳያስ ኣብ ዝሓለፈ መግለጺኡ፥ ‘‘ ካብዚ ዝሓለፈ ውግእ ብዙሕ ተማሂርና ኢና፡ ኣብቲ ግዜ ውግእ ኣብ ጎንና ዝነበራ ሃገራት ኣይነበራን፡ ስለዚ ከምዚ ኢልና ክንቅጽል ኣይንኽእልን ኢና ” ብምባል ካብ እገዳን ካብ ተነጽሎን ክሃድም ዝገብሮ ዘሎ ምዕልባጥ ኣብሪሁ። ንህዝቡ እናኣጥመየን እናገፍዐን ድማ ነቲ ባዕሉ ዝፈጠሮ ስደት ብወለድን ብጸላእትን ከም ዝተፈጥረ ኣምሲሉ ንዞባ ደቡብ መግለጺ ብምሃብ ካብ ተሓታትነት ክሃድም እፍትን ምህላዉን ኣስፊሑ መግለጺ ሂቡ።
ኣብ መወዳእታ ድማ ኣኼበኛ ነቲ ብሰልፍና ዝካየድ ዘሎ ምሕዳስ ሰልፍን፡ ቅዋማውን ሕጋውን ዲሞክራስያውን ኣሰራርሓ ኣሞጒሱን ብጽንዓት ክንሕልዎ ከም ዘሎና ድማ ኣስሚሩሉ።፡ ነቲ ምስ ካልኦት ውድባትን ማሕበራትን ሓቢርካ ንምስራሕ ዝካየድ ዘሎ ፈተነታት ድሕሪ ምምጓስ ኣኼባ ብዝኽሪ ስዉት ተደምዲሙ።
መግለጺ መሪር ሓዘንTuesday, 17 October 2017 11:51 Written by ቤት ጽሕፈት ዜና ሰዲህኤ
ጅግና ተጋዳላይ ኪሮስ ወልደኣብ ኣብ 1974 ዓ.ም ኢዩ ብንእስነቱ ናብ ተጋድሎ ሓርነት ኤርትራ ተሰሊፉ። ኣብ ወተሃደራውን ፖለቲካውን ቤት ጽሕፈት ኣብ ዝተፈላለየ ጽፍሕታት ተመዲቡ፡ ንህዝቡን ሃገሩን ኣገልጊሉ።
ተሓኤ ተደፊኣ ናብ መሬት ሱዳን ድሕሪ ምእታዋ ድማ፡ ኣብ ስዑዲ ዓረብ ተሰዲዱ ይሰርሕ ነይሩ። ዋላ ኣብ ሃገር ስደት እንተዀነ እውን ንሓንቲ ህሞት ትኹን ካብ ቃልሲ ኣዕሪፉ ኣይፈልጥን ኢዩ። ስውእ ኪሮስ። ቅድም ክብል ኣባል ተሓኤ ሰውራዊ ባይቶ፡ ድሒሩ ድማ ኣባል ሰልፊ ህዝቢ ኤርትራ፡ ሕጂ ድማ ኣባል ሰልፊ ዲሞክራሲ ህዝቢ ኤርትራ (ሰዲህኤ) ኰይኑ እናተቓለሰ እንከሎ ኢዩ: ትማሊ ዕለት 16 ጥቅምቲ 2017 ብሃንደበታዊ ሕማም ኣብ ኣዲስ ኣበባ ተሰዊኡ። ስውእ ኪሮስ ወልደኣብ፡ በዓል ሓዳርን ኣቦ ክልተ ቆልዑን ኢዩ።
ሰልፊ ዲሞክራሲ ህዝቢ ኤርትራ፡ ንስውእ ኪሮስ ወልደኣብ መንግስተ ሰማይ የዋርሶ፣ ንስድራ ቤቱን ቤተሰቡን ብመላኦም ድማ፡ እግዚኣብሄር ጽንዓቱ ይሃቦምን ጠሉ የውርደሎምን እናበለ፡ ናይ ወሪድዎም ዘሎ መሪር ሓዘን ተኻፋላይ ምዃኑ ይገልጽ።
መንግስተኣብ ኣስመሮም
ኣቦ መንበር ሰዲህኤ
17 ጥቅምቲ 2017
EPDP Sub-Zone, Germany, Holds Successful Congress in FrankfurtMonday, 16 October 2017 17:10 Written by EPDP Information Office
The EPDP sub-zone of Germany, which consists of three active branches in southern, central and northern parts of the country, held its third congress on 14 October in Frankfurt. Taking part in the congress were elected delegates of each branch and the outgoing leaderships of the three branches as well as of the Germany Sub-zone.
The opening session was addressed by EPDP-Europe Zone chairman, Mr. Isaac Woldemariam, and the Germany Sub-Zone chairman, Mr. Tesfamariam Kibreab. Both speakers referred to the congress slogan and underlined the importance of redoubling efforts to further strengthen the EPDP as one of Eritrea's trusted instruments in forging a better tomorrow.
Per the congress agenda, each leadership of the three branch in Germany presented its activity reports, which reflected quite satisfactory achievements in various fields of endeavours. one glaring good instance of additional efforts by the branches was their involvement in assisting in the integration of non-party members like newly arrived Eritrean refugees. For example, EPDP branch members in northern Germany have been actively helping young Eritreans in organizing sporting groups. It was also made known that the branches implements most of the action plans given them by the Germany Sub-Zone leadership. A special auditing team formed by the Sub-Zone also confirmed the correctness of reports presented at the congress.
The congress continued its deliberations by an elected three-person committee. At the end of the discussions on past reports and current situation evaluations, the congress participants outlined major activities which should be included in new action plans of the branches in Germany. The congress also voted on nine candidates for the future leadership of the Sub-Zone of whom five were elected to lead the Sub-Zone with two reserve members, who also work closely with Sub-Zone leadership in implementing party programmes.
Before concluding its session, the EPDP Germany Sub-Zone Congress commended all members of the three branches for their unflinching stand in defence of their party constitution and the legitimate party leadership. The congress reaffirmed its full support to the documents of the March 2017 All-Europe Conference in Frankfurt. Likewise, it gave its resounding support to the 8th Regular Meeting of the EPDP Central Council for its right decision preceding approach in trying to resolve the crisis created by a some members of the former zone leadership in North America. The congress concluded by once again stressing the importance of respecting the rule of law on the bases of adopted party rules and structures.
ዜናዊ ጸብጻብ ጉባኤ ንኡስ ዞባ ጀርመንMonday, 16 October 2017 11:43 Written by ቤት ጽሕፈት ዜና ሰዲህኤ
ጉባኤ ንኡስ ዞባ ጀርመን ሰልፊ ዲሞክራሲ ህዝቢ ኤርትራ ብዕለት 14 ጥቅምቲ 2017 ኣብ ከተማ ፍራንክፎርት ተኻይዱ።እቲ ጉባኤ ምምሕዳር ሽማግለታት ሰለስቲኡ ጨናፍርን ብጨናፍሮምዝተወከሉ ኣባላት ጨናፍርን ኢዮም ተኻፊሎሞ። ብዘይካዚ ምምሕዳር ንኡስ ዞባ ጀርመን ንስራሓት ጨናፍር ኣብ ምጽፋፍን ንብረት ሰልፊ ኣብምክትታልን ንምትሕግጋዝ ዝፈጠሮ ትካል ቁጽጽርን እውን ኣብቲ ጉባኤ ተሳቲፉ ነይሩ።
ኣብዚ ንሳልሳይ ግዝይኡ ዝሰላሰል ዘሎ ጉባኤ ንኡስ ዞባ ጀርመን፣ ኣቦ መንበር ምምሕዳር ሽማግለ ሓው ተስፋማርያም ክብራኣብ ንተሳተፍቲ ጉባኤ ብምምስጋን፣ ንኡስ ዞባ ሒዝዎም ዝጸንሐ ስራሓትን ቅጥዒ ጉባኤን ብምሕባርን ጉባኤ ንኡስዞባ ጀርመን፤ ሰዲህኤ ነቕ ዘይንብለሉ መቃለሲ ናይ ዓወት ባይታና እዩ፤ ኣብትሕቲ ዝብል ጭርሖ ይካየድ ምህላዉ ብዘቕረቦ መኽፈቲ መግለጺ’ዩ፡ ቃል ሽማግለ ዞባ ኤውሮጳ ንምቕራብ እቲ መድረኽ ንሓው ኢሳቕ ወልደማርያም ኣቦ መንበር ዞባ ኣረኪብዎ። ሓው ኢሳቕ ኣቦ መንበር ዞባ ኤውሮጳ ነቲ ጉባኤ ዘለዎ ሰናይ ምንዮት ብምቕራብ ሽማግለ ዞባ ተታሓሒዝዎም ዘሎ ዕማማትን ኣብ ኣመራርሓ ዘለዎ ስጥመትን ናይ ሓሳብ ውህደትን፡ በብሃገሩ ምስ ኣብ ከባቢኡ ዝርከቡ ህዝባዊ ምልዕዓላትን ፖለቲካዊ ሓይልታት ዝገብሮ ዝገበሮን፡ ኣብ መስርሕ ዘሎ ናይ ስራሕ ምትሕብባርን ንተሳተፍቲ ጉባኤ ኣብሪሁ።
ድሕሪ መኽፈቲ መልእክቲ ክልተ ኣቦ መንበራት ትካላት ሰልፊ ምስማዕ ናብቲ መሰረታዊ መደባት ናይቲ ጉባኤ ንምእታው፡
1. ጸብጻባት ጨናፍር
2. ጸብጻብ ተቆጻጻሪ
3. ጸብጻብ ሽማግለ ንኡስ ዞባ ጀርመን
4. ምምራጽ ሰክረታርያ ጉባኤ
5. ምምራጽ ሓዳስ መሪሕነት ንኡስ ዞባን ለበዋታትን ዝብሉ ዛዕባታት ዝሓዘ ጽሑፍ ንተሳተፍቲ ተዘርግሐ።
ኣብ ቀዳማይ ቅጥዒ ኣባላት ሽማግለ ሰለስቲኤን ጨናፍር ንኣታሃላልዋ ኣባላቶምን ተሳትፍኦም ኣብ ከባቢያዊ ሓባራዊ ዕማማትን ኣበርክታኦምን፡ ከጋጥሞም ዝጸንሐ ናይ ስራሕ ዕንቅፋታትን ዘመልከተ፡ ፖለቲካውን ቁጠባውን ምምሕዳራውን ማሕበራውን ጸብጻባት ኣቕሪቦም። ብፍላይ ኣብ ከባቢ ሰሜን ጀርመን ዝጅመር ንዘሎ ናይ መንእሰያት ስፖርታዊ ምጥርናፋት ኣብ ፖለቲካዊ ጉዳያት ጥራሕ ዘይኮነስ፡ መንእሰያት ንነብሶም ካብ ካልእ ኣሉታዊ ኣቕጣጫታት ንከይወስዱ እውን ሓጋዚ ምዃኑን ተሓቢሩ። ኣብዝቐረበ መግለጺ ምርኩስ ብምግባር ድማ ኣገዳሲ ወኸስታትን ዝርርብን ተኻይዱ፡ ንዝጸንሑ ሕጽረታትን ናይ ስራሕ ጸገማትን ኣብ ምፍታሕ ዝሕግዙ ሓሳብት ብምቅራብ ድማ ተደምዲሙ።
ክልተ ተቆጻጻርቲ ብግዲኦም፣ ንዝቐረበሎም ገንዘባዊ ጸብጻባትን ኣብ ጉባኤ ዝተዋህበ መግለጺ ጨናፍርን ሓቕታት ከምዘለዎ ድሕሪ ምርግጋጽ፡ እቲ ከጋጥም ዝጸንሐ ሕጽረታት ድምር ናይ ኣሃዛት ዘይኮነስ ብዝተዋህበ ቅጥዒ ዘይምስራሕ እንተዘይኮይኑ ካልእ ከምዘይነበረ መስኪሮም። ሓው ተስፋይ ባይረ ብፍላይ ተሓዝቲ ገንዘብን ንብረትን ኣብ ጨናፍር ክእለታቶም ኣብ ምኽዕባት ክተሓባበር ከምዝኽእል ድማ ቃል ኣትዩ።
እቲ ንምምሕዳር ንኡስ ዞባ ጀርመን ወኪሉ ብሓው ታደሰ ኣስመላሽ ዝቐረበ ጸብጻብ እንተኾነ እውን ድምር ናይቲ ብጨናፍር ክማሓላለፍ ዝጸንሐ ጸብጻባትን ኣብ መስኖኣዊ ኣሰራርሓ ዝነበሮ ጉድለታት ዘጠቓለለ ኮይኑ፡ ክውሰድ ዘለዎ ኣራሚ መንገድታት ዝኣመተ እውን እዩ ነይሩ። ሓው ታደሰ ንኡስ ዞባ ካብ ዝሰርዖም መደባት ሓያሎይ ኣብ ትግባረ ተፈቲኖም እዮም፣ ኩሎም ተዓዊትናሎም ኢና እኳ እንተዘይበልና ድማ፡ ምስ ናይ መጻኢ ዕማማት ኣዋሃሂድካ ትስፉዋት ኢና። ብፍላይ መንእሰያትና ኣብ ምምልማልን ኣብ ምምሃርን ብዘይምቁራጽ ብበዓል ሓው ክብሮም ዓንዶም ሒዝናዮ ዘለናን ክንቅጽሎ ዘለና መደብን ምዃኑ ድሕሪ ምጥቃስ፣ እዚ ዕማምዚ ኩለን ትካላትና ኣብ ጀርመን ክዝውትርኦ ከምዝግባእ ጠቂሱ። ብዘይካዚ ይዕበ ይንኣስ ብጨናፍር ንኡስ ዞባ ዝካየዱ ዕማማት ናይ ወረቐት ስራሕ ከሰንዮም ከምዝግባእን፡ እዚ ምስዝበኩር ከምዘይተፈጸሙ ክስገሩ ከምዝኽእሉን ኣብቲ ዝቐረበ ጸብጻብ ኣመልኪቱ።
ድሕሪ ዝቐረበ ጸብጻባት ሰለስተ ዝኣባላታ ሰክረታርያ ካብ ጉባኤኛታት ተመሪጻ፡
- ስፍሓት ሰልፊ ኣብ ምርግጋጽ ቀወምቲ ኣባላትን ተሓባበርትን ኣብ ምጽራይን፡ ንኤርትራውያን ስደተኛታት ፖለቲካዊ ቦታኦም ብዘየገድስ ሽግራቶም ኣብ ምቅላል እንገብሮ ምትሕብባርን፡
- ቅዋማውን ሰነዳውን ኣሰራርሓና ኣብ ዓውደ ተግባረን ነዚ ዝምልከት ከጋጥሙና ዝጸንሑ ጸገማትን ብፍላይ ኣብ ምትግባር መምርሒታትን ጸብጻብት ምትሕልላፍን
- ኣብ ህዝባዊ ምንቅስቓሳት ተሳትፎና ከም ንኡስ ዞባ ጀርመን ከመይ ንመዝኖ፡
- ኤርትራዊ ዲሞክራስያዊ ማሕበርን ኣታሃላልውኡን
- ንኡስ ዞባ ጀርመን ኣብ ኣባላቱ ዘካይዶም ሰሚናራትን፡ ሃገራዊ በዓላትን፡ ህዝባዊ ኣኼባታትን ፈስቲቫልን
- ናይ መጻኢ ዕማማትን ዝብሉ ነጥብታት ኣካል ናይቲ ዝቐርብ ዝነበረ መግለጺታት እዃ ይኹኑ እምበር፡ ጉባኤኛ ዳግማይ ክርእዮም ከምዘለዎም ተገይሩ። በዚ መሰረት ኣብ ነፍሲ ወከፍ ዛዕባ ንዝጸንሐ ኣወንታዊ ኣሰራርሓ
ዝያዳ ንምሕያሉ፡ ንዝተራእይ ጉድለታት ድማ ኣራሚ መንገዲ ክታሓዝ ጉባኤ ውሳኒታት ወሲዱ ዝቐረበ ሰነዳት ብምሉእ ድምጺ ድሕሪ ምጽዳቕ፡ ናይ መጻኢ ውጥናት ተሊሙ።
ቀጺሉ ንዝቐረቡ ውጥናት እንተተግብርን ንዝመጽእ ክልተ ዓመታት መደባት ንኡስ ዞባ ጀርመን እተማእክልን ሓዳስ ምምሕዳር ሽማግለ ንምምራጽ፡ ጉባኤኛታት ካብ ውሽጦም ትሻዓተ ኣባላታ ሕጹያት ኣቕሪቦም፡ ካብዚኣቶም ሓሙሽተ ቀወምቲ ኣባላትን ክልተ ተጠባበቕትን ብዲሞክራስያዊ ኣገባብ መሪጾም። ብዘይካዚ ንብረትን ገንዘብን ንኡስ ዞባ ዝቖጻጸርን ዝከታተልን ንሕጋዊ ኣሰራርሓ ማሕበራት ጀርመን ዝምልእን ሓደ ተቆጻጻሪ መሪጾም።
ድሕርዚ ተሳተፍቲ ጉባኤ ብፍላይ ድማ ምምሕዳር ሽማግለታት ስራሓቶም ኣብ ምጽፋፍን ኣባላቶም ንዘቕርብዎ ሓጋዚ ድልየታትን ንምስላጥን፣ መምርሕን መደብ ስራሕ ነፍሲ ወከፍ ክፍለ-ስራሕ ሰልፊ ናብ ታሕተዎት ኣካላት ክቐርብን ዝብሉ ኣገደስትን እዋናውያንን ለበዋታት ቀሪቦም።
- ኣብ መጠረስታ፡ ጉባኤ ንኡስ ዞባ ጀርመን ውሽጣዊ ስጥመት ሰልፊ ንቅዋማዊ ኣሰራርሓ ኣጽኒዕካ ብምሓዝ እንተዘይኮይኑ፡ ካብ ሕጋዊ ኣሰራርሓ ወጺእካ ከረጋገጽ ዝኽእል ኣሳልጦን ዓወትን ከምዘየሎ ብምግንዛብ፡ ጕባኤ፡ ነቲ ኣብ መጋቢት 2017 ኣብ ጀርመን እተኻየደ ዋዕላ ምሕዳስ ሰልፊ ዘሕለፎም ውሳኔታት ደገፉ ደጊሙ የረጋግጽ።
- መሪሕነት ሰልፊ፡ ነቲ ኣብ ውሽጢ ሰልፍና ዘጋጠመ ቅልውላው ንምፍታሕ ዝወሰዶ ስጕምትታትን 8ይ ምዱብ ኣኼባ ማእከላይ ባይቶ ዘሕለፎም ውሳኔታትን ደገፉ ይገልጽ።
- ኣባላት ሰልፊ ኣብ ንኡስ ዞባ ጀርመን ኣብ ጐድኒ ሓጋዊ መሪሕነቶም ደው ምባሎም ድማ የመጉስ።
- ብተወሳኺ ኣቐዲሙ ክምዝተጠቕሰ ጉባኤ ንኡስ ዞባ ጀርመን፤ “ሰዲህኤ ነቕ ዘይንብለሉ መቃለሲ ናይ ዓወት ባይታና እዩ” ኣብ ትሕቲ ዝብል ጭርሖ ዝተኸፍተ ኮይኑ፤ ሰልፊ ዲሞክራሲ ህዝቢ ኤርትራ ከምቲ ብማይ ዝተሰርሐ ቆፎ፡ ብማይ ዝፈርስ ኣይኮነን። ስለዚ ህያው ዝኾነ ሰልፊ ብጉባኤታቱን ቅርጹን ትካላቱን ዝልለ ተግባራዊ ሂወት ዘለዎ ደኣበር ብነበር ዝግለጽ ሰልፊ ከምዘይኮነ እዩ ጉባኤ ንዑስ ዞባ ጀርመን ነዚ ሓቂ እዚ ብምርግጋጽ፡ ጉባኤ ብዝኽሪ ስዉኣት ተደምዲሙ።
ዓወትን ንፍትሓዊ ቃልሲ ህዝቢ ኤርትራ!
ክብርን ዘልኣለማዊ ዝኽርን ንስዉኣት ኤርትራ!
EPDP Leaders Hold Public Meeting, and Attend at 7th Branch Congress in OsloMonday, 16 October 2017 11:24 Written by EPDP Information Office
Two Executive Committee members of the Eritrean People's Democratic Party (EPDP) held a public meeting in the Norwegian capital of Oslo on Saturday, 14 October, at which hot issues of the hour, including the urgency of joint work by forces opposed to the dictatorship at home, were discussed. Also held the same day was 7th congress of the Norway Branch. The leadership members were Mr. Tesfai Woldemichael (Degiga), EPDP head for Organizational Affairs, and Mr. Medhanie Habtezghi, head of Youth Affairs Office in the party.
Following introductory remarks by Mr. Medhanie Habtezghi about the guest speaker and the topics at hand, Mr.Tesfai Woldemichael made a brief summary of the disquieting situation of the Eritrean people under a repressive regime which has failed to work out the most basic state institutions in over quarter of a century of its misrule.
Other than that, Mr. Tesfai W. Degiga regretted the ongoing fragmentation of the forces supposed to reverse the bad situation in Eritrea but added his renewed conviction for a better future for joint work of the opposition forces. He mentioned the scheduled meetings in Germany and Ethiopia this month by pro-change forces whose agendas are focused on the urgent need for unity of common action. The EPDP proposal for joint work at least in the spheres of diplomacy, the media and public mobilization was adequately explained and discussed.
The EPDP leadership members alternated in answering question and viewpoints from the floor, and the meeting was concluded after recording recommendations to the organized bodies from the general public.
7th Norway Branch Congress
Meanwhile, the EPDP Norway Branch also on the same day held its 7th congress which was attended by delegates from different parts of Norway. The congress was also attended by two EPDP Executive Committee members.
Branch chairman, Mr. Mahder Ogbazghi, opened the congress with a statement in which he outlined the programme for the congress and also seized the opportunity to condemn disruptions made by fringe elements, and reaffirmed the branch's unwavering dedication to strengthen the EPDP and continue carrying on the struggle against the evil regime at home.
Report of branch activities between the 6th and 7th branch congresses was presented by branch secretary, Mr. Khalifa Abdalla. Besides listing the political, diplomatic and social tasks carried out during the year, he reported that the branch worked closely with Eritrean civic movements in the region, and branch members actively took part in party conferences and seminars organized in Sweden and Germany during the year. It was made clear that every Norway branch member is also actively involved in assisting refugee projects in the Sudan. The financial and property reports were presented by Mr. Mussie Amar.
After discussing and adopting the reports, the congress elected new branch committee of three with two reserve members.
Mr. Tesfai Woldemichael at the end addressed the branch congress in which he commended the historic dedication to the struggle shown by Norway branch members, and further explained a number of current issues of concern related to the struggle of the opposition camp and the EPDP. He took time to inform branch members about the small vocal clique in North America that defied leadership decision about Mesfin Hagos whose actions and behaviour showed unacceptable disregard to the rule of law as contained in the EPDP constitution and bye laws.
ጨንፈር ኖርወይ መበል 7ይ ስሩዕ ጉባኤኡ ኣካዪዱSunday, 15 October 2017 20:39 Written by ጨንፈር ኖርወይ ሰዲህኤ
ጨንፈር ኖርወይ ብዕለት 14 ጥቕምቲ 2017፣ 7ይ ስሩዕ ጉባኤኡ ኣብ ከተማ ኦስሎ ብዓወት ኣካይዱ። ጉባኤ ጨንፈር ኣብ ቲሕቲ ሓቢርና ንስራሕ ክነድምዕ፣ ሓቢርና ነድምጽ ክነስምዕ! ዝብል ጭርሖ እዩ ተኻይዱ። ኣብዚ ንመበል 7ይ ግዜ ዝተጋበአ ጨንፈራዊ ጉባኤ ምስ ሓያለይ ካብ ርሑቕን ቀረባን ዝመጹ ኣባላት ጨንፈር ክልተ ኣባላት ፈጻሚት ሽማገለ ሰልፊ ተጋደላይ ተስፋይ ወልደሚካኤል ሓላፊ ወደባዊ ጉዳያትን ብጻይ መድሃኔ ሃብተዝጊ ሓላፊ ጉዳያት መንእሰያትን ተረኺቦም ነይሮም።
ጉባኤ ብዝኽረ ሰማዕታት ድሕሪ ምጅማር፣ ኣቦ መንበር ጨንፈር ብጻይ ማሕደር ዕቁባዝጊ ኣብ ምኽፋት ናይቲ ጉባኤ ፍሉይ ናይ ዕንቋዕ ብደሓን መጻእካ ሰላምታ ንተጋደላ ተስፋይ ወልደሚካኤል ብምቅዳም፣ ንኹሎም ተጋባእቲ እውን ናይ እንቋዕ ብደሓን መጻእኩምን እንቋዕ ናብ መበል 7ይ ጉባኤ ኣብቐዓናን ቃል ኣስሚዑ፣ ጉባኤ ብዕሊ ከፊቱ።
ኣስዒቡ’ውን ኣቦ መንበር ናይ ዕለቱ ኣጀንዳታት ድሕሪ ምሕባር፣ ጨንፈር ኖርወይ ካብ ዝምስረት ኣትሒዙ ካሳብ ሎሚ ንቋዋማዊ መደባቱ ብንጥፈት እንዳ ኣሰላሰል፣ ካብ ውሽጢ ሰልፊ ኮነ ካብ ደገ ንሓድነት ሰልፊ ኽበታትን ንዝደናደን ወስታታው እውን ብጽንዓት እንዳ መከተ ዝኸይድ ዘሎ ጨንፈር ምዃኑ ገሊጹ። ድሕሪ 2ይ ጉባኤ ሰልፊ ንሓድነትና ክዘርግ ንዝሃቐነ ተሪእዮታት፣ ጨንፈር ኖርወይ ብትሪ ከምዝኹንኖ ሓቢሩ፣ ንምምካቱ መሪሕነት ሰልፊ ንዝኽተሎ ሕጋውን ልቦና ዝመልኦ ኣገባብን እውን መጎሱ ገሊጹ።
ዋና ጸሓፊ ጨንፈር ብጻይ ኸሊፋ ዓብደላ፣ ካብ 6ይ ክሳብ 7ይ ጉባኤ ጨንፈር ንዝተዓሙ ፖለቲካዊ፣ ማሕበረሰብኣዊ፣ ዲፕሎማስያዊ መደባት ኣመልኪቱ ሰፊሕን ዝርዝራውን ጸብጻብ ኣቕሪቡ። ንሱ ኣብ ጸብጻባቱ ጨንፈር ኖርወይ ኣብ ዘካየዶ ፖለቲካዊ መደባት ኣብ ውሽጢ ኖርወይ ጥራይ ከይተደረተ፣ ኣብቲ ከቢድ ባጀትን ግዜን ዝሓትት ኣብ ካብ ኖርወይ ወጻኢ ብደረጃ ዞባ ኤውሮጳን ስካንዲነቭያን ኣብ ዝተኻየደ መደባት ሰልፊ እውን እንተኾነ ብንጥፈት ከምዝተሳተፈ፣ ምስ ፖለቲካዊ መደባቱ ድርብ ናይ ማሕበራዊ ጉዳያት ሓላፍነት ብምስካም እውን ኣብ መደባት ሓገዝ ናይ ርሑቕ ወላድን ኣካለ ጽጉማንን ዕዙዝ ኣበርክቶ ከምዝገበረ ሓቢሩ። ኣብ ዲፕሎማስያዊ ጉዳያት ጨንፈር ኖርወይ ብቀዳምነት ምስ ኣብ ከባቢ ዝርከቡ ፖለቲካውያንን በርገሳውያንን ማሕበራት ሓቢርካ ምስራሕ ቀዳምነት ሂቡ ብተወፋይነት ክሰርሓሎ ዝጸንሐ ጉዳይ ምዃኑ ሓቢሩ፣ ተዓዊትና ኣብ ዝበሃለሉ ደረጃ ዋላ እንተዘይተበጽሐ ዘተስፉ ውጺእት ከምዘሎ ግን ሓቢሩ።
ቀጺሉ ተሓዝ ገንዘብን ንብረትን ጨንፈር ብጻይ ሙሴ ዓማር፣ ንምጣኔ ሃብታዊ ጸብጻባቱ ኣብ ናይ ሰልፍን ጨንፈርን ወገናት ከፋፊሉ ብዝርዝር ኣቕሪቡ። ብምቕጻል ተሳተፍቲ ጉባኤ ብኽልቲኡ ሸነኻት ኣብ ዝቐረበ ጸብጻባት ተመያዪጦም።
ስዒቡ ንጉባኤን ከይዲ መረጻ መሪሕነትን እትመሪሕ 3 ዝኣባላታ ሰክረታር ጉባኤ ብደሞክራስያዊ ኣገባብ ተመሪጻ። መስርሕ መረጻ እውን እንተኾነ ብደሞክራስያዊ ኣገባብ ተኻይዱ። ኣብ መወዳእታ ብመሰረት ቁዋም ሰልፊ 3 ሽማገለ ጨንፈርን 2 ተጠባበቕትን ዘለውዋ መሪሕነት ጨንፈር ቆይማ።
ቀጺሉ መድረኽ ንኣቦ መንበር ውደባዊ ጉዳያት ሰልፊ ተጋደላይ ተስፋይ ወልደሚካኤል ተዋሂቡ። ተጋደላይ ተስፋይ ኣብ ናይ ኖርወይ ብጽሖቱ ዝተሰምዖ ደስታ ድሕሪ ምግላጽ፣ ጨንፈር ኖርወይ ብኹሉ መዳይ ካብቶም ሰልፊ ዝሕበነሎም፣ ኣዕሙድ ሰደህኤ ዝኾኑ ጨናፍር ሓደ ምዃኑ ሓቢሩ።
ኣስዒቡ ተጋደላይ ተስፋይ፣ ኣብ ጽባሕ 2ይ ጉባኤ ሰልፊ ተጋደላይ መስፍን ሓጎስ ዝወሰዶ ካብ መሪሕነት ናይ ምስሓብ ስጉምትን፣ ምስ መሪሕነት ሰልፊ ዝፈጠሮ ምስሕሓብን፣ ምስኡ ብምትእስሳር ኣብ ዞባ ሰሜን ኣመሪካ ብገለ ኣባላት መሪሕነት ዞባ ሰሜን ኣመሪካ ነበር ተፈጢሩ፣ ኣብ ጉዕዞ ሰልፊ ዕንቅፋት ኮይኑ ንዝጸንሐ ጸገማትን ብዝምልከት ንኣባላት ዝርዝራዊ መብሪሂ ሂቡ። ምስዚ ወሲኹ ብጻይ ተስፋይ፣ ካብቲ ካብ መሪሕነት ሰልፊ ናይ ምስሓብን መሰረት ዘይብሉ ክስታትን ናይ መስፍን ሓጎስ ኣትሒዙ፣ ክሳብዚ ኣብ መወዳእታ ኣብ ዞባ ሰሜን ኣመሪካ ብገለ መሪሕነት ዞባ ነበር ተፈጢሩ ንዝጸንሐ ጸገማትን እውን ከይተረፈ፣ መሪሕነት ሰልፊ ንናይ ምርድዳእን ልዝብን ኣገባባት ቀዳምነት ሂቡ ድሕሪ ምፍታን፣ ንሱ ክዕወት ምስ ዘይከኣለ እዩ፣ ቁዋም ሰልፊ ተኸቲሉ መዕለቢ ክገብረሎም ከምዝተገደድ ኣብሪሁ። ኣብዚ እዋንዚ ድማ መሪሕነት ሰልፊ ኣብ መደባት ምሕዳስ ሰልፍን እማመ ሓባራዊ ስራሕ ምስ ኤርትራውያን ደለይቲ ፍትሒ ማሕበራትን ኣተኲሪ ይሰርሕ ከምዘሎ ሓቢሩ።
ዓወት ንደሞክራስያዊ ቃልሲ!
ሰላምን ፍትሕን ንውጹዕ ህብና!
ኣብ ኖርወይ ከተማ ኦስሎ ህዝባዊ ኣኼባ ተኻዪዱSunday, 15 October 2017 19:06 Written by ሽማግለ ጨንፈር ኖርወይ
ብቀዳም ዕለት 14 ጥቕምቲ 2017 ኣብ ሰዓታት ናይ ድሕሪ ቀትሪ ኣብ ከተማ ኦስሎ ብሰልፊ ደሞክራሲ ህዝቢ ኤርትራ ጨንፈር ኖርወይ ዝተዳለወ ክፉት ህዝባው ኣኼባ ተኻዪዱ። እቲ ኣኼባ ብክልተ ኣባላት ፈጻሚት ሽማገለ ሰልፊ ብጾት ተስፋይ ወልደሚካኤልን መድሃኔ ሃብተዝግን ዝተማእከለ ኮይኑ፣ ኣብቲ ኣኼባ ብዙሓት ሰብ ዝተፈላለየ ዕድመን፣ ክልቲኡ ጾታታትን፣ ወከልቲ ዝተፈላለዩ ማሕበራትን ከምዝተሳተፉ ጸብጻባት ናይቲ ኣኼባ ይሕብሩ።
ሓላፊ ጉዳያት መንእሰያት ብጻይ መድሃኔ ሃብተዝጊ ኣብ ምጅማር ኣኼባ ንተሳተፍቲ ናይ እንቋዕ ብደሓን መጻእኩምን ምስጋናን ቃል ድሕሪ ምሃብ፣ ኣስዒቡ ነቲ ርሑቕ መንገዲ ተጓዒዙ ብመንገዲ እቲ ኣኼባ ምስ ህዝቢ ኤርትራ ኣብ ኖርወይ ክራኸብን ክፉት ዘተ ከካይድን ዝመጸ ብጻይ ተስፋይ/ደጊዳ ምስ ተሳተፍቲ ኣላልዩ። ኣስዒቡ ብጻይ መድሃኔ ዕላማ ናይቲ ኣኼባ ሰልፊ ደመክራሲ ንህልው ኩነታት ሃገርን፣ ደምበ ደለይቲ ፍትሕን፣ ሰልፍናን ብዝምልከት መብሪሂ ክህብ እኳ እንተኾነ፣ ብቀንደ ርእሱ ግን ካብ ህዝቢ ሪእቶታትን ሓሳባትን ሓናጺ ነቐፌታታትን ንኽቅበል እዩ ድሕሪ ምባል፣ ኩሉ ተሳተፋይ ብዘይ ስኽፍታን ብሃናጺ ኣገባባትን ሪኢቶኡ ክገልጽን፣ ተሳትፎኡ ከዕዝዝን ጸዊዑ፣ መድረኽ ንብጻይ ተስፋይ ኣረኪቡ።
ሓላፊ ውደባዊ ጉዳያት ብጻይ ተስፋይ መድረኽ ተቀቢሉ ድሕሪ ሰላምታ ንተሳተፍቲ ኣኼባ፣ ኣባላትን ዘይኣባላትን ሰልፊ ዝኾና ገዳይም ሓደስትን ተቓለስቲ ኣብ ከምዚ ዓይነት ኣኼባ ምርኻብና ዓቢ ጸጋ ጥራይ ዘይኮነስ፣ ፈጺምና ብምልኪ ከምዘይተሰዓርና ዝሕብር ኣጋጣሚ እዩ ክብል መደረኡ ጀሚሩ። ኣስዒቡ ደጊጋ፣ ሎሚ ዳርጋ ኩሉ ኤርትራዊ ዜጋ ብጉዳይ ሃገሩ ድቃስ ብምስኣን ኣብ ሻቕሎት ይነበር ኣሎ፣ ምኽንያቱ ኩልና ኣብቲሕቲ ዘየደቕስ ሃገራውን ሓባራውን ሽግራት ስለእንርከብ ኢሉ። ኩነታት ሃገርና ንኹሉ ርዱእ ብምዃኑ ኣሰተምህሮ ምሃብ ዘድልዩ ጉዳይ እኳ እንተኾነ፣ ግን ገለ ዝያዳ ምዝኽኻር ዘድልዮም ነገራት ኣሎዉ ብምባል፣ መላእ ሃገር ንሊዕሊ 26 ዓመታት ኣብ ቲሕቲ ናይ ሓደ ሰብ ምልኪ ትርከብ ምህላዋ፣ ዝሰርሕ መንግስታዊ ትካላትን ኣካላትን ዘይብላ ምዃና፣ ዜጋታት ብሃንደባት ብዘይተፈልጠ ኣገባብን ዝስወሩላ፣ ቅያ ሰሪሑ ነጻነቱ ዝረጋገጸ ህዝቢ ብመራሕቱ ዝተጠልመላ ሃገር ብምዃና፣ ብቁዋም ሃገርን ብሃገራዊ ሕግታትን ዘይኮነስ ብናይ ሓደ ሰብ ኣዋጃትን ሕጋዊ ምልክታታትን እትምራሕ ሃገር ኣላትና።
ነዚ ኩነታትዚ መኪትናን በዲህናን ኣብ ክንዱኡ ኣብ ሃገርና ሰላምን ፍትሕን ደሞክራስን ክነስፍን በቢ ዝመስለናን እንኣምነሉን ኣገባብ ቃልሲ ተወዲቡ እንቓለስ ክፋል ህዝብና ብምዃና፣ ዘሐብነና ጉዳይ ኮይኑ፣ ተዋሃሂድና ብምስራሕ ቅልጽምና ኣደልዲልና፣ ድሕነት ህዝብናን ሃገርናን ክነቀላጥፍ ዘይምብቓዕና ግን ገለ ካብ ድኽመታትና እዩ ኢሉ።
ንደለይቲ ፍትሒ ዝኾና ሓይልታት ኣብ ደያስፖራ ናይ ምውህሃድ ፈተነታትውን ብተደጋጋሚ ክካየድኳ እንተ ጸንሐ ክሳብ ሕጂ ዕዉታት ኮና ኣይተረኽብናን። ኣብዚ እዋንዚ እንተኾነውን ፈተነታት ንሓድነትን ሓባራዊ ስራሕ ደለይቲ ፍትሒ ሓይልታት ቀጻሊ ይካየድ ምህላዉ ገሊጹ፣ ኣብዚ ቀረባ እዋን ብመድረኽ ኣብ ከተማ ፍራንክፎርት ጀርመን፣ ኣብ ኢትዮጵያ ብዝተፈላለዩ ኣባላት ሃገራዊ ባይቶ ዝኾኑ ውድባት ይካየድ ከምዘሎን ብተወሳኺ ሰልፊ ህዝቢ ኤርትራ እውን ናቱ ናይ ሓባራዊ ስራሕ እማመ ኣዳልዩ ንተቀባልነቱን ትግባረኡን ብንጥፈት ይሰርሕ ከምዘሎ ሓቢሩ። ራእን ትሕዝቶን ናይዚ እማመ ሓባራዊ ሰራሕ እውን ብዝርዝር ኣብሪሁ።
ድሕሪ እኹል መብሪሂ ብተጋደላይ ተስፋይ፣ ንሊዕሊ 2 ሰዓታት ቀጺሉ ሕጽረት ግዜ ዝኾለፎ መድረኽ ሕቶን መልስን፣ ሪኢቶታትን ለበዋን ቀጺሉ።
ኣብ መድረኽ ለበዋታት ድማ
- ሓደራ መስሪሕ ሓድነትን ምውህሃድ ኣድህቡሉ፣ ንብድሕሪ ሕጂ ተወሃሂድኩም ሓደ ኰንኩምን ምጹና እምበር፣ ንሕና ህዝቢ ክነበርክትን ክንሳተፍን ድሉዋት ኢና።
- በብእዋኑ ንዝቅልቐል ዓንቃፊ ተርእዮታት ኣይተድህቡሉ ሓደራ፣ ከድክመኩም እንተዘይኮይኑ ኣይከሐይለኩምን እዩ፣ ዝብልን ካልእን ነይሩ።
ኣብ መወዳእታ ንሊዕሊ 3 ሰዓታት ዝኸደ ክፉት ህዝባዊ ኣኼባ ብምስጋና ናይ ተሳተፍነትን ብዝኽረ ሰማዕታትን ተዛዚሙ።
EPDP Delegation Asks Norwegian Party to Support Eritrean Pro-Democracy ForcesSaturday, 14 October 2017 09:35 Written by EPDP Norway Branch
A delegation of the Eritrean People's Democratic Party (EPDP) on 12 October met in Oslo with a senior official of the Norwegian Labour Party (Arbeiderpartiet), which is the country's largest political formation, and strongly appealed for timely support in unifying and strengthening Eritrean forces struggling for democratic change in their country.
Led by Mr. Tesfai Woldemichael (Degiga), of the EPDP Organizational Office, the delegation included Mr. Medhanie Habtezghi, head of EPDP Youth Affairs; Mr. Osman Jaber, representative of the Foreign Affairs Office; Mr. Khalifa Abdalla, branch secretary, and Mr. Mussie Amar, in charge of Norway branch finances and property.
The delegation members spoke in great length to describe the appalling situation of the Eritrean people, both inside the country and in exile, caused by an extremely repressive one-man dictatorship that reversed the great expectations Eritreans and their friends had 26 years ago in the future of an independent Eritrea.
After recounting efforts being made inside Eritrea and abroad by political and civil associations and movements seeking democratic change in Eritrea, Mr. Tesfai Degiga and his delegation members recognized Norway's historical relations with the Eritrean people and appealed for their support in those efforts for democratic change.
On his part, the senior Norwegian Labour Party official confirmed his party's sympathies and close follow up of the Eritrean situation, and thanked EPDP for the continued flow of information on Eritrean developments. It is to be noted that both the Arbeiderpartiet and the EPDP are founding members of the Progressive Alliance at whose frequent conferences meet delegations of both parties.
Mr. Tesfai Degiga is currently on a mission to Norway where he is meeting fraternal groups and compatriots. He is also scheduled to hold a public meeting in Oslo on 14 October.
ልኡኽ ሰልፊ ዲሞክራሲ ህዝቢ ኤርትራ ምስ ሰልፊ ዕዮ Arbeidparti ሃገረ ኖርወይ ርክብ ኣካይዱ።Friday, 13 October 2017 21:30 Written by ጨንፈር ኖርወይ ሰዲህኤ
ኣቦ መንበር ቤት ጽሕፈት ውደባዊ ጉዳያት ዝመርሖ ላዕለዋይ ልኡኽ ሰልፊ ዲሞክራሲ ህዝቢ ኤርትራ ብዕለት 12 ጥቕምቲ 2017 ኣብ ከተማ ኦስሎ ዑደት ብምክያድ፣ ምስ ሰልፊ ዕዮ ናይታ ሃገር ተራኺቡ፣ ኣብ ኩነታት ቀርኒ ኣፍሪቓን ኣብ ኩነታት ሃገረ ኤርትራን ዘተኮረ ሰፊሕ ምይይጥ ኣካይዱ። ሰልፊ ዕዮ ካብ ፖለቲካውያን ሰልፍታት ኖርወይ ዝዓበየ ሰልፊ እዩ።
ልኡኽ ሰልፊ ኣብ ርክቡ ንኩነታት ሃገርናን ህዝብናን ኣመልኪቱ ኣብ ዝሃቦ መብሪሂ፣ ኩሉ ፖለቲካውን፣ ወተሃደራውን ሓይልሊ ኮነ ሰብኣውን ባህርያውን ጸጋታት ብሓደ ሰብ ተገቢቱ፣ ንሊዕሊ 26 ዓመታት ብናይ ሓደ ሰብ ምልኪ ዝመሓደሩ ህዝብን ሃገርን ከምዘለዉና፣ ከም ሳዕቤን ናይዚ ማእለያ ዘይብሉ መንእሰይ ሃገር ገዲፉ ይስደድ ከምዘሎ፣ ኣፍርዪ ክፋል ህዝባ ገሊኡ ንስደት ብምምራሕ፣ ገሊኡ ድማ ኣብ ትሕቲ ደረት ዘይብሉ ግዱድ ዕስክርና ተታሒዙ፣ ስራሕን ኣፍራይነትን ስለዘየሎ ካብ ማንም ግዜ ንላዕሊ ድኽነት ዝሰፈና ሃገር ከምዘላትና ኣዘኻኺሩ።
ልኡኽ ሰልፊ ዲሞክራሲ ህዝቢ ኤርትራ መብሪሂኡ ብምቅጻል፣ ከም ውጺእት ናይዚ ኩነታትዚ ኩሉ ዜጋ ብሓፈሻ መንእሰይ ድማ ብፍላይ ሃገር ገዲፍካ ብምውጻእ፣ ኣብ ሳልሳይ ሃገር ዕቁባ ንምሕታት ማእለያ ብዘይብሉ ቁጽሪ ይውሕዝ ስለዘሎ፣ መጻኢ ኩነታት ሃገርናውን እንተኾነ ኣዝዩ ኣሰካፊ ኮይኑ ኣሎ ክብል ገሊጹ። ብኻልእ ወገን ድማ ተቃውሞ ናይ መላኺ ስርዓት ኣስመራ ኣብ ውሽጥን ወጻእን ሃገር ካብ ማንም ግዜ ንላዕሊ እንዳ በዝሐን እንዳሓየለን መጺኡ ከምዘሎ ኣረዲኡ። ውሽጣዊ ተቃውሞ ካብ ብፖለቲካውያን ማሕበራት ንላዕሊ ብህዝቢ የካየድእኳ እንተሃለወ፣ ተወዲቡ ንኸይንቀሳቐስን፣ ዓው ኢሉ ተቃውሞኡ ንኸይገልጽን ግን፣ ስርዓት ኣስመራ ዝጥቀመሉ ኣርዓዲ ስጉምትታት ንግዝዪኡ ጸቒጡ ሒዝዎ ኣሎ ክብል ገሊጹ።
ሰልፊ ዲሞክራሲ ህዝቢ ኤርትራ ከቢድ ሃገራዊ ሓላፍነት ብምስካም፣ ንህዝቢ ኤርትራ ወዲቡን ጠርኒፉን ብምቅላስን፣ ምስ ህዝቢ ዓለም ተሓባቢሩን ነዚ ናይ ምልኪ ስርዓት ብደሞክራስያዊ ስርዓት ብምትካእ፣ ንህዝብናን ሃገርናን ካብ ምልካዊ ምሕደራ ናብ ደሞራስያዊ ምሕደራ ክሰጋግር፣ ካብ ዝምስረት ክሳብ ሕጂ ረዚን ሃገራዊ ሓላፍነት ተሸኪሙ ዝቃለስ ሰልፊ ምዃኑ ኣብሪሁ። ሰልፊ ደሞክራሲ ህዝቢ ኤርትራ ንምውህሃድን ሓባራዊ ስራሕን ደምበ ደለይቲ ፍትሒ ከም ቀዳማይ ሰጉምቲ ጉዕዞ ዓወትና ገይሩ ብምውሳድ፣ ዝተፈላለዩ ናይ ሓድነትን ሓባራዊ ስራሕን እማመታት ኣዳልዩ የነጥፈሉ ከምዘሎ ብምሕባር፣ እዚ መደባት እዚ ዕዉት ኮይኑ ንኽርከብ ግን ምስ ሰፊሕ ተሳትፎ ህዝብና እንተላይ ደገፍ ህብረተሰብ ዓለምናንውን ከምዘድሊ ኣተሓሳሲቡ። ብተወሳኺ ሰልፊ ዲሞክራሲ ህዝቢ ኤርትራ ከም መስራቲ ኣባል ኣህጉራዊ ምሕዝነት ገስገስቲ ሓይልታት (Progressive Alliance) ኣብ ኣህጉራዊ መድረኽ ተርኡ ክዓምም ምዃኑ ኣረጋጊጹ። መንግስቲ ኖርወይን ሰልፊ ዕዮ ኖርወይን እውን ኣብ ኤርትራ ነባሪ ፍታሕ ንኽመጽእ ኣብዚ ንደምበ ተቃውሞ ኣብ ምውህሃድን ምጥርናፍን ይካየድ ኣብ ዘሎ ጻዕሪ ልዑል ታራ ክጻወቱ ኣተሓሳሲቡ።
ነዚ ልኡኽ እዚ ተቀቢሉ ዘዘራረበ ሓላፊ ወጻኢ ጉዳያት ናይቲ ሰልፊ ዝኾነ ኣቶ ኦድ-ኢንገ ከቫልሀይም ( Mr. Odd-Inge Khvalheim) ብወገኑ፣ ብቃልሱ ናጽነቱን ልዑላውነቱን ዘረጋገጸ ህዝቢ ኤርትራ ካብ ጽባሕ ናጽነቱ ኣትሒዙ ክሳብ ሕጂ ኣብ ከምዚ ናይ ምብትታን ኩነታት ክርከብ ናይ ብሓቂ ካብቶም ንሰልፍናን መንግስትናን ንህዝቢ ዓለምን ካብ ዘሻቅሉ ኩነተት እዩ። እታ ናይ ደሞክራስያዊ ምሕደራን ቅልጡፍ ምዕባለን ኣብነታዊት ሃገር ክትከውን እያ ተባሂላ ብህዝቢ ዓለም ዓቢ ተስፋ ዝተነብረላ ኤርትራውን፣ ሎሚ ኣብ ከምዚ ኩነታት ክትርከብ ናይ ብሓቂ ዘሕዝን እዩ። ሰልፊ ዲሞክራሲ ህዝቢ ኤርትራ እተካይድዎ ንዘሎኹም ዘይሕለል ኣተስፋዊ ጻዕርታት፣ ብምብጻሕኩም ጥራይ ዘይኮነስ በቲ በቢእዋኑ ቤት ጽሕፈት ወጻኢ ጉዳያት ናይ ሰልፍኹም ዝሰደልና ኢመይላት ንከታተል ኢና። ዓወት ንምነየልኩም። ብወገነይ ንኩነታት ሃገርኩምን ህዝብኹምን፣ ንምብጻሕኩምን ኣብ ናይ ሰልፍና ኣኼባታት ከም ዛዕባ ተላዒሉ ክረአ ዓቅመይ ክገብር እየ። ንስኹም ግን ናይ ካልኦት ደገፍን ተመኩሮን ንኽትረኽቡ ጻዕርታትኩም ኣይተቋርጹ፣ ንኣሕዋት ዝኾኑ ህዝብታት ኤርትራን ኢትዮጵያን እውን ካብዚ ናይ ነዊሕ ግዜ ኣይሰላም ኣይ ውግእ ኩነታት ወጺኦም፣ ኣብቲ ናይ ቀደም ሰላማውን ሕውነታውን ጉርብትና ተመሊሶም ንኽንርእዮም ተስፋ እገብር ክብል ሰናይ ድሌቱ ገሊጹ።
ኣብ ቤት ጽሕፈት ሰልፊ ዕዮ ምብጻዕ ዘካየደ ላዕለዋይ ልኡኽ ሰልፊ ዲሞክራሲ ህዝቢ ኤርትራ፣ ኣቦ መንበር ቤት ጽሕፈት ውደባዊ ጉዳያት፣ ተጋላይ ተስፋይ ወልደሚካኤል/ደጊጋ/ ዝመርሖ ኮይኑ፣ ኣቦ መንበር ቤት ጽሕፈት ጉዳያት መንእሰያት ብጻይ መድሃኔ ሃብተዝጊ፣ ዋና ጸሓፊ ጨንፈር ኖርወይ ብጻይ ካሊፋ ዓብደላ፣ ተሓዝ ገንዘበን ንብረትን ጨንፈር ኖርወይ ብጻይ ሙሴ ዓማርን ወኪል ወጻኢ ዝምድናታት ኣብ ጨንፈር ኖርወይ ብጻይ ዑስማን ጃብርን ዝሓቆፈ ነይሩ።
ሓላፊ ውደባዊ ጉዳያት ተጋደላይ ተስፋይ ወልደሚካኤል ቀጺሉውን ኣብ ቀዳም ዕለት 14 ጥቅምቲ 2017 ኣብ ከተማ ኦስሎ ሓደ ናይ ኣባላት ሰልፊ ኣኼባን፣ ሓደ ክፉት ህዝባዊ ኣኼባን ከካይድ መደብ ሒዙ ከምዘለ ክፍለጥ ተኻኢሉ ኣሎ።
ዕወት ንውጹዕ ሃብና!!
ዜና ጨንፈር ኖርወይ ሰዲህኤ
ናይ ቅድም ከንቲባ ላምፓዱሳ ንልዕሊ 360 ኤርትራውያን ግዳያት 2013 ዘኪረንThursday, 12 October 2017 14:08 Written by ቤት ጽሕፈት ዜና ሰዲህኤ
ናይ ቅድም ከንቲባ ላፓዱሳ ወ/ሮ ጊዩሲ ኒኮሊኒ፡ ብዩኒቨርስቲ ጀነቫ “ላፓዱሳ ማእከል ቅልውላው ስደተኛታት” ኣብ ትሕቲ ዝብል ኣርእስቲ ኣብ ዝተዳለወ ሰሚና ብ11 ጥቅምቲ 2017 ንልዕሊ 600 ተሳተፍቲ ቃል ኣስሚዐን። ንሰን ኣብቲ ዘስመዐኦ ቃል፡ ነቲ ኣቐንዛውን ኤውሮጳ ስጉምቲ ክትወስድ ዘበራበረን ኣሰቃቒ ተረኽቦ ላምፓዱሳ “ኣይርሰዖን እየ” ኢለን።
ንሰን ኣተሓሒዘን ቤት ጽሕፈተን ንዝኽሪቶ’ም ዳርጋ ኩሎም ኤርትራውያን ዝኾኑ ግዳያት 366 ፈልሲ ኣእዋም ተኺሉ ኢለን። ዕላማ ናይዚ ኣእዋም ምትካል ከኣ ነባሪ እታ ከተማ ነቶም ግዳያት ምእንቲ ክዝክሮም ምዃኑ ጠቒሰን፡ እዚ ካልእ ዝኽሪ ንሰብኣዊ መሰላት ክኸውን ንከኽእል ዘለወን ተስፋ’ውን ጠቒሰን።
ወ/ሮ ኒኮሊኒ ኣብ ኤውሮጳን ካልእ ከባብታትን ይምዕብል ብዘሎ ፍልልይ ኣብ ኣተሓሕዛ ሰብኣዊ መሰላት ስግኣት ከም ዝሓደረን ኣይሓብኣን። ኣተሓሒዘን ነቲ ድሕሪ 2ይ ውግእ ዓለም ዝነበረ ናይ ሓደ ሚልዮን ስደተኛታትን ተመዛበልትን ጽዕነት፡ ምስቲ ኣብዚ እዋንዚ በጺሕዎ ዘሎ ሱሳ ሚልዮን ኣወዳዲረን ጠቒሰን።
እዘን ናይ ቅድም ከንቲባ ላምፓዲሳ ኤውሮጳ ተዘክሮኣ ኣብ ልዕሊ ኣይሁድ ዝወረደን ኣብ ግዜ ናዚ ቅድሚ 70 ዓመታት ኣብ ልዕሊ ውሁዳን ዝተወስደ ስጉምትን ትርስዕ ኣላ ኢለን። ከምኡ’ውን ዝኾነ ስደተኛ ብእኩብ ዘይኮነ ብውልቁ ብሰብኣውነት ክተሓዝ ይግበኦ ኢለን።
እዘን ወይዘሮ ካብ 2012 ጀሚረን ናይታ 6 ሺሕ ነበርቲ ዘለዉዋ ከተማ ላምፓዱሳ ከንቲባ ኮይነን ኣገልጊለን። ኣብ ናይ 2017 ምርጫ ግና ብሰንኪ ኣብ ስደተኛታት ዘርኣየኦ ሓልዮትን ተወፋይነትን ክምረጻ ኣይከኣላን። እንተኾነ ዋላኳ እንተዘይተመርጻ ናይቶም 300 ሺሕ ዝኾኑ ኣብ ማያት ላምፓዱሳ ዝደሓኑ ስደተኛታት ዓርክን ከንቲባን ክኾና ምኽኣለን ከም ዘሕጉሰን ገሊጸን። ንሰን ከም ዝበለኦ ላምፓዱሳ ዘርኣየቶ ሰብኣውነትን ልግስን ካለኦት’ውን ከምኣ ንክኾኑ ጽልዋ ኣሕዲሩ እዩ።
ኣብዚ ዝሓለፈ 20 ዓመት ክሳብ 20 ሺሕ ሰባት ኣብማያት ባሕሪ ሚዲተራንያን ከም ዝጠፍኡ ይግመት። ካብዚኦም ብዙሓት ግና ድማ ቁጽሮም ብትኽክል ዘይተፈልጠ ኤርትራውያን እዮም።
ደድሕሪዚ ዘሕዝን መደረ ከንቲባ ላምፓዱሳ ነበር ኒኮሊኒ፡ ናይቲ ኣኼባ ዘዳለወ ዩኒቨርሲቲ ዲን ፕሮፈሶር ይቨስ ፍሉቺንገርን ኣቶ ሎንግቻምፕ ፕረሲደንት ረፓብሊክን ካንቶንን ጀነቫ ብዛዕባ ህልዊ ጸገማት ስደተኛታትን ኣገዳስነት ምሕላው ሰብኣዊ መሰልን ኣብ ኩሉ መዳያትን ቃል ኣስሚዖም።
ኣብዚ ንሓደ ሰሙን ዝቕጽል ብዩኒቨርሲቲ ጀነቫ ዝተዳለወ ሰሚናር ኣብ 12 ጥቅምቲ 2017 እቶም ሓድሽ ራፖርተር ሰብኣዊ መሰል፡ ስደተኛታትን ተመዛበልትን ኮይኖም ዝተመዘዙ ኣቶ ፈሊፐ ጎንዛለስ ሞራለስ መደረ ከምስምዑ እዮም።


text:
ደረስቲ፥ ዳይረክተራት ፊልም፤ ስኣልቲ ፥ ኣዳለውቲን ዝርክብብዎም ስነጥበባዊያን ካብ 6 ጥሪ ጀሚሮም ብሃገራዊ ድሕነት ይቅየዱ ከምዘለዎ ተፈሊጡ ። ገለ ካብቶም ዛጊድ ብትእዛዝ ጀነራል ፍሊጶስ ተቐይዶም ዘለዉ እዞም ዝስዕቡ እዮም።
ዋና lye ናይ መረበብ ሓበሬታ youtube መንእስይ ዮናስ ደባስ ካብ ጀርመን: ኤፍሪም መንግስትኣብ ካብ ጀርመን፤ ካልእ ስማ ብንጹር ዘይተፈልጠት ኣካያዲት ትካል Lye TV ኣብቲ ዓውዲ እትነጥፍ ካብ ጀርመን ሓቢራቶም ዝመጸት ጓል ኣንስተይቲን
ደራሲን ተዋሳኣይን ዳይረክተርን ፊልም መርሃዊ መለስ
ደራሲን ተዋሳእን ዳይረኽተርን ፊልም ዳኒኤል ኣብርሃም
ዮናስ ስለሙን ሳኣላይን ዳይረክተር ስእልንዮናን ፕሮዳክሽን
ኣባል ሚኒስትሪ ዜና ደራሲን ስኣላይን ዳይረክተር ፊል ተስፊት ኣብርሃ
ካብ ክርስቲላ ሆቴል ካልኦት ስሞም ብንጹር ዘይተገልጹ ካብ ሳንሻይን ሆቴልን ክሪስታልን ተለቒሞም።
ካልኦት ስሞም ብንጹር ዘይተገልጹ ብርክት ዝበሉ ስነጥበባዊያን ብሃገራዊ ድሕነት ተለቂሞም ዛጊት ኣብ ዘይፈልጥ ተታሒዞም ከምዝተወስዱ ኣብ ቲ ዓውዲ ዝነጥፎ ወገናት ንሬድዮ መድረኽ ኣብ ዝሃበዎ ሓበሬታ ኣረዲኦም።
ካልኦት ምስዞም ኣብዚ ዓውዲ ዝነጥፉን ምስዞም ኣብ ትሕቲ ቀይዲ ናይ ሃገራዊ ድሕነትን ተቀይዶም ዘለዎ ቅርበት ዘለዎም ስነጥበባዊያን እውን በዚ ጉዳይ ርዒዶም ከምዘለዎም ኣብቲ ዝስደዱልና ሓበሬታ ኣረዲኦም


text:
ቅ.ኣ.ር.ሊ.ጳ ፍራንቸስኮስ ትማሊ ሰኑይ ዕለት 29 ግንቦት 2017 ዓምፈ ኣብ ቤት ጸሎት ቅድስት ማርታ ኣብ ዘዕረግዎ መስዋዕተ ቅዳሴ ‘ቅድሚ ዝኾነ ውሳኔ ምግባር መንፈስ ቅዱስ ክመርሓና ልብናን ሕልናን ከፊትና ንኣኡ ጽን ክንብል ኣሎና፣ ንእንገብሮም ነገራትን እንወስዶም ውሳኔታትን ብመሪሕነት መንፈስ ቅዱስ ኣለሊና እንተዘይከኣልና እምነትና ሥነሓሳባዊ ጥራይ ኮይኑ ይተርፍ’ እንክብሉ መንፈስ ቅዱስ ዘይመርሖ ሕይወት ከንቱ ከምዝኾነን እምነትናውን ከምዝድስክልን ኣዘኻኺሮም፣
ቅዱስነቶም ኣብዚ መላእ ካቶሊካዊት ቤተክርስትያን ላቲናዊ ሥርዓተ ኣምልኾ እትኽተልስ ይኹን ምሥራቃዊ ሥርዓተ ኣምልኾ እትኽተል ብሓባር ንመዓልቲ ሓምሳ ማለት በዓለ ጰራቅሊጦስ ንምብዓል ኣብ እተሸባሸበሉ ዘላን ብዙሓት ዝተዓደሉ ከኣ ከምቲ ጐይታ ዝሃቦ ተስፋ ብኩሉ ንክሕደሱ ካብ ዝሓለፈ ዓርቢ ጽባሕ ዕርገት ጀሚሮም፣ ናብ መንፈስ ቅዱስ ጽዑቚ ናይ ታሥዕቲ ጸሎት ኣብ ዘዕርጉሉ ዘለው ብዛዕባ እንታይነት መንፈስ ቅዱስን ሥራሑን እንክገልጹ ‘መንፈስ ቅዱስ ልባትና የንቀሳቅስ ንስምዒታትናን ርድኢታትናን ብኣስተንፍሶኡ የብርህ፣ ኣብዚ ሶሙነ ጰራቅሊጦስ ቤተ ክርስትያን መንፈስ ቅዱስ ኣብ ልቢ ነፍሲ ወከፍና ኣብ ቊምስናታትናን ማሕበራትናን ክወርድ ጸልዩ ቢላ ትምሕጸን ኣላ፣’ ቢሎም፣ ካብ ናይ ዕለቱ ንባባት እቲ ቀዳማይ ካብ ግብረ ሐዋርያት 19 ዝተወስደ ኮይኑ ቅዱስ ጳውሎስ ናብ ሰብ ኤፌውሶን ክሰብኽ ኣብ ዝኸደሉ ብዛዕባ መንፈስ ቅዱስ ምቅባሎም ምስ ሓተቶም እቶም ሕያዎትን ኣመንትን ሰብ ኤፌውሶን ‘ብዛዕባ መንፈስ ቅዱስ ክዝረብ እኳ ሰሚዕና ኣይንፈልጥን’ ምስ በልዎ ኣስተምሂሩ ኢዱ ምስ ኣንበረሎም መንፈስ ቅዱስ ከምዝተቀበሉን ኩሉ ውህበታት ከምዝተዓደሎምን ይገልጽ፣
ኣብ ወንጌላት ከም እነንብቦ ብዙሓት ሰባት ከም በዓል ኒቆዲሞስ እታ ደብ ዝፈሳ ዝነበረ ሰበይቲ ሳምራዊት ሰበይትን ካልእ ሓንቲ ሓጢኣተኛ ሰበይትን ልቦም ብመንፈስ ቅዱስ ተንቀሳቂሱ ናብ ኢየሱስ ክቀርቡ ከምእንርኢ ዝገለጹ ቅዱስነቶም ናባና ምልስ ይብሉ እሞ ‘ንመንፈስ ቅዱስ ክሰምዕ እኽእልዶ! ቅድሚ ዝኾነ ውሳኔ ምግባረይን ሓንቲ ቃል ምዝራበይን ዝኾነ ነገር ምግባረይን መንፈስ ቅዱስ ከብርሃለይ እጽልዶ! ወይስ ልቢ ደሪቁ ብዘይምንም ስክፍታ ቀሲነ እነብር! ናይ ገለና ኣልባብ ኤለክትሮካርድያግራም ገርና እንተንዕቅኖ ምንም ስምዒት ዘይብሉ ከም ህዱእ ባሕሪ ሰጥ ኢሉ ምረኸብናዮ፣ ከምዚ ዓይነት ሰባት ኣብ ወንጌል እውን ኣብ ብዙሕ ቦታ ተጠቂሶም እንረኽቦም ሊቃውንቲ ሕግስ ይኹኑ መሰልቶም ኣብ እግዚኣብሔር ይኣምኑ ነሮም ኩሉ ትእዛዛት እግዚኣብሔር ይፈልጥዎ ነሮም ኮይኑ ግን ልቦም ተዓጽዩ ኣብ ዘለዎ ቈይሙ ብዝኾነ ጉዳይ ንከይህወኽ ንከይንቀሳቀስ ገሮሞ፣ ስለዚ መንፈስ ቅዱስ ልባትና ከንቀሳቅሶ ነፍቀደሉ እንተዘየሎ እምነትና ደስኪሉ ሥነሓሳብ ጥራይ ኮይኑ ክተርፍ እዩ፣ ምናልባት ሓደ ሰብ! ኣባቴ! ገለ ነገር ግበር ወይውን ናብ ሕሙም ብጻሕ ወይውን ገለ ቀይር ዝብል ኣብ ውሽጠይ ተሰሚዑኒ ኮይኑ ግን እዝስ ስምዒት እምበር ሥራሕ መንፈስ ቅዱስ ክኸውን ኣይክእልን ክብለኒ ይኽእል። ኣነ ብወገነይ ጽቡቅ! ነቲ ስምዒት ጽን በሎ ግን መንፈስ ቅዱስ ንከብርሃልካ ኩነታት ኣለሊኻ ንክትክእል ንመንፈስ ቅዱስ እናለመንካ ጽን በሎ! ከምዚ ዓይነት ስምዒትን ምንቅስቃስ ልብን ዘይብሉ እሞ ከኣ ክንዮኡ ሓሊፉ ከለሊ ብርሃን መንፈስ ቅዱስ ዘይልምን ሰብ እምነቱ ዝሕልቲ ናይ ሥነሓሳብ እምነት እያ ክበሃል ይከኣል፣ ጸገም ናይቶም ሊቃውንቲ ሕጊ እዚ እዩ ነሩ፣ ስለዚ ንመንፈስ ቅዱስ ንጉዕዞ ሕይወትናስ ይኹን ኣብቲ ዕለት ዕለት እንገብሮ ምርጫታት ከብርሃልና እልምኖዶ፣ ኣብ መንጎ ጽቡቅን ሕማቅን ዘሎ ፍልልይ ንከለሊ ጸጋ ክህበኒ እልምኖዶ! ሎሚ ነዚ ክተስተንትኑ ሓደራ እብለኩም፣ ሓደ ነገር ናይ ምግባር ስምዒት ክመጸና ከሎ ተቀዳዲምና መንፈስ ቅዱስ ከብርሃልና እሞ ብጸጋኡ ሕራይ ወይ ኣይፋል ክንብል እምበር በእምሮና ኣሰላሲልና ጥራይ ክንውድኦ የብልናን፣ ኣብ ራእዩ ለዮሓንስ ናብተን ሸውዓተ ኣብያተ ክርስትያን ኣብ ዝጽሕፈ ደጋጊሙ መንፈስ ቅዱስ ንኣብያተ ክርስትያን ዝብሎ ነገር ጽን ኢለን ክሰምዓ ይምሕጸን፣ ስለዚ ሎሚ ንሕናውን ነዚ ጸጋዚ ማለት መንፈስ ቅዱስ ንቤተክርያና ዝብሎ ንቊምስናና ዝብሎ ንስድራቤትና ዝብሎ ወይውን ንነፍሲወከፍና ዝብሎ ጽን ኢልና እንሰምዓሉ ጸጋ ክዕድለና ንለምኖ፣ ንመንፈስ ቅዱስ ጽን ኢልካ ናይ ምስማዕ ቋንቋ እንመሃረሉ ጸጋ ይዓድለና፣’ ክብሉ ስብከቶም ዛዘሙ፣


text:
ንባባት፡ 1ቆሮ 11፡23-26፥ (ዘፀ 14፡18-20)፥1ጴጥሮ 2፡12-25፥ ግ.ሓ. 27፡8-33፥ ሉቃ 9፡11-17
አብ ላቲናዊ ስርዓት ዝኽተሉ ብዓል ቅዱስ ቍርባን (Corpus Christi) ድሕሪ ብዓለ ጰራቅሊጦስ ዘላ ሰንበት የብዕሉ። አብ ሃገርና እውን ብምስዮናውያን ተአታትዩ አብ ዓበይቲ ቍምስናናት ብኽብሪ ብዑደት ተሰንዩ ይብዓል። ነዚ ብዓል ፍሉይ ዝገብሮ ብርእሱ ክርስቶስ ዝሰርዓልና ብዓል ስለ ዝኾነ ብፍሉይ ክነኽብሮን ክንዝክሮን ይግባእ።
ብዓል ቅዱስ ቍርባን ነቲ ዘደንቕ ህያባት ብኢየሱስ ክርስቶስ አቢሉ አምላኽ አብ ቅ. ቍርባን ዝገበረልና የዘኻኽረና። ናይ እዚ ብዓል ቀንዲ አትኵሮ አብ መንፈሳዊ መግቢ ክርስቶስ ዝህበና እንክኸውን ካልአይ አትኩሮ ኸአ አብታ ሰውነት ክርስቶስ ዝኾነት ቤተ ክርስትያን ዘተኮረ እዩ።
ሥጋን ደምን ክርስቶስ (ቅ. ቍርባን) ዝበለጸ ህያብ ካብ ኵሉ እቲ ክርስቶስ ዝህበና እዩ። በዚ ኸአ አምላኽ ክሳብ ክንደናይ ንግዝያውን መንፈሳውን ጽቡቕና ከም ዝደሊ ዘርኢ እዩ። ሎሚ አብዚ ቤተ ክርስትያን ምስጢራዊ ህላዌ ክርስቶስ አብ መንጎና ኢና ነብዕል ዘሎና።
ሓዲስ መዝገበ ሃይማኖት ካቶሊካዊት ቤተ ክርስትያን ብዛዕባ ቅዱስ ቍርባን ከስተምህረና እንከሎ “ቅዱስ ቍርባን ንመባእታ ክርስትና ምሉእ ገሩ ዝዛዝም እዩ። እቶም ብጥምቀት ናብ ክብሪ ንጉሣዊ ክህነት ዝደየቡ ብቅብአት ሜሮን ብዝበለጸ መልክዕ ክርስቶስ ዝተቖርጹ ምስቲ መላእ ምኅበረ ምእመናን ሓቢሮም ብቅዱስ ቍርባን አብቲ ናይ ጎይታ መሥዋዕቱ ይሳተፉ” (ሓ/ት/ክ 1322) ይብለና።
ቫቲካን ፪ይ “ቅዱስ ቍርባን ናይ ክርስትያናዊት ሕይወት ዓይኒማይን ዝለዓለ ተድባብን እዩ” ይብል (ብር.አሕ. 11)። ኩሎም ምስጢራት ቤተ ክርስትያንን ተግባራትን ሓዋርያዊ አገልግሎትን በዚ ቅዱስ ቍርባን ዝተጠምረ ወይ ከአ ናብኡ ገጹ ዘተኮረ እዩ። ምኽንያቱ ኸአ እቲ ናይ ቤተ ክርስትያን መላእ መንፈሳዊ መዝገብ ሃብቲ ማለት ኢየሱስ ክርስቶስ ፋሲካና አብኡ አብቲ ምስጢረ ቅዱስ ቍርባን እዩ ዘሎ” (ቫቲካን ፪ይ መዓርገ ክህነት 5)።
“ብሓጺሩ ቅዱስ ቍርባን ናይ እምነትና ጥምረትን ቀንዲ ላህመትን እዩ። መደብ አተሓሳስባና ብቅዱስ ቍርባን ዝተቓነየ እንኪኸውን ቅዱስ ቍርባን እውን ብወገኑ ነቲ አተሓሳስባና የድልድሎ እዩ” (ሓ/ት/ክ 1327)።
ኩሎም ንባባትና ንሓደ ነገር ይትንክፉ። ንሓደ ነገር ምሃብ ወይ መስዋዕቲ ምቕራብ። አብ ዘፍ 14፡18-20 ዘሎ እንተ አንበብና “አብርሃም ንመለከጸድቅ ካብ ኩሉ ዕሽር ከም ዘቕረበ ነንብብ። አብርሃም ክህብ እንከሎ አብ ሓሳቡ ክምለሰሉ ኢሉ አይ ኮነን ዝሃበ እንታይ ደአ ካብ ነጻ ድለት ተላዒሉ እዩ። መልከጸዲቕ ባሪኽዎ አብ ክንድኡ አብ ቅድሚ አምላኽ ብእንገራን ወይንን ገሩ አመስጊኑ። እዚ መባእ ናይ ሓደ ንገዛእ ርእሱ ብመልክዕ ግዙፍ ነገር አብ አምላኽ ዘቕርበሉ እዩ። አብ ዘፍ 22፡1-18 ከም እንርእዮ አብርሃም ንገዛእ ርእሱ ከም መስዋዕት ከም ዘቕርብ ብብሩህ ንርኢ። እዚ አብ ኦሪት እንረኽቦ አምሳል ናይ እቲ ብኢየሱስ ክርስቶስ ዝውሃበና ሥጋኡን ደሙን እዩ።
ሎሚ ከም ቀደም ኢየሱስ ንገዛእ ርእሱ ከም መግለጺ ፍቕሩ ካብ ሥጋኡን ደሙን ክንምገብ ብምስጢራዊ መገዲ ነቲ ዝኾነ ቅድመ ኩነት ዘይብሉ ፍቕሩ ይገልጸልና። “ነዚ ንዝኽረይ ግበርዎ” ይብለና “ነዚ ተግባራቱን ቃላቱን ክሳብ ዳግማይ ምጽአቱ ክንደግሞ ዝተዋህበ ትእዛዝ. . . . . ኢየሱስ፥ ነአኡን ነቲ ዝፈጸሞ ተግባሩን ንምዝካር ጥራሕ አይ ኮነን ዝሓተና። ሓዋርያትን ተካእቶምን ናብ ዝፍጽምዎ፥ ናይ ተዝካረ ክርስቶስ፥ ናይ ሕይወቱ፥ ሞቱ፥ ትንሣኤኡ አብ ቅድሚ እግዚአብሔር አቦ ናይ ዝፈጸሞ አማልድነቱን ናብዚ ኵሉ አምልኾአዊ ተግባር ዘተኮረ እዩ” (ሓ/ት/ክ 1341)።
ነቲ ዝተመከርናሉ ክነብር እዩ ዝድለ ዘሎ ማለት ብሓቂ ሥጋኡን ደሙን ኢና እንምገብ። ብኻልእ ወገን ከአ “ንዝኽረይ ግበርዎ” ዝብል ንገዛእ ርእስና ከምቲ ክርስቶስ ዝተሰውኦ ንሕና እውን ምእንቲ ካልኦት ክነወፊ ዝሓትት እዩ። ነዚ ደጋጊምና ክነብሮ ናይ እዚ ተመክሮ ብመንፈስ ከም እንምገብ ገሩ ንገዛእ ርእስና ምእንቲ ካልኦት ከም መስዋዕቲ ከም እነቕርብ ይገብረና።
አብ ናይ ሎሚ ወንጌል ኢየሱስ ንእንድርያስን ብጾቱን “ንስኻትኩም ዝብላዕ ሃብዎም” ኢልዎም። እዘን ቃላት ኢየሱስ ክነንብብ እንከሎና ንሕና እውን ገለ ክንህብ ከምዘሎና ዘዘኻክር እዩ። ንአና ካብ ሥጋኡን ደሙን ዝተመገብና ዘይብልና ኮና አይ ኮናን እንሕተት ዘሎና። ወላእኳ ዓለምና ብዝያዳ ሃይማኖታዊት ኮይና አብ እትርአየሉ ዘላ እዋን ጌና ብዙሓት ካብ ሥጋኡን ደሙን ክምገቡ ዝግብኦም አለዉ።
አብ ክርስቶስ ክነቕርቦም እንከሎና አብ መአዲ ክርስቶስ ኢና እነቕርቦም ንሱ ኸአ ብሥጋኡን ደሙን ገሩ ይምግቦም። በዚ ምኽንያት ነቶም ድኹማትን ዘንጊዖም ንዘለዉን አብ ጎይታ ክነቕርቦም ትሑታት ክንከውን አሎና ምኽንያቱ ንሶም መንፈሳዊ ጥመትን ጽምእን አልኦም፥ አብ ሥጋን ደምን ክርስቶስ ክቐርቡ ፍርሒ ዝክፍታ አልኦም ስለዚ ነጻ ተሰሚዕዎም ክቐርቡ ናታትና ሓገዝ የድልዮም።
ሓደ እዋን ክርስቶስ አብ ቅድሚኡ ንዝነብሩ ህዝቢ ሓደ ዓቢ መልእኽቲ፥ ሰናይ ዜና፥ ሕይወት ዝህብ ቃል አስሚዕዎም፡”እቲ ካብ ሰማይ ዝወረደ ሕያው እንጌራ አነ እየ፥ ካብዚ እንጌራ እዚ ዝበልዕ ዘበለ ንዘለዓለም ኪነብር እዩ፥ እዚ አነ ምእንቲ ሕይወት ዓለም ዝህቦ እንጌራ ኸአ ሥጋይ እዩ” (ዮሓ 6፡51) ኢልዎም፥ ምስጢር ቅዱስ ቍርባን ብእዋኑ ነጊርዎም። ብሰብአዊ ርድኢትና ነዚ ቃላት ክትቅበሎ ክንአምኖ ቀሊል አይ ኮነን እዚ ኸአ ናይ ሓደ ካህን ወይ መምህር ተልእኮ ክሳብ ክንደይ ከቢድ ከምዝኾነ ንርዳእ። አብዚ እዋን አነ እየ አብ ቅድመኹም ዘሎኹ ከምቲ ክርስቶስ ዝበሎ አነ እውን ዝብሎ እዚ ንሕና እንበልዖ እንጌራ ዘይ ኮነስ ሥጋ ክርስቶስ እዩ፥ እዚ እንሰትዮ ኸአ ወይኒ አይ ኮነን ደም ክርስቶስ እዩ። እቲ ኅብስትን ወይንን እንርእዮ ዘሎና ኅብስትን ወይንን ጥራሕ እዩ ዝመስል እምበር አብ ሥጋን ደምን ክርስቶስ ዝተቐየረ እዩ። ብርእሱ ክርስቶስ እዩ ማለት ኢየሱስ ክርስቶስ ሰውነቱ ደሙ፥ ነፍሱን መለኮቱን። ክንቆርብ እንከሎና ብመልክዕ ህብስትን ወይንን ንኢየሱስ ብርእሱ እና እንቕበል ዘሎና። እዚ ከመይ ኢሉ ከም ዝኸውን አይንፈልጥን ኢና። ብእምነት ኢና እንቕበሎ ምኽንያቱ ንቃል ኢየሱስ ስለ እንቕበል።
ካልእከ እንታይ አሎ?
ንስሥጋን ደምን ክርስቶስ ክንቅበል እንተ ኾና ምስ ክርስቶስን ቤተ ክርስትያኑን ሓድነት ክህልወና ይግባእ። ምስ ዓቢ ኃጢአት እንከሎና ቅዱስ ቍርባን ክንቅበል አይንኽእልን ኢና። ዓቢ ኃጢአት ከምዘሎና እንተ ዘከርና ቅድሚ አብ ቍርባን ምቕራብና አብ መንበረ ኑዛዜ ቀሪብና ኃጢአትና ክነንጽሕ አሎና።
ቅዱስ ጳውሎስ አብ መልእኽቱ “ከይትገብኦ እንጌራ ጎይታ ዝበልዕ ወይስ ጽዋእ ጎይታ ዚሰቲ አብ ናይ ጎይታ ሥጋን ደምን እዩ ዚዕግብ። እምብአር ሰብ ካብዚ እንጌራ እዚ ቕድሚ ምብልዑን ካብዚ ጽዋዕዚ ምስታዩን ርእሱ ይመርምር፥ ከመይ ሥጋ ጎይታ ምዃኑ ፈልዩ ኸይፈለጠ ዚበልዕን ዝሰትን አብ ገዛእ ርእሱ ፍርዲ እዩ ዜምጽእ” 1ቆሮ 11፡27-39) እናበለ አብ መአዲ ቅዱስ ቍርባን ክንቀርብ ቅድም ክነጽሕ አሎና። አብ መዓዛ ቅዳሴ “አንጽሑ ሥጋክሙ ወቀድሱ ነፍሰክሙ እምቅድመ ትንሥእዎ ለዝንቱ ወህቱ ርእስክሙ እምቅድመ ትትሜጠውዎ ለዝንቱ እስመ ይቤ ለለኢሁ ቅድስት ለቅዱሳን ኩንኬ ቅዱሳን እስመ አነሂ ቅዱስ አነ” እናበለ ቅድሚ አብ ቁርባን ምቕራብና ሕልናና ክንምርምር ክነነንጽሕ ይነግረና።
አብ አኮቴተ ቁርባን ዘእግዚእነ ድያቆን ንህዝቢ ፡እመቦ ዘተሓየ ምስለ ቢጹ ይኅድግ ሎቱ፥ እመቦ ዝኀለየ በልቡ ኑፋቄ ይትጋነይ። እመቢ ነውር ኅሊና ዘቦ ኢይቅረብ። እመቦ ዘወድቀ በኃጢአት ኢይርሳዕ እስመ ዘኢይትረሳዕ። እመቦ ድውየ ኅልና ዘቦ ኢይቅረብ፥ እመቦ ዘኢኮነ ሥኡብ ወዘኢኮነ ንጹሕ ይትገሓሥ. . . . . እናበለ ቅድሚ አብ ቍርባን ምቕራቦም ክገብርዎ ዘለዎም ዓው ኢሉ ይነግር።
ንሕና ብዓቕምና ንአምላኽ ዝበቅዕ ሕይወት ክንለብስ አይ ክአልን እዩ ግን ብጸጋ አምላኽ “ከም ምሕረትካ እምበር ከም በደልና አይትግበረልና” እናበልና ንጽሊ። ብዝክአለና ልብና ክንነንጽሕ አሎና። ልብኻ ተቐይሙ ጸሊኡ እንከሎ አብ መአዲ አምላኽ ምቕራብ መርገም አብ ልዕሊ መርገም እዩ ዘውርደልና። ሰብ ክርእየና ኢልና ከይተናዘዝና ካብ ሥጋን ደምን እንተ ተቐበልና ነራኽስ ኢና ዘሎና እኳደአ ብፍርሓትን ርዓድን ክንቀርቦ አሎና። ዝግባእ ናይ ሕልና መርመራ ገርና ንዘረኽብናዮ ኃጢአት አብ መንበረ ኑዛዜ ቀሪብና ክንስሖ አሎና።
አብ ምወዳእታ ሎሚ እነብዕሎ ዘሎና ብዓል ክርስቶስ ሓቀኛ ሥግኡን ደሙን እዩ፥ እዚ ኽአ ናይ ብሓቂ መግብን መስተን እዩ፥ ሕመረት እምነትና እዩ። አብ ቅዱስ ቍርባን ኢየሱስ አብኡ ብዝያዳ ከም እንቐርብ ይግብረና። ክርስቶስ ከም ርእሲ ቤተ ክርስትያን ሎሚ እውን አብ መንጎና አሎ። ሎሚ እምብአር ነዚ አብ ቅዱስ ቍርባን ኮይኑ አብ መንጎና ንዘሎ ክርስቶስ ክነመስግኖ ጽቡቕ አጋጣሚ እዩ። ኦ አብ ምስጥር ቅዱስ ቍርባን እትነብር ክርስቶስ ምስጋናን ክብርን ንአኻ ይኹን።
ርሑስ ብዓለ ቅዱስ ቍርባን
ኣባ ንጉሠ ፍሥሓ


text:
Ethiopian deffence & security infiltrated (ESAT)
ምሕጽንታ
ኩቡራት መላእ ደቂ ሃገረይ ኤርትራ ፡ እዚ ንክንስደድ ዘጋጥም ዘሎ ሓደጋታት መጠኑ እንዳዓረገ ይኸይድ ኣሎ። ጸበባ ሓላፊ ስለዝኾነ ኣብ ዉሽጢ ኤርትራን ደገን እንርከብ ኤርትራዉያን ነዚ ጉዳይ ብሓሳብ ብግብሪን ብነገራዊን ፋይናንሳዊ ሓገዛት ደዉ ከነብሎ እንተንፍትን ከመይ ቁዱስ ተግባር ነይሩ። ኣነ ካህን ኣይኮንኩን ካይግዚዘኩም፡ ኣነ ሸኽ ኣይኮንኩን ካይ ሕርመኩም፡ ተራ ሰብ ዕልመናዊ እየ። እቲ ዘጋጥም ዘሎ ኮንቱ ጃምላዊ ህልቂት ስለዘሳቕየነ በጃኹም፡በጃኹም፡በጃኹም፡በጃኹም፡…ወ.ዘ.ተ ደዉ ነብሎ። ኤርትራ ጥራይ ኣይኮነትን ኣብ መላእ ዓለም ብገባቲ ፖሎቲካዊ ስርዓት ትማሓደር ዘላ፡ ቡዙሓት ሃገራትን ኣህዛብን ኣለዉ። ከምዚ ናትና ዋሕዚ ምብትታንን ስደትን ጥፍኣት ግን ተራእዩ ኣይፈልጥን እዩ። ንኹሉ ጥፍኣትናን ምብትታናን ሓላፍነት ዝስከም ጥራይ እቲ ጠንቂ ኣይኮነን፡ እቲ ምንታይስ ብኣርኣያ ስላሴ ዝተፈጥረት ሂወት ናይ ምክልኻል ቀዳማይ ሓላፍነት ናትና ስለዝኾነት እዩ። ብትሕትና ንኩሉ ስድራቤታት ኤርትራ ይልምን ኣለኹ፡ እዚ ናይ ህልቂት ጉዕዞ ይኣክል ኢልና ደዉ ከነብሎ ይምሕጸነኩም ኣለኹ። ሎሚ ዓለምና ንእሳተጎሞራ ተቀይራ እያ። ተሰዲዱ ዝጥዕሞ ሰብ እዉን ኣይክህሉን እዩ። ከምኡ ካብ ኮነ እቲ እንኮ ምርጫና ብሓቦን ንሒን ነቲ ነዚ ኩነታት እዚ ዝፈጠረ ኩዉንነት ኣብ ምእላይን ነታ መሰረት ሃገር ዝኾነት ስድራቤት ንከይትባታተን ኣብ ምክልኻል ጽምዶታትና ከነተኩር ኣሎና፡
ወድሓንኩም!
መርእድ ዘርኡ
24/08/2014
http://www.dailymail.co.uk/news/article-2734148/Bodies-African-migrants-washed-30-miles-east-Tripoli-boat-carrying-hundreds-trying-cross-Europe-sinks-mile-Libyan-coast.html
Documentary the Tragedy of The Eritrean Refugees In Sudan & human trafficking
1. https://www.youtube.com/watch?list=PLZdT7tXpX_-qyjsYFjvQUqTfs47H40Nbw&v=phvTE0gIBLQ
2. https://www.youtube.com/watch?v=pg8en3TAF74&index=2&list=PLZdT7tXpX_-qyjsYFjvQUqTfs47H40Nbw
3. https://www.youtube.com/watch?v=4idLrgaMgmk&index=1&list=PLZdT7tXpX_-qyjsYFjvQUqTfs47H40Nbw
Eritrea: Nguse Amlosom made history and win first African gold
ህዝባዊ ባይቶታት፡ ንሃገራዊን ዓለማዊ መጋባእያ ዘብቕዓ ይቑማ፡
ህዝባዊ ባይቶታት፡ ንሃገራዊን ዓለማዊ መጋባእያ ዘብቕዓ ይቑማ፡
ካብ ህዝቢ ዘመንጨዋ፣ ቀንዲ ፈልሲ ሲቪላዊ ሕብረተሰብ ዝኾና፣ ህዝባዊ ባይቶታት ኣብ ግዳም ብጋህዲ ኣብ ዉሽጢ ኤርትራ ብሙስጡር ይቑማ!
ሲቪክ ዲሞክራስያዊ ምንቅስቓስ ኤርትራ ካብ ዕለት 01/08/2011 ዓ.ም.ፍ ሕጋዊ ሰውነት ለቢስና ምንቅስቓስና ካብ ዝጀመርናሉ እዋን፣ ጽምዶ ቃልስና ኣብ ክንዲ ኣብ ሓጺር ዕላማታት፡ ምቕያር ገባቲ ስርዓት ህ.ግ.ደ.ፍ ጥራይ ዘመልከተ ዘይኮነ፡ ስግሩ ኣንቃዕሪሩ ዘናጻጸረ እዩ። ሰዉራ ኤርትራ ካብ 1961-1991 ዝተካየደ ንሃገራዊ ናጽነት ሕቶ ሃገራዉነት፡ ሕቶ ዋንነት ፖሎቲካዊ ስልጣን፡ ሕቶ ርትዓዊ ተሳታፍነት ህዝቢ፡ ሕቶ ሲቪካዊ መሰላት…ወ.ዘ.ተ ካይመለሰን ካየካናወነን ስለዝተዓወተ፡ ብቕጽበት ንሃገራዉነትን ሓርበኝነት፡ ነተን ኣብ ሓራ ቦታታት ቆይመን ዝነበራ ህዝባዊ ባይቶታት፡ ነቶም ዝነጥፉ ዝነበሩ ሓፋሽ ዉድባት ማሕበራት መንእሰያት፡ ደቂኣንስትዮ፡ ሞያዉያን…ወ.ዘ.ተ ብምዉቓዕን ብምድስካልን ብዘይ ገለ ጸገም ገባቲ ፖሎቲካዊ ስርዓት ክተክል ኣየጸገሞምን። ብሕጂ እዉን እዚ ተሞክሮ እዚ ክድገም ዘጸግም ነገር የሎን። እዚ ተሞክሮ እዚ ካይድገም ካብ ሕጂ ኣትሒዝና ድንክል ክንገብረሉን ዝተፈልየ ኣጋባብ ክንጥቀም ንግደድ ኢና። ሕብረተሰብ ኤርትራ ከም ሓደ ህያዉ ሕብረተሰብ ናይ ገዛእ ርእሱ ዉደባ ክህልዎ ኣለዎ።
ብሓፈሻ ፖሎቲካዊ ዉድባት፣ ሰልፍታትን ምንቅስቓሳት፣ ብፍላይ ድማ ህዝቢ ኤርትራ ንገዛእ ርእሶም ሓራ ዘይወጹ ጥቁዓት ናይ ታሪኽን ጉዕዞ ምኻኖም ስለንፈልጥ፣ ንጉዕዞ ታሪኽ ንምቅያር፡ ህዝቢ ኤርትራ እቲ ኣዝዩ ከቢድ ዋጋ ዝኸፈለን ዝተፈላለዩ ናይ ነዊሕ ፖለቲካዊ ተመክሮ ዘለዎ ህዝቢ ሙኻኑ ስለዝተገንዘብና እዩ። እዚ ህዝቢ ኤርትራ ኣብ 1945-1950 ስልፍታት ምንቅስቓሳት ብዘማ እዘንዎን ጽቕጥታት ሓያላት ሃገራት ኣሜርካን ዓባይ ብሪጣንያን ኣብ ዘይደልዮ ፈደረሽን ተቆሪኑ። መሊሹ ን30 ዓመታት መመላእታ ረጽማዊ ሰዉራ ኣካይዱ ልዕላዉነት ሃገሩ ምስ ኣራጋገጸ። ልዕላዉነት ህዝቢ ዝተመንዝዔን ዳር ትርኢቱ ዝርኢ ዘሎ ህዝቢ እዩ። ካብ ሕሉፍ ተሞክርኡ ብምንቃል፡ ህዝቢ ኤርትራ ንሐደ ምንቅስቓስ፡ ሰልፊ ወይ ውድብ ስዒብካን፣ ብእኡ ተመሪሕካን ተማእዚእንካን ዝግበር ቃልሲ ንረብሕኡ ከምዘይውዕል፡ በዚ ሕጂ ዝርከበሉ ዘሎ ኣሰቓቂን ሓደገኛ ሃለዋት አዓርዩ ዝተገንዘበ ህዝቢ ስለዝኾነ፡ መብዛሕትኡ ህዝቢ ነቲ ዝኸይድ ዘሎ ማሕበራዊ ሰዉራ ኣማዕድዩ ይዕዘቦ ኣሎ። ከምኡ ስለዝኾነ ድማ፡ እቲ እንኮ ህዝቢ ልዕላዉነቱ ከራጋግጸሉ ዝኽእል ሕዋም (formula) ህዝቢ ንጉዳዩ ኣብ ክንዲ ብተወከልቲን ተመወልቲ፡ ባዕሉ ጉዳዩ ሒዙ ክፈትሖ ምስ ዝነቕል ጥራይ እዩ፡ ዝብል እምንቶ ኣሎና። መስርሕ ግዝኣተ-ሕጊን ዲሞክራሲያዊ ለውጢ ንምርግጋጽ፣ ሐቀኛ ኣብ ድሌት፡ ትጽቢታት ረብሓን መላእ ዜጋታት ዝተሞርኮሰ፣ ብተግባር ሓያልን ጠርናፍን ቀጻልነትን ከአ ዘለዎ ህዝባዊ ማዕበልን ውደባን የድሊ ኣሎ። ንህዝቢ ዘዕግብ ንረብሐታቱ ከአ ዝከላኸል ቁኑዕ ንጹር ውደባን ናይ መስመር ቃልሲ፣ ንተራኡን ብግልጺ ኣነጺሩ ዘሳትፍን ን ናይ ፖሎቲኡካዊ ዋንነት ሕቶ ብተግባር ከይመለሽካ ልዕላዉነት ህዝቢ ክራጋገጽ ስለዘይኽእልን፡ ልዕላዉነት ህዝቢ ድማ ካብ ፍሉይ ረብሓ ጉጂለታት ከም ገጸ-በረኸት ዝህብዎ ዘይኮነ፡ ህዝቢ ብቅልጽሙ መንዚዑ ዝወስዶ ስለዝኾነ እዩ። ህዝቢ ኣብ ዉሽጢ ኤርትራ ብሙስጡር፡ ኣብ ደገ ብጉሁድ ይወደብ ንብል ዘሎና።ቀንዲ ፈልሲ ሲቪላዊ ሕብረተሰብ ዝኾና፣ ህዝባዊ ባይቶታት ክቖማ ቀጻሊ ክንጉስጉሰሉን ክንቃለሰሉ ጸኒሕና ኢና። እዚ ቃልሲ’ዚ ንሃልክታት ተባሂሉ ዘይኮነስ፣ እቲ ቀንዲ መፍትሒ ጸገምና ብሙኻኑ ስለንኣምን እዩ።
ነዚ መሰረተ-እምነት መወከሲ ዝኾነ፣ እዘን ዝስዕባ ሓሙሽተ ቀንዲ ሮቓሒታት እየን ፣-
1.ኩሉ ጊዝየ ዝኾነ ይኹን ህዝቢ፣ ብረብሓታቱ፣ ሞይኡ፣ ከባቢ ዝነብረሉ ቦታ፣…ወ.ዘ.ተ ዘይተወደበ ህዝቢ፣ ብዉሑዳት ዝተወደቡ ፖሎቲካዊ ጉጂለ፣ ንክግዛእን ንክጭቆኒን ዝተዋደደ ሕብረተሰብ ስለዝኸዉን፣ መታን መላገጺ ናይ ዉሑዳት ናይ ፍሉይ ረብሓ ጊጂለታት ካይከዉን፣ ብሓደ ድምጺ ክብድሆም ክዉደብ ስለዝግባእ እዩ።
2.ሲቪላዊ ሕብረተሰብን ሲቪላዊ ፖሎቲካዊ ስርዓት ንምህናጽ፣ ቀንዲ ኣዕኑድ ህዝባዊ ትካላትን ህዝባዊ ማሕበራት ስለዝኾና፣ ህዝባዊ ትካላትን ህዝባዊ ማሕበራት ብዘይ ዉዓል ሕደር ክጥጥዓ ስለዝግባ እዩ።
3.ምልካዊ ገባቲ ፖሎቲካዊ ስርዓትን፣ ናይ ኤትኒክ፣ቀቢላ፣እንዳን ሃይማኖት ምንቅስቓሳት ጉጂለታት፡ ኣብ ድሕረትን ምብትታ ናይ ሓደ ሕብረተሰብ ይጽፈያ፣ ይዓብያን ዝነጥፋን ብምኻነን፣ ሂወተን ክዘርኣ ድማ ነቲ ሕብረተሰብ መመሊሾም ንትኹላዊ ምትፍናን ስለዘእትዉዎ፣ ነዚ ምትፍናን ንምግታእን ካብ ዝዓበየ ናይ ታሪኽ ሓደጋ ንምድሓን ህዝቢ ክዉደብ ስለዝግባእ እዩ።
4.ዋንነት ፖሎቲካዊ ስልጣን፡ ርትዓዊ ተሳታፍነት ህዝቢ፡ ናይ ህዝቢ ናይ ተጻይ-ቁጽጽር (counter-control)… ካብ ሕጂ ክዉሰን ስለዘለዎ እዩ።
5.ጽምዶ ቃልሲ ማሕበራዊ ሰውራ ኤርትራ ኪኖ ገባቲ ስርዓት ህ.ግ.ደ.ፍ ማለት፡ ምክንዋን መሳጋገሪ-መንግስትን ሃገራዊ ዕርቂ፡ ምክንዋን ቅዋምን ቅዋምነትን፡ ምክንዋን ጊዝኣተ-ሕጊን ዲሞክረሳዉነትን፡ ምርግጋጽ ልዕላዉነት ህዝቢን ምህናጽ ሲቪላዊ ሕብረተሰብ (ብስለላም ብሓባር ምንባርን ምርግጋጽ ማሕበራዊ ፍትሒ) ካብ ኮነ፡ ነዚ መሰረት ዝኸዉን ዱልዱል መንጸፍ ስለዝድለ እዩ።
እስትራተጂካዊ ዕላማታት ህዝባዊ ዉደባን ህዝባዊ ባይቶታት፡ ናይ ቀረባን ርሑቁ ዘጣመረ እዩ፡-
1.ቀንዲ ዕላማ ህዝባዊ ባይቶታት፡ ጽምዶታቱ ኣዝዩ ኣርሒቁ ካብ ዘለናዮ ኩነታት ንላዕሊ ዝጠመተ እኳ ኣንተኾነ፡ ነዚ ዘለናሉ ኩነታት ( Status quo) ብቀጥታ ይኹን ብተዛዋዋሪ ንምቅያር፣ ንገባቲ ስርዓት ህ.ግ.ደ.ፍ፣ ብኣዝዩ ንጡፍን ዝተወደበ ናይ ህዝቢ ሓይሊ፣ ህዝባዊ ደገፍ ብምሕራምን ብምንጻል፣ ካብ ዓቲርዎ ዘሎ ፖሎቲካዊ ስልጣን ንምምንዛዕ ዘናጻጸረ እዩ።
2.ተሳትፎ ህዝቢ፣ ሓድነት ህዝቢ፣ ዋንነት ፖሎቲካዊ ስልጣን፣ ህዝባዊ ዉሳኔ…ወ.ዘ.ተ ምርግጋጽ እዩ። እቲምንታይስ እዚ እንተተራጋጊጹ ብሓባር ብሰላም ንምንባርን ማሕበራዊ ፍትሒ ንምርግጋጽ ዝተዋደደ እዩ።
3.ኣብ ድያስፖራ ይኹን ኣብ ዉሽጢ ኤርትራ፣ ኣዝየን ንቁሓት ሓላፍነታተን፣ መሰላተንን ጥቅምታተን ዝፈልጣ ድልድላት ማሕበረ-ኮማት ብምህናጽ፣ ንማሕበራዊ ስነኣእሙራዊ ኣቋዉማ ሕብረተሰብ ኤርትራ፡ ናብ ሓደ ዱልዱል ማኣዝን ንምምእዛን ዝዓለመ እዩ።
4.ህዝቢ ግዳይ ገባቲ ስርዓትን ፍሉይ ናይ ሰብ ረብሓ ዉድባት ካይከዉን፡ ብዝተወደበ ህዝባዊ ትካል ነብሰ ምክልኻል ምግባር ዝዓለመ እዩ።
5.ንገባቲ ስርዓት ህ.ግ.ደ.ፍ ብጥርኑፍ ድምጺን ብጥርኑፍ ሰብን ካብታ ዝንኣሰት ቦታ ክሳብ ብደረጃ ዓለም ንምግጣሙ ዝዓለመ እዩ።
6.ወሳኒ ጊደ ህዝቢ ኣብ ምቅያር ስርዓትን ምቅያር ሕብረተሰቡን ጊደኡ ንምርግጋጽ ዝዓለመ እዩ።
7.ሓርነት ሕብረተሰብ ምስ ፖሎቲካዊ ሓርነት ዉልቀ-ዜጋ ዝተታሓሐዘ ስለ ዝኾነ። ወሳኒ ጊደ ዉልቀ ዜጋን ሓርነት ዉልቀ-ዜጋ ዘራጋገጸ ናይዚኦም ምትእስሳር ድማ ሓርነት ሕብረተሰብ ሩጉጽ ስለዝገብሮ እዩ። ኩሉ ንጽዕዶን ንብህጎን ሲቪክ መሰልን ዲሞክራስያዊ መሰላት ንዉልቀ ዜጋ ዘማእከለ ስለዝኾነ ወይ ድማ ዉልቀ-ዜጋ ሓራ እንተዘይኮይኑ፡ ሕብረተሰብ ሓራ ክኸዉን ስለዘይክእል ነዚ ንምርግጋጽ ዝዓለመ እዩ።
8.ሓደነት ሃገርን ህዝቢን ንምርግጋጽ ዝዓለመ እዩ።
9.ዝላዓለ መግለጽን መራጋገጽን ናይ ዘመናዊ ሃገርን ዘመናዊ ፖሎቲካዊ መንነት ምርግጋጽ ናይ ኩሉ ዜጋ ማዕርነት ኣብ ቅድሚ ናይ ሓባር ሕጊ ስለዝኾነ። ንጊዝኣተ ሕጊ ዘራጋግጽ ቀንዲ-ህዝባዊ ፈለግ (maine-stream)ንምፍጣር ዝዓለመ እዩ።
10.ንጥዕና ዘለዎ ህዝባዊ ዘተ፡ ህዝባዊ ዉደባ፡ ቡሩህ ናይ ሓባር መጻኢን ሃገራዊ ዕርቂ ዘጣዓዕም ዝዓለመ እዩ።
ህዝባዊ ባይቶታት ብኸመይ ክካነዋና ይኽእላ፣-
መእተዊ፣-
ቅድሚ ኣብ ዝርዝራት ኣጋባብ ኣካናዉና ህዝባዊ ባይቶታት ምብራህና፣ ኣቀዲሙ ዝጸንሓ ዉደባታት ከምዘሎ ክንፈልጥ ኣሎና። እዚ ዝጸንሓ ዉደባታት ብመልክዕ ፖሎቲካዊ ሰልፍታት፣ ዉድባት፣ ግንባራት፣ ምንቅስቓሳት፣ ሲቪልን ሲቪክ ማሕበራት ምኻኑ እዉን ኩሉ ዝግንዘቦ እዩ። እዚ ኣቀዲሙ ዝጸንሔ ዉደባታት ኣንካይ ዶ ንዝገጥመና ዘሎ ብድሆታት ንምፍታሕስ፣ ንገዛእ ርእሱ ዘስሩሮ ዓቕምታት ከጥሪ ስለዘይክኣለ፣ ንገዛእ ርእሱ ክፍታሕ ዘለዎ ጸገም ወይ ተወሳኺ ጸገም ኮይኑ ጸኒሑ ኣሎ። ዓቕምታቱ ኣዝዩ ድሩት ስለዝኾነ፣ ብዘይቀላዓለም መታን ክሰርር ተባሂሉ ንፖሎቲካዊ ዉሳኔታቱን ዕላማታቱን ኣብ ዋጋ-ዕዳጋ ዘሳጥሔ እዩ። ከምኡ ስለዝኾነ ድማ ዝበዝሔ ህዝቢ ክስዕቦን ክድጉፎ ኣይተራእየን። ዓሳ ኣብ ባሕሪ ይነብር፣ ቃልሲ ድማ ኣብ ከስዒ ህዝቢ ዝነብር ማሕበራዊ መስርሕ እዩ። ህዝቢ ካብ ከስዑ እንተተፊእዎ ሂወት ስለዘይብሉ፣ ብዘይ ሂወት ክነብር ዝዉስን እንተሃሊዩ፣ መሰሉ ስለዝኾነ ክቅጽል ይኽእል እዩ። ኣነስ ሒዘዮ ዝጸናሕኩ መስመር ጉጉይ ስለዝኾነ ምስ ህዝበይ ይሕሸኒ ዝብል እንተሃልዩ፣ እቲ ኣፍደገ ህዝቢ ርሒብ እዩ።
ብወገኖም መታን ክትስዕብዎም ከምዚ ዝስዕብ “ሓቂ ዝመስል”፣ የግዳስ ንሰብ ተጣራጢሩ ቆራጽ ዉሳኔ ካይወስድ ዝገብሮ እንሳዕ ዝንገር ኣባሃላታት ከምዚ ዝስዕብ እዩ፣-
1.ሃገርናን ህዝብና ኣብ ሓደጋ ተሳጢሑ ስለዝርከብ፣ ዘላቡን ፍሕትሕት ዘብል ጊዝየ ስለዘየሎ፣ መታን ሃገርናን ህዝብናን ክድሕን፣ ኣብ ክንዲ ሓድሽ ዉደባ ምጥያስ፣ ኣብ ዘለ ዉደባታት ኣቲና ክንቃለስ ኣሎና፣ ክብሉኹም እዮም። (ክትበልዓ ዝደለኻ ኣባ ጉንባሕ ዛግራ በላ እዩ)።
2.እቲ ዘድሊ ዘሎ፣ ሓድሽ ዉደባ ህዝቢ ዘይኮስነ፣ እተን ተመስሪተን ዘለዋ ዉድባት ተመያይጠንን እንካን ሃባን ኢለን ኣብ ሓደ ሰፊሕ ሃገራዊ ግንባር ጽላል እንተጠርኒፈን፣ ህዝቢ ክስዕበን ስለዝኽእል፣ ኣብ ክንዲ ካብ ታሕቲ ካብ ህዝቢ ዝነቐለ ዉደባ፣ ካብ ላዕሊ ካብ መሪሒነታት ዉድባት (ጽላል) ንታሕቲ ንህዝቢዝወርድ ዉደባ ዝዕዉት ክብሉኹም እዩም። ( ሓይሊ ህዝቢ ነገራዊ ሓይሊ ምኻኑ ዘይምእማን ዘንቅሎ ዓሎቕ እዩ)።
3.ተሰማዕነት ዘለዎ፣ ህቡቡነት ዘለዎ፣ ትምህርቲ ዘለዎ፣ ገንዘብ ዘለዎ፣ መራሒ ሃይማኖት፣ መራሒ ቀቢላ …ወ.ዘ.ተ ዓይነታት ሰባት መርፍእን ፈትሊ ኮይኖም እንተተላፊኖም፣ ብዘለዎም ማሕበራዊን ፖሎቲካዊ ክብደታት ንህዝቢ ከስምዑ ስለዝኽእሉ፣ ምጥርናፍ ናይ እዚኣቶም ኣገዳሲ ክብሉኹም እዮም። (ኣባታዊ ኣታሓሳስባ ኣእምሮ ዝፈጠሮ ኣካላዊን መንፈሳዊ ጊላነት እዩ)።
4.ህዝቢ ስዓቢ እንበር ወሳኒ ከምዘይኮነ ዘስምዕ ንዕቐታት፣ ባጫታት፣ ወስታታት…ወ.ዘ.ተ ክስንዝሩልኩም እዮም። (ጭንቀትን ጥፍሽና ዝፈጠሮ ቦዶሽ ኣንነት እዩ)።
5.ብእንዳ፣ ብቀቢላ፣ ብኤትኒክ፣ ብሃይማኖት፣ ብዓዲን ኣዉራጃ ክዉድብኹም፣ ከላዕሉኹም፣ ምስ ካልኦት ኣሕዋትኩሙን ኣሓትኩሙ ንትኹላዊ ምትፍናን መታን ከእትዉኹም፣ ኣጻብዕቶም ናብ ፍሉያት ኣካላት ሕብረተሰብና እንዳኣመልከቱ ክጉስጉሱኹም እዮም። (ፈላሊኻ ጊዛእ እዩ)።
ታሪኻዊን ዉድዓዊ መርትዖ ዘለዎ መልሲ ነዚ ሓሙሽተ ነጥብታት፣ ሎሚ ክራማት ዘርኢ ክርዳድ እንተዘሪእካ፣ ቀዉዒ ስርናይ ክትሓፍስ ኣይትኽእልን ኢኻ። ሰዉራ ኤርትራ ንሃገራዊ ናጽነትን ሓርነትን መላእ ህዝቢ ተሳቲፉዎን ስዒብዎ፣ ንሰራዊት ገዛኢት እምባሮጠራዊት ኢትዮጵያ፣ ካብ መላእ ኤርትራ ሓግሒጉ ልዕላዉነት ኤርትራ ኣራጋጊጹ፣ ኣብ ምርግጋጽ ልዕላዉነት ህዝቢ ግን ፈሺሉ። እቲ ምንታይስ ህዝቢ ስዓቢ እንበር ወሳኒ ኣይነበረን። ኣብቲ እዋንቲ ዝነበራ ህዝባዊ ማሕበራትን ህዝባዊ ባይቶታትን ናጻን ሓራ ዘይኮና፣ ብመምርሒ ዉድብ ህዝባዊ ግንባር ሓርነት ኤርትራ ዝቆማን ዝፍንታሓን ምንባረን እዩ። ህዝቢ ኤርትራ ነዚ ቅድሚ 20 ዓመት ዝሓለፎ ተሞክሮ ሕጂ ክደግም እንተኾይኑ፣ ንገዛእ ርእሱ ሓደገኛ ህዝቢን እቲ ፍጻሜ ድማ፣ ዝላዓለ ገበን ናይ 21 ክፍሊዘመን ኣብ ታሪኽ ወዲ-ሰብ ክቑጸር እዩ።
ህዝቢ ክንብል እንኮሎና እንታይ ማለትና እዩ?
ህዝቢ ዝብሃል፣ ብፍኑው ኣጋባብ ብኣሃዛዊ ቁጽሪ ዝጽብጸብ እኩብ ሰብ ጥራይ ማለት ኣይኮነን። ህዝቢ ልዑልን ንጥፉ ህልዉና ዘራጋገጸ ህያዉ ዝጠምሮ ናይ መንነት ፍሕሶ ዘለዎ ሕብረተሰብ ማለት እዩ። በዚ ዝስዕብ ሮቛሒታት ድማ ይልለ፣-
1.ልዑላዉነቱ ህዝቢ፣ ብጂኦግራፊካዊ ክሊ ቦቱኡ፣ ፖሎቲካዊ ስልጣኑን ሲቪክ ሓርነቱ ይግለጽ።
2.ንጡፉነት ህዝቢ፣ ብዘለዎ ተሳትፍኡ ኣብ ፖሎቲካዊ፣ ቁጠባዊ፣ ማሕበራዊን ባህላዊን ሂወቱ ዓይነት ተሳተፉነቱ ይግለጽ።
3.ህያዉነት ህዝቢ፣ ብትካላዊ ገጻቱ፣ ብዲሞግራፊካዊ ጎድንታቱ፣ ብማሕበራዊ ቀጸላታቱ፣ ብምክፍፋል-ዕዮን ሞያታቱን፣ ብኤትኒክ-ጉጂለታቱን ሞሎኮታዊ እምነታቱን ይግለጽ።
ናይዞም ኣቀዲሞም ዝተገልጹ ሮቛሒታትን ድሌታቱ፣ ተሞክሮታቱ፣ ረብሓታቱ፣ ታሪኹን ተሞክሩኡን እኩብ ድምር ህዝቢ የብሎ። ህዝቢ ዝባሃል ከምዚ ካብ ኮነ፣ ህዝቢ ኣብ ዝካየድ ማሕበራዊ ሰዉራ ብከመይ ይሳተፍ ዝብል ሕቶ እዩ ክልዓል ዝኽእል። ዝውቱራት ክልተ ዓይነታት ተሳትፎ ኣለዋ፣-
1.ንህዝቢ ድኹም ጎድኑታቱ መዝሚዝካን ሓይሊ ተጠቂምካ፣ ብምትላል፣ ብሙግቡዕባዕ፣ ብምግዳድ፣ ብዓመጽ ብምግፋፍን ምጭዋይን…ወ.ዘ.ተ ዝካየድ ተሳትፎ እዩ። እዚ ዓይነት ተሳትፎ፡ ብፍጹም ክንጸግ ዘለዎ ብልሓት ተሳትፎ እዩ።
2.ንህዝቢ ብምርዓምን ምንጻግ፣ ብጥቕሙን መላእ ዕግበቱን፣ ብናጻ-ድሌቱን ዉሳኔታቱን፣ ብንቑሕ ኣፍሉጥኡ፡ ሓላፍነቱን መሰሉ…ወ.ዘ.ተ ዝካየድ ተሳትፎ እዩ። እዚ ዓይነት ተሳትፎ ክርዓምን ክዝዉተር ንቃለሰሉ እዩ።
ስለዚ ተሳትፎ ህዝቢ ብመሰረት ስሩዕ ህላዊኡን፡ ሐቀኛ ናይ ህዝቢ ተሳትፎ ክኸዉን ከምዘለዎ ስለ ንኣምን ናብቲ ቀንዲ ዛዕባና ክንኣቱ ኢና። ብትዕዝብትና እዞም ኣብዚ እዋን’ዚ አብ ሰሜን ኣፍሪቃን ማእከላይ ምብራቅ ዝተኻየዱ ንገበቲን ሓዉሲ ገበትን ስርዓታት ዝቐየሩ ህዝባዊ ናዕቢታት’ውን እንተኾኑ፣ብተረባሕነት ናይቶም ተወዲቦም ዝጸንሑ ውሑዳን ሐይልታት ክድምደም ድአ’ምበር፣ ብተረባሕነት ናይ’ቲ አብ ጐደናታት ተሰሊፉ ንለውጢ ዘረጋገጸ ሰፊሕ ሐፋሽ ህዝቢ ክዛዘም አይረአናን። እዚ ዝኾነሉ ቀንድን መሰረታውን ምኽንያት ከአ፣ እቲ ሰፊሕ ህዝቢ ሕድሕዱ ተላዚቡን ተዛትዩን ብምርኻብ ንረብሐታቱ ሐቢሩ ዝሕለወሉ ጥርኑፍ ህዝባዊ ውደባታት ከካናዉን ስለዘይከአለ ኢዩ። ኣብ ታሪኽናን ተሞክሮናን ዉደባ በዘልማድ ንፖለቲካዊ ውድባት ወይ ሰልፊታት ጥራሕ ዝተሐዝኤ ኣራዳድኣን ቱርጉም’ዩ ክውሰድ ጸኒሑን ዘሎን። ይኹን’ምበር ናይ ስልጣን ተሻረኽቲ ዘይኮኑ፡ ዝተፈላለዩ ህዝባውያን ናይ ሞያ ማሕበራት፣ ናይ ስቪክ ትካላት፣ ነጻ ዝኾነ ሻርነት ዘይብሎም ናይ ጋዜጠኛታት ሚድያ ትካላት፣ ናይ ሰብአዊ መሰልን ግብረ ሰናይን ነጻ ማሕበራት… ወዘተ እዚኦም’ውን እንተኾኑ ተምሳልን አብነትን ናይ ህዝባዊ ውደባ ምዃኖም ክዝንጋዕ አይግባእን እዩ።
አብ መጻኢ ንህዝቢ ዋሕስ ዝኾኖ፣ እዚ ህዝባዊ ትካላት’ዚ ስለዝኾነ፣ ካብ ጽልዋ ፖለቲካዊ አጀንዳታትን ናይ ስልጣን ተቖራቖስቲ ሰልፊታት ወይ ውድባትን ሐራ ብምዃን፣ ሻራ ዘይብሉ ውዱብ ህዝባዊ ትካላት ካብ ሕጂ ኣትሒዙ ክስረትን ክማዕብለን ይግባእ። ውድባት ኮነ ሰልፊታት ናይ ህዝቢ ዋሕስን መሰረት ሲቪላዊ ሕብረተሰብን ሲቪላዊ ፖሎቲካዊ ስርዓት ክኾኑ አይኽእላን እየን። እቲምንታይስ እቲ ዝተመስረታሉ ቀንዲ ዕላማታት ናብ ስልጣን መሕኮሪ ጥራይ እዩ። ንቅሎ-ኣታሓሳስባተን ከመይ ጌሬን ስልጣን ይጭብጣን፡ ከመይ ገይረን ንሳተን ዝሓስቦኦን ዝደልይኦን ምሕደራ ወይ ዓይነት ስርዓት ንህዝቢ ብሓይሊ፡ ምትላል ኣመንጊካ ብምዉሓጥ ትምእዝዝ ስለዝኾነ እዩ። ስለዚ ህዝቢ ንረብሐታቱን ጠቕሚታቱን ዝከላኸለሉ ንቑሕ ዝኾነ ህዝባዊ ነብሰ ውደባ ክገብር ታሪኽን ጊዜን ይጽዉዕ ከምዘሎ ክንጸር ይግባእ።
ህዝባዊ ዉደባታት ንህዝባዊ ባይቶታት ንሙቓም ነዚ ዝስዕብ ትሕዝቶ ኣብ ግምታት ዘእተወ ክኸዉን ኣለዎ፡-
1.ህዝባዊ ዉደባን ህዝባዊ ባይቶታት፡ ብደረጃ ከባቢ፡ ጎዶቦታት ከባቢ፡ ሃገር፡ ክፍሊ ዓለምን መላእ ዓለም ክዉደባን ከድህያ መታን ብቕዓት ትካላዊ ጥርናፌ፡ ንጹር ዳይነሚክስ ስልትን ስትራተጂን፡ ተወፋይነት፡ ጉሉጹነት፡ ተሓታትነት፡ ቡዙሑነትን ርትዓዉነት ዝምእዝኖ፡ ንጹራት ዛዕባታት ዘለወን ክኾና ኣለወን። ዘልዕልኦ ዛዕባታት ኣብ ዝሓለፈን ዘሎ ኩዉንነት ወይ ተረኽቦታት ጥራይ ዝተሞርኮሰ ዘይኮነ፡ ካብ ዝሓለፈን ዘሎን ነቂለን ንመጻኢ መስመራዊ (linear) ዝኾነ ናይ ጊዜ-ቅየሳ ጉዕዞ ብምእማን ዝኣንፈተ ክኸዉን ይግባእ። ህዝባዊ ዉደባታት ን ህዝባዊ ባይቶታት ካብ ድርኺት መዓልታዊ ተረኽቦታት፡ ታሪኽን ብጻልጥኡ ንገባቲ ስርዓት ህ.ግ.ደ.ፍ ምዉራድ ዘናዓዓበን ጥራይ እንተኾይነን፡ ጹኑዕ ዕላማታት ስለዘይዉንናን ጹኑዕ መሰረት ስለዘይብለን፡ ኣብ ዝኾነ ይኹን ኩነታት ክብተናን መሳሪሒ ዉድባት ወይ ስርዓት ክኾና ኣዝዩ ቀሊል እዩ። መታን ብቀሊሉ ካይባታተና መሳርሒ ናይ ካልኦት ሓይልታት ካይኮና። ብንኹለን ዝምልከት ኣዝዩ ጭቡጥ፡ ኣሳሳይ፡ ኣሳታፊ፡ ሓቓፊ…ወ.ዘ.ተ ልዕሊ ኽሉ ድማ ንመጻኢ ኣርሒቁ ዝጠመተ ንጹር ስትራተጂን ስልቲን ዝዉንና እንተኾይነን፡ ንጥፈታተን፡ ዉደባታተንን ጉዕዝኣን ብዘይ ገለ መሰናኽላት ኣድማዒ፡ ቀጻሊን ናህሪ ዘለዎ ክኸዉን እዩ።
2.ህዝባዊ ዉደባን ህዝባዊ ባይቶታት፡ ዉደባን ዉድብን ብመሰረቱ ንዕላማን ራእይ ዝስከም ስልታዊ ማሓዉር እንበር ዕላማ ኣይኮነን። ህዝባዊ ባይቶታት ኣብ ከባቢኣን ክነቕላ እንኮሎዋ። ንጹር ናይ ንቕሎ ዕላማን ራእይን ክህልወን ኣለዎ። እንዳዓኸኻ ኣብ ዝኸዳሉ እዋናት እቲ ኣብ ዉሽጠን ዝፍጠር ናይ ሰብኣዊ ርኽኽብ ዳይነሚክስ ንዕላማታተንን ራእየን እንዳስሓሎን እንዳጸረቦን ክኸይድ እዩ። ልዕሊ ኹሉ ግን ኣብ መስርሕ ቡቁዓት መራሕቲ እንዳተፈጥሩን እንዳተለለዩን ክኸዱ ሙኻኖም ኣብ ግምት ክኣቱ ኣለዎ።
3.ህዝባዊ ዉደባን ህዝባዊ ባይቶታት፡ ብናጽነቶም ዝኣወጁ፡ ምትእስሳር ናይ ናጻ ዜጋታትን ኣብታ ዝነብሩላ ከባቢ ከም ቀንዲ-ሕመረት ሕብረተሰብ ኮይኑ ዝነጥፍ ማሕበረሰብ ስለ ዝኽነ፡ መሳርሒ ናይ ዘሎ ስርዓት ወይ ድማ ናይ ዘለዋ ተቃወምቲ ስርዓት መታን ካይከዉን፡ ጽኑዕ ሕጊ መካላኸሊ ድርዒ ዘለዎ ክኸዉን ይግባእ። ካብ ታኼላ ሙኡዙዙነት ንማሕበረሰቡ ከናግፍ ክጽዕት ኣለዎ። እቲ ምንታይስ ምድልዳልን ምዕባይ ህዝባዊ ባይቶታት ምስ ሓርነቱን ናጽነቱን ዝራጋገጽ ብሙኻኑ እዩ።
4.ህዝባዊ ዉደባን ህዝባዊ ባይቶታት፡ ኣብ ዝነብረሉ ከባቢ ምስተወደበ፡ ልዕሊ ኣብቲ ከባቢኡ ዘካይዶ ንጥፈታት፡ ናብ ጎዶቦታቱ፡ ስግረ-ጎደቦታቱ፡ ወረድታተን፡ ክፍሊ-ሃገረን፡ ሃገር፡ ክፍላ-ዓለምን ዓለም። ምስ ካልኦት ህዝባዊ ዉደባን ህዝባዊ ባይቶታት ቅጽበታዊ ምትእስሳርን ቀለቤት-ርኽክብ (Solidarity & Network) ክፈጥራ ኣለወን። ነቲ ብደረጃ ሃገርን ክፍሊዓለማት ዝፍጠር፡ ህዝባዊ ዉደባን ህዝባዊ ባይቶታት ንኣድማዒ ብልሒ ርእሰ-ኪናት ወይ ድማ ናይ ህዝቢ ጸቕጢ ሓይሊ መታን ክበቕዕ ብደረጃ ዓለም ናብ ጠርናፊ ዋዕላ ክኣቱ ኣለዎ። ኣብ ዋዕላ ኣትዩ ናይ ሓባር ድልዱል ዋላ (Platforum) ምስፈጠረ ሓደ ድልዱል ህዝባዊ ትካል ክኸዉን እዩ። እዚ ድልዱል ህዝባዊ ትካል እዚ፡- ሀ. ብዓለምለኻዊ ደረጅ ተሰማዕነትን ቁቡልነት ክህልዎ እዩ። ለ. ንሰርዓት ህ.ግ.ደ.ፍ ካብ ህዝቢ ስለዝንጽሎ ናይ ፖሎቲካዊ ተግባር ኡጉሚ ብሙኻን ከንበርኽኾ ዘኽእል እዩ። ሐ. ተሳተፍነት ህዝቢን ልዕላዉነት ህዝቢ ከራጋግጽ እዩ። መ. ዉድብ ህዝቢ ስለዝኾነ፡ መላገጺናይ ፍሉይ ሰብ ረብሓ ጉጂለታት ኣይክኸዉንን እዩ። ረ. ነቲ ኣብ ዉሽጢ ሃገርና ዛጊት ቦኺሩ ዘሎ ናይ ህዝቢ ተቃዉሞ ትካል ዘናዓዕብ መትረባት ክኸዉን እዩ። ሰ. ልዕሊ ኹሉ ሓደነት ህዝቢ፡ሃገርን ሃገራዊ መንነት ከራጋግጽ እዩ። ሸ. ንምህናጽ ሃገርን ሃገራዉነት፡ ንምህናጽ ሲቪላዊ ሕብረተሰብ፡ ንብሓባር ብሰላም ምንባርን ማሕበራዊ ፍትሒ ንምርግጓጽ መሰረት ክኸዉን እዩ።
5.ህዝባዊ ዉደባን ህዝባዊ ባይቶታት፡ መታን ክድልድላ ዝምድናታተ ምስ ናይ ተቓወምቲ ዉድባት ከነጽራ ኣለወን። ፈቲና ጸሊእና ንፖሎቲካዊ ስልጣን ጨቢጠን፡ንፖሎቲካዊ ስልጣን ከምንዋት ተጠቂመን ሓሳበትን ባህግታተንን ከተግብራ ዝጽዕራ ፖሎቲካዊ ዉድባት፡ ሰልፍታት፡ ምንቅስቓሳት…ወ.ዘ.ተ ክህልዋ እየን። ብመሰረቱ ህዝባዊ ዉደባን ህዝባዊ ባይቶታት ንከይህልዋ ዝግበር ጥርናፌ እዉን ኣይኮነን። እንታይ ድኣ ንህዝቢ ተሳታፍነቱን ዉሕስነት ልዕላዉነቱ ዘራጋግጽ እዩ። ስለዚ ኣብ ክንዲ ተጻረርቲ ነንሕድሕደን ተመላላእቲ፡ ኣብ ክንዲ ሓደ ጥብቆ ናይቲ ካልእ ዝኸዉን፡ ናይ ሓደ ናጽነትን ሓርነትን ዘራጋገጸ ሽርክነታዊ ዝምድናታት ንክህሉ፡ ኣብ ክንዲ ህዝባዊ ናይ ተቃዉሞ ትካል ዝቦኩር፡ ከምዝህሉ ንምግባር ስለዝኾነ። ብንጹር ዝምድናታተን ክንጸር ኣለዎ።
6.ህዝባዊ ዉደባን ህዝባዊ ባይቶታት፡ እቲ ስርዓት ወይ ድማ ካልኦት ሓይልታት ዝጥቀሙሉ ከፋፋሊ ምሕቢኢ ባዓትታት ከወግድ፡ ንመላእ ህዝቢ ከባቢኡ ብዘይ ገለ ምፍልላይ ከሳትፍን ኣብ ቀጻሊ ናይ ምርድዳእ ጽምዶታት ክጽመድ ይግባእ።
7.ህዝባዊ ዉደባን ህዝባዊ ባይቶታት፡ ካብ ቀይዱ ሒዙና ዘሎ ታሪኽ፡ ሙኡዙዙነት፡ ኣባታዊ ኣታሓሳስባን ንሕና ዝብል ጽዕዶ ፈንጺጉ ጽምዶ እስትራተጂ ዉዳቤኡ፡ እታ ዝንኣሰት ከባቢን ናጻ ዉልቀ ዜጋ ኣነ ዝብል ክኸዉን ኣለዎ።
8.ህዝባዊ ዉደባን ህዝባዊ ባይቶታት፡ ጽምዶ ስትራተጂኣን ዝናኣሰት ከባቢ (Local) ንዉልቀዜጋ (individual citizen) ዘማእከለ ስለዝኾነ፡ ቅርጻ ምትእስሳርን ቀለቤት-ርኽክብ ካብ ዝዉሓደ ፍቕዲ-ሰብ ናብ ዝበዝሔ እንዳተጠላላፈ ይኸይድ።
ገሊኤን ማሕበረ-ኮማት ብዝሒ ወይ ዋሕዲ ሰብ ዘለወን ክኾና ከምዝኽእላ ዘጣራጥር ኣይኮነን። እተን ዋሕዲ ዘለወን ብሓባር ተጥርኒፈን ክዉደባ ይኽእላ፡ እተን ብዝሒ ሰብ ዘለወን ድማ ኣብ ዉሽጢ ማሕበረ-ኮመን ናጻ ዝኾና ክፍሊታት (chapters) ሓይሊ-ዕማማት (task force) ማሕበር ሰራሕተኛ፡ ማሕበር መንእሰያት፡ ማሕበር ደቂ-እንስትዮ፡ ማሕበር ሞያዉያን…ወ.ዘ.ተ ከቁማ ይኽእላ። እዚ ዝቆመ ማሕበረ-ኮማትን ናጻ ማሕበራት ካብታ ዝንኣሰት ቦታ ነቂሉ ብደረጃ ሃገርን ዓለም ከምዝዉደብ ከምዝታኣሳሰር ይግበር።
ብኸመይ ህዝባዊ ዉደባታት ንህዝባዊ ባይቶታት መስርሕ ይካናወን?
1. ኣብ ነብሲ ወከፍ ዝንኣሰት ቦታ፡ ዓዲ ወይ ከተማ ዝነብርሉ፡ ንነብሶም ወኪሎም ዝቀርቡ ናጻ ዉልቀሰባት ምትእስሳር (solidarity) ይፈጥሩ፣ እዚ ምትእስሳራት እዚ ኣብ ዝነብሩሉ ዘለዉ ኣካባቢ ጥቕምታቶም ንምርግጋጽ፡ ዝገጥሞም ቡዱሆታት ንምፍታሕ፡ ኩነታት ማሕበረ-ኮሞምን ሃገሮም ኣመልኪቶም ድሕሪ ምዝታይ፡ ዘተኣሳስሮምን ክፈላልዮም ዝኽእል ነገራት ድሕሪ ምልላይ፡ ኣብ እንካን ሃባን መስርሕ ኣትዮም። ማእከላይ ንኩሎም ብማዕረ ዕግበት ኣብ ክፈጥረሎም ዝኽእል ቀንዲ ቀላሲን ጠርናፊ ሓሳብ ከምዝሳማሙዑ ድሕሪ ምግባር፡ ንዝተሳማሙዕሉ ቀንዲን ቀላሲን ሓሳብ ማሓዉር ዝኸዉን ሕጊን ሕጋጋት፡ ቅርጻን ነቲ ቅርጻን ሓሳብን ዝመርሕ ኣካል ስለዘድሊ፡ ብቀጥታ ብዲሞክራስያዊ ኣጋባብ ወይ ድማ ብምትዕግጋብ መራሕቶም ይመርጹ። እዛ ዝተመርጸት ናይ ህዝቢ ሽማግሌ ፈላጺትን ቆራጺት መዝነት ዘለዋ ዘይኮነስ፡ ናይ ምዉህሃድ መዝነት ጥራይ ዘለዋ ክትኸዉን ይግባእ። መላእ ዝቆመ ማሕበረ-ኮም (Community) ዝተሳማማዓሉ ኡግሚ-ተግባር ተተግብርን እተዋሃህድ ከምትኸዉን ምኽታያ ወሳኒ እዩ።
2. ኣብቲ ዝቀዉም ድልዱል ናይ ከባቢ ማሕበረ-ኮም፡ ነቲ ማሕበረ-ኮም ንምጽላዉ፡ ንምምቃልን ንምድኻም ዝነቕሉ ሰብ ፍሉይ ረብሓ ጉጂለታት ማለት ፖሎቲካዊ ዉድባት፡ሰልፍታትን ምንቅስቓሳት ምስ ዘጋጥሙ፡ ኣብ ክንዲ ንትኹላዊ ምትፍናን ምእታዉ፡ ብመሰረት ነጥበ ስምምዕ ሕጊን ሕጋጋትካን መሰረት ብምግባር፡ ኣብ ጽላል ኣቲ ማሕበረ-ኮም ከዕቕሉ ሓቓፊ ምኻንን ምስሳዮም ከድሊ እዩ፡ ኣይፋልናን ንስኻትኹም ናትና ሱሩዓት ወይ ሓፋሽ ዉድባት ክትኾኑ ኣለኩም ዝብሉ እንተኾይኖም ግን ብዘይ ገለ ተጉላባነት ኣብ ጽምዶ ክእቶ ኣለዎ። ዝካየድ ምርድዳኣት መፍትሒ እንተዘየምጽዩ ድማ ንጊዝየ ክሕደግ ኣለዎ።
3. ኣብ ነብሲ ወከፍ ዝንኣሰት ቦታ፡ ዓዲ ወይ ከተማ ድልዱላት ማሕበረ-ኮማዊ ህዝባዊ ባይቶታት ምስ ቆማ፡ እተን ዝቆማ ምስ ጎዶቦታተንን ስግረጎዶባታተን መስኖ ርኽኽባት ቅልጢፈን ብምፍጣር፡ ብደረጃ ወረዳ ክፍሊ-ሃገርን ሃገር ንሕጋዊ ህዝባዊ መጋብአያ (Convention)ብምክያድ፡ ንኩሉ ኣብ መላእ ሃገር ዝጥርንፍ ዓማሚ ባይቶ የቑማ። እቲ ብደረጃ ሃገር ዝቆመ ባይቶ ምስቶም ኣብ ዝነብረሉ ክፍሊ ዓለም ዝነብሩ፡ነበርቲ ዝተፈላለያ ሃገራት ብደረጃ ሃገራት ዝቆማ ህዝባዊ ባይቶታት ዳግም ንብደረጃ ክፍለ ዓለም ንሕጋዊ ህዝባዊ መጋብአያ ብምእታዉ ብደረጃ ክፍለ-ዓለም ተወዲቡ፡ ምስ ካልኦትሕጋዊ ህዝባዊ መጋብአያ ክፍለ-ዓለማት ንሕጋዊ ህዝባዊ መጋብአያ ብምእታዉ ብደረጃ ዓለም ሓደ ዱልዱል ናይ ህዝቢ ወይ መሰረታት ጥርናፌ ክፍጠር ይክኣል እዩ።
4. ብደረጃ ዓለም ሓደ ዱልዱል ናይ ህዝቢ ወይ መሰረታት ጥርናፌ ሕጋዊ ህዝባዊ መጋብኣያ ምስፈጠረ፡ ነቲ ካብታ ዝታሓተት ካብ ነፍስወከፍ ቦታ ወይ ስፍራ ሒዝዋ ዝመጸ ዕላማ ብምንጽጻር ንኹሉ ዘዕግብን ኩሉ ክቃለሰሉ ዝረዲ፡ ህዝባዊን ሃገራዊ ንማሕበራዊ፡ ፖሎቲካዊ፡ ምጣኔ-ሃብታዊ፡ ባህላዉን ዲፕሎማስያዊ ጠርናፊ ቻርተር፡ መርሓ ገበይ (road-map)፡ ዉሽጣዊ-ቅዋም፡ ዕማምን መዝነት ዕማምን፡ ኣድማዕ ስልትን ስትራተጂ፡ ሓይሊ-ዕማማት…ወ.ዘ.ተ ካብ ትማሊ ነቂሉ ንሎሚ፡ ካብ ሎሚ ነቂሉ ንጽባሕን ቀጻሊ መጻኢን ዝጠመተን ዘጋናዘበ መደባት ክኸዉን ከምዘለዎ ብምክንዋን ንፖሎቲካዊን ማሕበራዊን ብድሆታት ህዝቢን ሃገር ኤርትራ ንምፍታሕ ይጽመድ።
5. ክተግብሮ ዝግብኦ ቀንዲ ዕታር-መትከላት እዘን ዝስዕባ እየን፡-
ቀዳማይ፡ ንጎነጻዊ ቃልሲ ዝደፋፍኡ ሮቓሒታት ኣብ ባይታ እኳ እንተሃለዉ፡ በዚኦም ተዳፋፊካ ኣብ ጎነጽ ካይትኣቱ ምጥንቃቕ እዩ፡፡
ካልኣይ፡ ድማ ዕማም ፖሎቲካዊ ዉድባትን ሰልፍታት ማለት ፖሎቲካዊ ስልጣን ክትዕትዕት ዘይምድንዳንን ዘይምሕሳብ እዩ። እቲ ምንታይስ ንህዝቢ ልዕሊ ኣብ ፖሎቲካዊ ስልጣን ዓቲሩ ዘሎ ሓያል ዝገብሮ። እዚ ክልተባህርያት ክዉንን ስለዘይመርጽን ዝተወደበ እንተኾይኑን ጥራይ ብሙኻኑ እዩ።
ሳልሳይ፡ ኣብ ታሪኽና ከም መካፋፋሊ ንሕብረተሰብ ኤርትራ፡ እቲ ኣብ ስርዓት ዘሎ ይኹን ኣብ ተቃዉሞ ዝጥቀመሎም ዝጸንሑ ሻዕብያ ጀብሃ፡ ዋርሳይ ይክኣሎ፡ ኣስላማይ ክሪስቲያናይ፡ ወዲ ጓል፡ ከበሳውያን ቆላዉያን፡ ሰኒሒታዊ ሳሕላዊ፡ ብሌናይ ትግርኛ፡ ተጋዳላይ ኣገልግሎት፡ ደጋፊ ስርዓት ተቃዋማይ…ወ.ዘ.ተ ዝብል ከፋፋሊን ጸቢብን ሕልናን ጽዕዶን ከወግድ ኣለዎ።
መዛዘሚ-ማእዶ ዛዕባና፡-
ሲቪክ ዲሞክራስያዊ ምንቅስቓስ ኤርትራ፡ ብረብሕኡ፡ ብሞዩኡ፡ ብማሕበራዊ ቀጸላታቱ፡ ብጾትኡን ብብርኪ-ዕድሜኡ…ወ.ዘ.ተ ዘይተወደበ ህዝቢ፡ ንኪጭቆን ዝተዋደደ ሕብረትሰብ ምኻኑ ንግምግም። ሓራ ክወጽን ሲቪላዊ ሕብረተሰብ ክሃንጽ ድማ ክዉደብ ከምዘለዎ ንኣምን። ከምኡ ስለዝኾነ ድማ ህዝቢ ናይ ገዛእ ርእሱ ህዝባዊ ዉደባ ካይፈጠረ ክዕወት ኣይኽእልን’ዩ ካብ ዝብል መሰረታዊ ናይ እምንቶ አመለኻኽታ ብምንቓል፡ ህዝቢ ንዝተወደበ ኣካል ጥራሕ ክስዕብን፣ ብእኡ ተመሪሑን ተማእዚዙን ክኸይድ ኣይግባእን ዝብል ተሪር እምነት ስልዘሎና፣ ህዝቢ ባዕሉ ተወዲቡ ሕድሕዱ ተዛትዩን ተላዚቡን ዋና ጉዳዩን ጉዳይ ናይ መጻኢ ቡሩህ ሂወቱን ክዉስን ከምዘለዎ ንቃለስን ነስተምህርን።
ምንቅስቓስ ሲቪክ ዲሞክራስያዊ ምንቅስቓስ ኤርትራ፡ አብ ዝተበገሰሉ እዋን እቲ ኣብ ፖሎቲካ ኤርትራ፡ሒዝናዮ ክንመጽእ ዝጸናሕና አገባብ አወዳድባን፣ ናይ ውድባት/ሰልፊታት ናይ ስልጣን ውድድር መልክዕ ዝሐዘ ጉዕዞን፣ ከምኡ’ውን ንህዝቢ ስዓቢን ተኸታሊን ናይ ሓደ ሰልፊ/ውድብ ክትገብሮ ዝዓለመ ኣገባብ አቀላልሳን፣ ፈጺሙ ዘየዓውትን አረጊትን ስልታዊ ኣጋባብ ውደባ ኢዩ ብምባል፡ ብሓድሽ ቅደ-ሓሳብ (pradagm-shift) ዉደባን ክቅየር ኣለዎ ዝብል መደምደምታ ምስ በጻሕና፡ ቁኑዕ ሓሳብ ምስ ታሪኽናን ዘመናዉነት ኤርትራ ዝኸይድ ሲቪክ ሃገረዉነትን፡ ነዚ ሓሳብ እዚ ዝጸዉር ዳይነምኒክ ናይ ህዝቢ ዉደባ ክኸዉን ከምዘለዎ ዓጊብና። እቲ ምንታይስ ኣብ ጹቡቕ ፍቓድ ናይ ፍሉያት ሰብ ረብሓ ወይ ድማ ፖሎቲካዊ ዉድባትን ሰልፍታት ምዉዳቕ ጊዚኡ ዝሓለፎን ልዕላዉነት ህዝቢ ሙሉኡ ብሙልኡ ዘየራጋግጽ ብሙኻኑ እዩ። ብዓቢኡ ኣብ ጊዝየ ዓዉላማ (Globalization) ዝተወደቡ ናይ ፍሉይ ሰብ ረብሓ ጉጂለታት፡ ቀዳምነት ረብሓ ህዝቢ፡ዉሳኔ ህዝቢ፡ባህግታት ህዝቢ…ወ.ዘ.ተ ክሰርዑ እዮም ዝብል እምነታት ብፍጹም የብልናን።
ስነሓሳብ ሲቪክ ሃገራዉነትን ዳይነሚክስ ህዝባዊ ዉደባን ህዝባዊ ባይቶታት፡ ካብቲ ቀንዲ ንሃገርናን ህዝብና፡ ካብ ሒዝዎ ዘሎ ጉጉይ ማኣዝን ናብ ቁኑዕ ማኣዝን ዘማእዝን፡ ካብ ተሳጢሒዎ ዘሎ ሓደገኛ ቃራና መገዲ ዘድሕን፡ ተሳትፎን ወሳንነት ህዝቢ ዘራጋግጽ፡ ሃገራዉነትናን ሃገራዊ መንነትና ዝዉስን፡ ብሓባር ብሰላም ክነብር ዘጣዓዕም። ኣንፈት ማሕበራዊ ፍትሒ ዘራጋግጽ፡ ቀንዲ መሰረት ሲቪላዊ ሕብረተሰብ፡ መንግስቲ(government) ን ደዉላን (state) ዝኸዉን፡ ንጽዕዶን ጠቕምን መላእ ህዝብና ንጥርኑፍ ፖሎቲካዊ፡ ምጣኔ-ሃብታዊ፡ ማሕበራዊን ባህላዊን ኣንፈት ዝገርሕ ህሞት ዝፈጥር መትረብ ብሙኻኑ እዩ።
ህዝቢ ይምሃር ይንቃሕ፡ ይስራሕ ይወደብን ይቃለስ!
ህዝባዊ ባይቶታት፡ ንሃገራዉን ዓለማዊ መጋባእያ ዘብቕዓ ይቑማ!
ዓወት ንህዝቢ ኤርትራ!
ሲቪክ ዲሞክራስያዊ ምንቅስቓስ ኤርትራ
Naz of Radio Voice of Eritrea Speaks with Dr. Gebre Gebremariam and Kidane Hagos
On Sunday 17-08-2014 starting at 2 PM EST or 7 PM London time Naz Yemane from voice of Eritrea presents a discussion with Dr. Gebre Gebremariam and Mr. Kidane Hagos. The Topic will focus on the new relationships between Russia and Eritrea and the threat of Ethiopian leaders into going to war with Eritrea. Tune in via
http://www.meskerem.net http://www.ckdu.ca http://www.snitna.com
Calling number is 1-(902) 494 2487
Eritrea: Ending the Exodus? by International Crisis Group
Eritrea: Ending the Exodus?
Africa Briefing N°100
8 Aug 2014
OVERVIEW
The large emigration of youths is the clearest sign of extreme domestic discontent with Eritrean President Isaias Afwerki’s government. Social malaise is pervasive. An ever-growing number of young people have fled over the last decade, frustrated by open-ended national service – initiated in 1995 and expanded during the war with Ethiopia (1998-2000). Yet, this flight has resulted in neither reforms nor a viable movement to create an alternative to the current government. Once outside, the ties that bind émigrés to their birthplace are strong and lead them to give financial support to the very system they escaped, through the 2 per cent tax many pay the state as well as remittances sent home to family members.
Asmara’s response to the exodus, though always focused on mitigating its effects so as to ensure regime survival, has evolved in recognition of its uses. After initial, sometimes brutal attempts to obstruct emigration, a symbiotic system has emerged that benefits a range of actors, including the state. The government ostensibly accepts that educated, urbanised youths resistant to the individual sacrifices the state demands are less troublesome and more useful outside the country – particularly when they can continue to be taxed and provide a crucial social safety net for family members who stay home. Meanwhile, those who remain tend to be the more pliant rural peasant and pastoralist population. Yet, the exodus is not limited to urbanised and educated youth; migrants, including an increasing number of minors, now come from a wider cross-section of society.
Official recognition is growing in Eritrea that despite the side-benefits, the level of the exodus is unsustainable, not least for maintaining support from political constituencies at home and in the diaspora. The burden of ever greater numbers arriving in neighbouring countries and further afield – including on Europe’s southern shores, where over-filled boats regularly sink, drowning many migrants – also demands action by affected states. Ending the exodus requires greater engagement with Eritrea – potentially ending a decade of isolation that has been both self-imposed and externally-generated – as well as ameliorating a growing internal crisis.
Crisis Group reporting has previously outlined the regional implications of that growing crisis and recommended that, in order to confront the problems of which the continuing human exodus is a clear sign, Eritrea, with help from international partners, especially the European Union (EU) and UN, should consider:
•re-visiting previous plans and updating options for gradual demobilisation, especially of national servicemen and women;
•re-opening political space gradually by implementing the long-delayed 1997 constitution; and
•allowing for a gradual restructuring of the economy to enhance job prospects for the youth, and following through on offers to the diaspora to encourage direct investment.
To assist in easing the internal crisis, the Ethiopian government and other IGAD members, especially Sudan, should consider:
•adopting a comprehensive strategic approach toward Eritrea aimed at relaxing bilateral relations – including a creative, mediated way to resolve the boundary dispute with Ethiopia that removes any external obstacle to demobilisation in Eritrea – and consequent normalisation of regional relations.
Likewise, the broader international community, led by the EU and Italy (currently EU president), and coordinated on the ground by the EU Special Representative for the Horn of Africa, should:
•develop a comprehensive and coordinated policy on Eritrea and support regional efforts to improve Eritrea-Ethiopia relations, including resolution of the boundary dispute.
Nairobi/Brussels, 8 August 2014
http://www.crisisgroup.org/en/regions/africa/horn-of-africa/ethiopia-eritrea/b100-eritrea-ending-the-exodus.aspx


text:
በስመ አብ ወወልድ ወመንፈስ ቅዱስ አሐዱ አምላክ!
ቅዱስ ኣቡነ ኣንበስ - 3 መስከረም
ቅዱሳነ እግዚአብሔር ካብ ልዑል እግዚአብሔር ዝወሃቦም ሃብትን ዝዕደልዎ መንፈሳዊ ጸጋን ዝተፈላለየ እዩ። (1ይ ቆሮ. 12፡11) ንገሊኦም ቃል ጥበብ፥ ፍልጠት፥ ምሥጢራት ምርቓቕ፡ ምትርጓም፡ ሀብተ ፈውስ፡ ቃለ ትንቢት ከምኡ ውን ንገሊኦም ገቢረ ተኣምራት፡ ንኣራዊት ምእዛዝ፡ ንኣጋንንቲ ምግዛእ . . . ወዘይመስሎ ይወሃቦም። ማር. 16፡17
ካብዞም ኣራዊት ዝገዝኡ ገባብል ዝረግጹ ሓደ ብፁዕ ኣቡነ አንበስ እዩ። ኣቡነ ኣንበስ ምስ ተወልደ ኣቦኡን ኣደኡን ዘውፅእሉ ስም ገብረ ክርስቶስ ዝብል ነበረ።
በዚ ስም’ዚ እናተጸውዐ ሓደ ጊዜ ካብ ሓደ ቦታ ናብ ካልእ ቦታ ክኸይድ ከሎ ኣብ መንገዲ ደኸመ። ኣብዚ እዋን እዚ ልዑል እግዚአብሔር ድኻሙ ተመልኪቱ፡ ናብ ኵሉ ዝኸዶ ቦታ ከም ሠረገላ ኮይኑ ዘገልግሎ ግሩም ዝኾነ ኣንበሳ ኣዘዘሉ። በዚ ኸኣ ኣብ ዝባን ኣንበሳ ተወጢሑ ይኸይድ ስለዝነበረ ‘ኣባ አንበስ’ ዝብል ቅጽል ስም ተጸውዐ።
ኣቡነ ኣንበስ ኣብ ደብረ ሓዘሎ ዝብሃል ገዳም ከም ዝነበረ ኣብ መጽሓፈ መድበል መቅድም ብኸምዚ ዝስዕብ ተገሊጹ ኣሎ፥ “ ኣብ ደብረ ሓዘሎ ዝበሃል ዓቢይ ጎቦ . . . ኣባ ኣንበስ ዝበሃል ዕጹው መነኮስ ይነብር ከምዝነበረ ይንገር። ናይ ኣባ ኣንበስ ወደ መዝሙር ወይ ረድኢ ኣባ መዝሙረ ቅዱሳን ይበሃል። ኣባ መዝሙረ ቅዱሳን ነዚ ብቑዕ መነኮስ (ንኣባ ኣንበስ) ብመዓልቲ እናረድአን እናኣገልገለን ኣብ ዝበቕዓሉ ጊዜ . . . እስመ ስሙ ይመርሖ ኀበ ግብሩ ከምዝብል ስም ናብ ግብሪ ይመርሕ እዩ እሞ መዘከሪ ስሙ ምእንቲ ክኸውን ‘ኣቋቋም’ ተገልጸሉ ይበሃል። . . . ኣባ መዝሙረ ቅዱሳን ንባሕታዊ ኤስድሮስ፣ ባሕታዊ ኤስድሮስ ድማ . . .” እናበለ ይቕጽል።
ቅዱስ አቡነ አንበስ ምስ ኣቡነ ገብረ መንፈስ ቅዱስ ክሳዕ ምድረ ከብድ ዝበሃል ካብ ዝቋላ ገዳም አቡነ ገብረ መንፈስ ቅዱስ ንሸነኽ ደቡብ ዝርከብ ቦታ ከምዝኸደ ይንገር።
ቅዱስ ኣቡነ አንበስ ኣብ ሃገርና ኤርትራ ብዝተፈላለየ ቦታታት ከም ዝኃለፈን ከም ዝተቐመጠን ይንገር። ናይዚ ድማ ከም ‘ጎቦ ኣንበስ፡ ማይ ጻድቕ . . ’ ዝበሃሉ መጸውዒ ቦታታት መሰኻኽር እዮም። ብፍላይ ኣባ ኣንበስ ኣብ ‘በለሳ’ ከምዝተቐመጠ፡ ካብ በለሳ ንሸነኽ ምብራቕ ተጓዒዙ’ውን ኣብ ‘ሽመዛና’ ምስ በጽሐ፥ ነቲ ብልምላሜኡ ደስ ዘብል ቦታ መጸለዪ ቦታ ከም ዝገበሮ ይንገር። ካብዚ ዝተላዕለ ውን ሠለስተ መጸውዒ ቦታ ኣለዉ፥
1. “ ዛቲ መካን ትኩነኒ ምዕራገ ጸሎትየ” ስለዝበላ ክሳዕ ሕጂ እታ ቦታ ’ ዕራግ’ ትበሃል ኣላ።
2. “እገኒ ለከ እግዚኦ አምላኪየ” ብዝበሎ’ውን ’ምግናይ’ ይበሃል ኣሎ። እዚ ቦታ እዚ ሕጂ ቤተ ክርስቲያን ትሓኒፅሉ ዘሎ እዩ።
3. “ ሐወዘኒ ጣዕማ ትኩነኒ ምንየትየ” ብዝብል ውን ክሳዕ ሕጂ ’ እንዳ ሓዋዝ’ ተባሂሉ ይጽዋዕ ኣሎ።
ኣቡነ ኣንበስ ናብዚ ከባቢ ዳግማይ ምስ ተመልሰ፣ እቲ እኽሊ ፃዕድዩ ምስ ጸንሐ “ለምንት የሐጽጽ ፍሬኪ / ስለምንታይ ፍሬኺ ይጐድል” ኢሉ ምስ ባረኾ፣ ናብ ልምላሜ ተቐይሩ ክሳብ ሕጂ እቲ ቦታ ልምላሜ ኣይገደፎን እዩ።
ንቅዱስ አቡነ አንበስ ስሙ ጸዊዑ ብኣማላድነቱ ተማኅፂኑ እንተደኣ ለሚንዎ ፍጡነ ረድኤት እዩ።
ሓደ ጊዜ ብዙኃት ከብቲ ዘለዋኦ ከብቱ ከብኪቡ ክኸይድ ከሎ ኣብ ሓደ ዓቢይ ሩባ በጽሐ እሞ እቲ ሩባ ኣፍ ንኣፉ ውሕጅ መሊኡ ጸንሖ፥ ንየማን ጸጋም እንተ በለ ካልእ መሳገሪ ምስ ሰኣነ ናይ ኣቡነ ኣንበስ ቤተ ክርስቲያን(ሽመዛና) ረኣየ እሞ እዛ ቤተ ክርስቲያን እዚኣ ናይ መን ቤተ ክርስቲያን እያ፧ ኢሉ እንተ ሓተተ፥ ‘ናይ ኣባ አንበስ እያ’ ምስ በልዎ ሽዑ እዚ ብዓል ከብቲ ‘ኦ ኣባ ኣንበስ ብኃይሊ ኣምላኽካ ነዚ ውሕጅ እዚ እንተደኣ ንኣይን ነዘን ከብተይን ብሰላም ኣሳጊርካኒ ሓንቲ ላም ከምዝህበካ እመባፃዓልካ ኣሎኹ’ ኢሉ ተመባፂዑ ኣብዚ ውሕጅ ኣተወ። ሽዑ ሓደ ጒድኣት ከይበጽሖ ብደኃን ወፅአ። ግና እቲ ሰብኣይ ተመባፂዑ ከብቕዕ መብፅዓኡ ረስዐ እሞ ካብተን ከብቱ እታ ሓንቲ ነፊጻ እናዘለለት ናብታ ተመባፂዑላ ዝነበረት ቤተ ክርስቲያን ኣቡነ ኣንበስ መጺኣ ሠለስተ ጊዜ ኰሊላ ወደቐት። ሽዑ ነታ ላም ሓሪዶም ከምዝበልዕዋ እዩ ዝንገር። በዚ መሠረት ውን ሎሚ ኵሉ ሰብ ዓቢኡን ንእሽቶኡን በብናቱ እናኣመስገነ ሠለስተ ጊዜ ከምዝዘውር ርኢኻ ተረጋግጾ ሓቂ እዩ። ኣቡነ አንበስ ዝገበሮ ኣዝዩ ብዙኅ እዩ።
ቅዱስ አቡነ አንበስ፡ ብዙኅ ተኣምር ገይሩ፡ ትሩፋት ፈጺሙ ኣብ 3 መስከረም ዓሪፉ። ዝዓረፈሉ ቦታ መዳልው ኣብ ዝበሃል መጽሓፍ ተገሊጹ ከምዘሎ ደብረ ሓዘሎ ከምዝበሃል፣ እዚ ድማ ኣብ መንጎ ሐረርን ኣብ መንጎ ወሎን ሸነኽ ምብራቕ ዝርከብ ዓቢይ እምባ ገዳም ምዃኑ ይገልጽ።
ናይ ኣቡነ ኣንበስ ጸሎትን ረድኤትን ኣይፈለየና !
ወስብሐት ለእግዚአብሔር ወለወላዲቱ ድንግል ወለመስቀሉ ክቡር!


text:
ምዕራፍ 1
ካብ ኣምላኽ ክልተ መልእኽቲ መጸ
ገብርኤል መልኣኽ ብዛዕባ ልደት ዮሃንስ መጥምቕ ተነበየ
ገብርኤል ንማርያም ብዛዕባ ልደት የሱስ ነገራ
ብምሉኡ መጽሓፍ ቅዱስ ካብ ኣምላኽ ዝመጸ መልእኽቲ ጌርና ኽንወስዶ ንኽእል ኢና። እቲ ሰማያዊ ኣቦና ንትምህርትና ኢሉ ዝሃበና እዩ። ሕጂ ግና ብዛዕባ እቲ ልዕሊ 2,000 ዓመት ይገብር ዝመጸ ኽልተ ፍሉይ መልእኽቲ እስከ ንርአ። ገብርኤል ዝስሙ ‘ኣብ ቅድሚ ኣምላኽ ዚቐውም’ መልኣኽ እዩ ኣምጺእዎ። (ሉቃስ 1:19) ኣብ ከመይ ዝበለ ዅነታት እዩ እቲ መልኣኽ ነዚ ኣገዳሲ መልእኽትታት እዚ ዘብጽሖ፧
እቲ ግዜ፡ 3 ቅ.ክ. እዩ ነይሩ። እሞኸ ገብርኤል ነቲ ቐዳማይ መልእኽቱ ናበይ እዩ ዘብጽሖ፧ ካብ የሩሳሌም ብዙሕ ከይረሓቐ ኣብ ዚርከብ ኵርባታት ይሁዳ፡ ሓደ ዘካርያስ ዝስሙ ካህን የሆዋ ይነብር ነበረ። ንሱን ሰበይቱን ብዕድመ ዝደፍኡ ነበሩ፣ ውሉድ ከኣ ኣይነበሮምን። ዘካርያስ ኣብታ ኣብ የሩሳሌም ዝነበረት ቤተ መቕደስ ኣምላኽ ኬገልግል ግዲኡ በጽሐ። ብሃንደበት ከኣ ገብርኤል ኣብ ጥቓ እቲ መሰውኢ ዕጣን ደው ኢሉ ተራእዮ።
ዘካርያስ ኣዝዩ ፈርሀ። ገብርኤል ግና፡ “ዘካርያስ፡ ምህለላኻ ተሰሚዑልካ እዩ እሞ፡ ኣይትፍራህ፣ ሰበይትኻ ኤልሳቤጥ ከኣ ወዲ ኽትወልደልካ እያ፣ ስሙ እውን ዮሃንስ ክትብሎ ኢኻ” ብምባል ንፍርሁ ኣወገደሉ። ገብርኤል ቀጺሉ፡ ዮሃንስ “ኣብ ቅድሚ የሆዋ ዓብዪ ኪኸውን” ምዃኑን “ንየሆዋ ብቑዕ ህዝቢ . . . ኼዳልወሉ” ምዃኑን ገለጸ።—ሉቃስ 1:13-17።
ዘካርያስ ግና ኪኣምን ኣይከኣለን። ስለምንታይ፧ ዕድሚኡን ዕድመ ኤልሳቤጥን ደፊኡ ስለ ዝነበረ እዩ። ስለዚ፡ ገብርኤል “ቃለይ ስለ ዘይኣመንካ፡ ክሳዕ እታ እዚ ዚዀነላ መዓልቲ፡ ዓባስ ክትከውን፡ ምዝራብ እውን ክትስእን ኢኻ” በሎ።—ሉቃስ 1:20።
እዚ ኪኸውን ከሎ፡ እቶም ኣብ ደገ ዝነበሩ ህዝቢ፡ ዘካርያስ ኣብ ውሽጢ እንታይ ኰይኑ ኸም ዝደንጐየ ኺሓስቡ ጀመሩ። ኣብ መወዳእታኡ ምስ ወጸ፡ ብኣእዳዉ ምልክት ኪገብር እምበር፡ ኪዛረብ ኣይከኣለን። ስለዚ፡ ኣብታ ቤተ መቕደስ ከሎ፡ ራእይ ከም ዝረኣየ ተገንዘቡ።
ዘካርያስ፡ እቲ ኣብ ቤተ መቕደስ ዚገብሮ ኣገልግሎቱ ምስ ወድአ፡ ናብ ቤቱ ተመልሰ። ድሕሪኡ ብዙሕ ከይጸንሐ ኸኣ፡ ኤልሳቤጥ ጠነሰት! ልደት እቲ ሕጻን እናተጸበየት ድማ፡ ሓሙሽተ ወርሒ ኣብ ቤታ ተሓብአት።
ድሕሪኡ፡ ገብርኤል ከም ብሓድሽ ተራእየ። ንመን እዩ እተራእየ፧ ንሓንቲ ኻብ የሩሳሌም ብሰሜን ኣብ ዞባ ገሊላ ኣብ ከተማ ናዝሬት እትነብር ማርያም እትብሃል ዘይተመርዓወት ጓል እዩ ተራእይዋ። እንታይከ እዩ ዝበላ፧ “ኣብ ቅድሚ ኣምላኽ ሞገስ ረኺብኪ ኢኺ” በላ። ኣስዕብ ኣቢሉ ድማ፡ “እንሆ ድማ፡ ክትጠንሲ፡ ወዲ እውን ክትወልዲ ኢኺ፣ ስሙ ኸኣ የሱስ ክትብልዮ ኢኺ። ንሱ ዓብዪ ኪኸውን፡ ወዲ እቲ ልዑል እውን ኪብሃል እዩ፣ . . . ንሱ ኸኣ ኣብ ልዕሊ ቤት ያእቆብ ንዘለኣለም ኪነግስ እዩ፣ መንግስቱ እውን መወዳእታ የብላን” በላ።—ሉቃስ 1:30-33።
ገብርኤል ነዚ ኽልተ መልእኽቲ እዚ ምብጻሕ፡ ፍሉይ መሰል ገይሩ ርእይዎ ኪኸውን ኣለዎ። ብዛዕባ ዮሃንስን የሱስን ብዝያዳ እናኣንበብና ምስ ከድና፡ እዚ ኽልተ መልእኽቲ እዚ ስለምንታይ ኣዝዩ ኣገዳሲ ኸም ዝዀነ ኺንጽረልና እዩ።


text: እዞም ሰባት እዚኣቶም ኣባላት ሰራዊት ሃገረ ቢስጢንያ ዝነበሩ እዮም። መስፍን ናይ ብስጢንያ ምስ ሞተ ንጉስ ቆስጠንጢኖስ ንእልፍያኖስ ንጉስ ናይ ብስጥንያስ ጌሩ ሽሞ። እልፍያኖስ ክሽየም ከሎ ቤተ ክርስቲያን ክሰርሕ እየ ንክርስቲያን ድማ ክሕግዝ እየ ኢሉ እዩ ተሸይሙ። ድሓር ግን ብወርቅን ብብሩርን ዝተቐርጸ ምስሊ ብምቋም “ሃይማኖትኩም ለውጡ ንጣዖታት ስገዱ ክብል” ጀመረ። ብዙሓት ድማ ፈሪሆም ሃይማኖቶም ሓዲጎም ንጣዖታት ሰገዱ። እዞም ኣርብዓ ሰባት ግን “ሃይማኖትና ኣይንገድፍን ንጣዖታት ኣይንሰግድን” በሉ። ስጋኦም ክሳብ ዝበታተኽ ብምግራፍ ኣብ ዝሑልን ዓሚቕን ማይ ደርበዮም። ሰላሳን ትሽዓተን መዓልቲ ምስ ገበሩ ሓደ ካብኦም ሽግር ከቢድኒ መዓልቲ በዚሕኒ ብምባል ካብቲ ዝነበርዎ ወጸ። ንጽባሒቱ ኣርብዓ ኣኽሊላት ካብ ሰማይ ተንጠልጢለን ወረዳ እቶም ሰላሳን ትሽዓተን ድማ ኣኣኽሊሎም ተቐበሉ ሓንቲ ግን ተረፈት፡ ነዚ ዝረኣየ ሓደ ዘይኣማኒ በቲ ዝረኣዮ ኣሚኑ ዘሊሉ ናብቲ ዓሚቕ ማይ ኣተወ፡ ነታ ዝተረፈት ኣኽሊል ድማ ተቐበላ። እልፍያኖስ ንወተሃደራቱ ልኢኹ ንኽቐትልዎም ኣዘዘ ኣብኡ ምስ በጽሑ ግን ኩሎም ዓሪፎም ጸንሑዎም። እዚ ዝተፈጸመ ብ 4ይ ክ.ዘ እዩ።


text:
ሃገራዊ ፈደረሽን ኣትሌቲክስ ኤርትራ ዓመታዊ ዘካይዶ
ውድድር ማራቶን ናጽነት 2013 ብቐዳም 19 ግንቦት
2013 ኣብ ኣስመራ ኣካይዱ።
ኣብቲ ካብ ዞባታትን ክለባትን ዝተዋጽኡ 42 ኦሊምፒካውያን ኣትሌታት ዝርከብዎም ተወዳደርቲ ዝተሳተፍዎ ዓመታዊ ውድድር ተወዳደርቲ ኣትሌታት በቲ ፈደረሽን ዝተዳለወ ኣተባባዒ ሽልማትን ንዝጸንሐ ሰዓት ንዘመሓየሸ ዝወሃብ ተወሳኺ ጉንዖን ንምዕታር ሓያል ውድድር’ኳ እንተካየዱ ነቲ ዓሚ ዝተመዝገበ ሪከርድ ከመሓይሹ ኣይከኣሉን፣ ኣብ መዛዘሚ ብዝተረኽበ ውጽኢት ድማ፣-
1ይ- ተስፋሂወት ገ/ትንሳኤ ብ 2.23.13 ሰዓት ካብ ሚኒ/ምክልኻል
2ይ- ገብሪት ወረደ ብ 2.24.01 ሰዓት ካብ ማእከል
3ይ- ኣብርሃም ተወልደ ብ 2.24.23 ሰዓት ካብ ማእከል
4ይ- ሰመረኣብ ዮውሃንስ ብ 2.25.06 ሰዓት ካብ ማእከል
5ይ- መሓሪ ርእሶም ብ 2.25.47 ሰዓት ካብ ጋ/ባርካ
6ይ- ፍረዝጊ መኮንን ብ 2.27.27 ሰዓት ካብ ሚኒ/ምክልኻል ብምዃን ተዓዊቶም።
ኣብ መዛዘሚ’ቲ ውድድር ድም ዕዉታት ዝተዳለወሎም ናይ ዋንጫን ሜዳልያን ከምኡ’ውን ናይ 15፣ 10፣ 8፣ 7፣6 ን ሓሙሽተ ሽሕ ገንዘባዊ ሽልማት ካብ ሓላፊ ምም/ፋይ/ኮሚሽን ስፖርት ኤርትራ ሌ/ኮ. ሳሙኤል ጸጋይን ሓለፍትቲ’ቲ ሃገራዊ ፈደረሽንን ተቐቢሎም።
እዚ ከምዚሉ እንከሎ እቲ ሃገራዊ ፈደረሽን ብቀዳም 18 ግንቦት 2013 ኣብ ሜዳ ቤ/ት. ቀይሕ-ባሕሪ ህጻናት ተማሃሮን መንእሰያት ኣትሌታትን ዝተሳተፍዎ ዝተፈላለየ ውድድራት ብምክያድ ዓለማዊ መዓልቲ ውድድር ኣትሌቲክስ 2013 ( World Athletics Day ) ዘኪርዎ ውዒሉ፣ ኣብ መዛዘሚ’ቲ ኣጋጣሚ ድማ ንዕዉታት ህጻናትን ኣትሌታትን ካብ ያፍ(iaaf) ዝተላእከ ማልያታትን ምስክር ወረቐት ተሳታፍነትን ተዓዲሉ።
ህዝባዊ ርክባት
ኮሚሽን ስፖርት ኤርትራ


text:
ፈስቲቫል ካስል 2017 ዕላማኡን!!
- Details
- Created: Wednesday, 05 July 2017 12:36
- Last Updated: Wednesday, 05 July 2017 12:36
ሎሚ ዘመን'ውን ከም ወትሩ ዓመት፣ ፈስቲቫል ካስል ጀርመን ንምክያድ መሰረታት ግንባር ሃገራዊ ድሕነት ኤርትራ ብምትሕብባር ምስ መሰረታት ካልኦት መሓዙት ውድባት፣ ኣብ ዓቢ ምሽብሻብ ይርከብ። ናይ 2017 ፈስቲቫል ካስል ብዕላማ ካብቶም ዝሓለፉ ፈስቲቫላት ዘይፍለ'ኳ እንተኾነ፣ ኣብዚ እዋን'ዚ ኩነታት ጸላኢና ጃንዳ ህግደፍ ኣብ ኣዚዩ ዝተዳኸመሉ፣ ዳርጋ ኣብ ገማግም ኣጻድፍ ተንጠልጢልሉ ዘሎ እዋን ኢና በጺሕና ዘሎና።
ብተወሳኺ'ውን ህግደፍ ኣብ ፖለቲካውን፣ ዲፕሎማስያውን፣ ምጣኔ ሃብታውን ጥምጥም ወዲቑ፣ ኣብ ቅድሚ ማሕበረ-ሰብ ዓለም ዝተፈንፈነ በድኒ ኮይኑ ኣብ ዝሰሓገሉ ዘሎ መድረኽ ኢና ዘሎና። ስለዝኾነ ናይ ዓቕሊ ጽበት፣


text:
ጥርጡር ኣሸባሪ ኒው ዮርክ ኣካየድ ኡላህ ንፕረዚደንት ትራምፕ ብፈይስቡክ ኣጥንቂቑ ነይሩ
እቲ ብሰኑይ 11 ታሕሳስ ኣብ መዓርፎ ኣውቶቡስ ከተማ ኒው ዮርክ ቦምባ ብምፍንጃሩ ብሽበራ ክሲ ተመስሪትሉ ዘሎ ውልቀሰብ፡ ቅድሚ እቲ መጥቃዕቲ ኣብ ማሕበራዊ ገጹ ንፕሬዚደንት ትራምፕ ኣጠንቂቑ ነይሩ።
"ትራምፕ ሃገርካ ክትከላኸለላ ኣይከኣልካን"፡ ይብል እቲ መጠንቀቕታ። ናይ ኣካይዳ ኡላህ መልእኽቲ ኣብቲ ብሰሉስ ብፈዴራላዊ ዓቃብ ሕጊ ዝቐረበ ክሲ ኢዩ ተገሊጹ።
እቲ ወዲ 27 ዓመት ባንግላዴሻዊ ዝመበቆሉ ውልቀሰብ ብእስላማዊ መንግስቲ ዝፍለጥ ጉጅለ ተተባቢዑ ነቲ ናይ ቦምባ መጥቃዕቲ ኣካይድዎ ይብሃል።
በቲ ፈተነ ድማ ንነብሱን ካልኦት ሰለስተ ሰባትን ኣቑሲሉ።
ኡላህ ኣብቲ ትራፊክ ዝጨናነቐሉ ስዓት ኣብ ማንሃታን መዓርፎ ኣውቶቡስ ብዘካየዶ ናይ ቦምባ ምፍንጃር ፈተነ ኢዩ ተኸሲሱ ዘሎ።
ናይ ከተም ኒው ዮርክ ፖሊስ ትዊት ከምዝሕብሮ፡ ኡላህ ቦምባ ብምውናኑ፡ ግብረ-ሽበራዊ ተግባር ብምክያዱን "ብምፍርራሑን" ኢዩ ክሲ ተመስሪትሉ ዘሎ ይብል።
እቲ ብሰሉስ ዝተገለጸ ፌደራላዊ ክሲ ኣብ ወጻኢ ናይ ዝርከብ ግብረ-ሽበራዊ ውድብ ንዋታዊ ሓገዝ ምሃብ፡ ኣዕናዊ ኣጻዋር ምጥቃምን ኣብ ህዝባዊ ቦታ ቦምባ ምፍንጃርን የጠቓልል።
መን'ዩ እቲ መጥቃዕቲ ዝፈጸመ?
ኡላህ ድሕሪ ምትሓዙ "ኣነ [ነቲ መጥቃዕቲ] ንእስላማዊ መንግስቲ ኢየ ፈጺመዮ " ኢሉ፡ ይብል ኣብቲ ብዓቃብ ሕጊ ዝቐረበ ክሲ።
እቲ ሰነድ ከምዝሕብሮ፡ ኡላህ ነቶም መርመርቱ ከምዝሓበሮም፡ ነቲ መጥቃዕቲ በቲ መንግስቲ ኣሜሪካ ኣብ ዒላማታት እስላማዊ መንግስቲ ዘካየዶ ናይ ኣየር መጥቃዕትታት ተተባቢዑ ከምዝፈጸሞ ገሊጹ።
እቲ ጥርጡር ወልቀሰብ ከምዝበሎ "ዳርጋ ንሓደ ዓመት ዝኣክል ቦምባ ከመይ ጌርካ ከምዝስራሕ ከምዘጽንዐን፡ ነዚ ከካይዶ ዝፈተነ ናይ ቦምባ መጥቃዕቲ ድማ ንኣዋርሕ ክዳለወሉ ከምዝጸንሐን" ገሊጹ።
ነቲ ቦታ ዝመረጾ ድማ "ቁጽሪ ግዳያት ንምብዛሕ" ከምዝኾነ እቲ ዓቃብ ሕጊ ገሊጹ።
ኡላህ ካብ ባንግላዴሽ ብ2011 ኢዩ ናብ ኣሜሪካ ኣትዩ።
መንግስቲ ባንግላደሽ ከምዝበሎ ኡላህ ዝኾነ ገበን ዘይነበሮ ዜጋ ኢዩ ኢሉ።
ፕሬዚደንት ትራምፕ ነቲ ናይ ሰኑይ መጥቃዕትን ቅድሚኡ ድማ ኣብ ጥቅምቲ ኣብ ማንሃታን ዝተፈጸመ ሂወት ሸሞንተ ሰባት ዝቐዘፈ ግብረ-ሽበራዊ መጥቃዕትን "ህይወት ኣሜሪካውያን ንምክልኻል ብህጹጽ ጽገና ሕግታት ኪግበር ይጠልብ" ኢሉ።
"መንግስቲ ኣሜሪካ፡ ነቶም ኣዝዮም ሓደገኛታት ዝኾኑ ሰባት ብዘይግቡእ መጽናዕትን መርመራን ናብ ኣሜሪካ ክኣትው ዘፍቅድ ናይ ኢሜግረሽን ሕግታታን ተርእዮ ሸለልትነትን ከተዐሪ ድማ ትራምፕ ጠሊቡ።


text:
ካብ ወረዳ ሓውዜን ልዕሊ 3ሽሕ ኩንታል መዓር ተረኺቡ
መቐለ ታህሳስ 26//2009(ድወት) ኣብቶም ዝሓለፉ ሽዱሽተ ኣዋርሕ ልዕሊ 3ሽሕ ኩንታል መዓር ከምዝተረኸበ ቤት ፅሕፈት ሕርሻን ልምዓት ገጠርን እታ ወረዳ ኣፍሊጡ።
ኣተሓባባሪ ከይዲ ስራሕ ልምዓት ሓለዋ ጥዕና ሃፍቲ እንስሳ ወረዳ ሓውዜን ኣይተ ብርሃነ ሃይላይ ከምዝሓበርዎ ሓረስቶት ካብ ዓንዲ ፍርያት እቲ ወረዳ ዝኾነ ልምዓት ንህቢ ዝያዳ ተረባሕቲ ንምግባር ዘኽእሉ ስራሕቲ ይሳለጡ ምህላዎም ኣረዲኦም።
ኣብቶም ዝሓለፉ ሽዱሽተ ኣዋርሕ ጥራሕ ካብ ዘመናውን ባህላውን ቖፎ ንህቢ ልዕሊ 36ሚልዮን ቅርሺ ዝግመት ልዕሊ 3ሽሕን 700 ኩንታል መዓር ተበርቢሩ ናብ ዕዳጋ ከምዝቐረበ ዝሓበሩ ኣይተ ብርሃነ ካብዚ ድማ 301 ደቂ ኣንስትዮ ዝርከበኦም ልዕሊ 5ሽሕ ሓረስቶት ተረባሕቲ ክኾኑ ከምዝኽኣሉ ተዛሪቦም።
ኣብቲ ወረዳ ካብ ሓደ ዘመናዊ ቖፎ ንህቢ ብማእኸላይ 42 ኪሎ ግራም መዓር ካብ ባህላዊ ቖፎ ንህቢ ድማ 14 ኪሎ ግራም መዓር ዝርከበሉ ኹነታት ከምዝተበፅሐን ኣብዚ ዓመት’ዚ ልዕሊ 700 ሓደሽቲ ዘመናዊ ቖፎ ንህቢ ናብ ሓረስቶት ንምትእትታው ይስርሐሉ ምህላዉን 146 ደቂ ኣንስትዮ ዝርከበኦም 327 መናእሰይ ድማ ኣብ 12 ማሕበራት ልምዓት ንህቢ ተወዲቦም ይነጥፉ ምህላዎምን ካብ መብርሂ ኣይተ ብርሃነ ንምርዳእ ተኻኢሉ።


text:
ዘካየድዎ ተሞክሮ ልውውጥ ርክብ 2ቲኤን ሃገራት ዘጠናክር’ዩ
መቐለ ነሓሰ 07/2009(ድወት) ኣብ ኢትዮጵያ ተግባራዊ ክኸውን ዘሎ ስርዓት ፌደራሊዝም ተሞክሮ ልውውጥ ምክያዶም ርክብ መንግስታትን ህዝብን 2ቲኤን ሃገራት ዘጠናክር’ዩ ክብሉ ጉጅለ ልኡኽ መንግስቲ ሶማልያ ገሊፆም፡፡
ንዕላዊ ዑደት ስራሕን ተሞክሮ ስርዓት ፊደራልዚም ንምውሳድን ናብ ኢትዮጵያ ዝመፁ ጉጅለ ልኡኽ መንግስቲ ሶማለያ ኣወዳድባ ስርዓት ፌደራሊዝም ኢትዮጵያ ዝሓሸ ምዃኑ ከምዝተረድኡ ገሊፆም፡፡
ኣብ ኢትዮጵያ ኣብ ዝፀንሕሎም ዝሓለፉ 5ተ መዓልትታት ድማ ኣብ ክልላት ትግራይን ኣምራሓን ዑደት ዘካየዱ ኮይኖም ኣብ ዝተፈላለዩ ጉዳያት ዓበይቲ ተሞክሮታት ከምዝርኽቡ ገሊፆም፡፡
ነቲ ጉጅለ ልኡኽ ዝመርሑ ቐዋሚ ፀሓፊ ሚኒስትር ውሽጢ ዓድን ዕርቐ ሰላም ፌደራልን ዓብዱላሂ መሓመድ ሓሰን ኣብ ሶማልያ ግብረ ሽበራ ንምቕላስን ዘላቒ ሰላምን ምርግጋዕን ንምርግጋፅን ስርዓት ፌደራሊዝም ኣድላይ ምዃኑ ሓቢሮም፡፡
ብምዃኑ ነዚ ንምጥንካር ኣብ ሃገራት ኬንያን ስዊዘርላንድን ተመሳሳሊ ዑደትን ልውውጥ ተሞክሮን ዋላዃ እንተካየዱ ስርዓት ፌደራሊዝም ኢትዮጵያ ግና ምስ ነበራዊ ኩነታትን ባህልን ሶማለያ ዝጠዓዓም ምዃኑ ገሊፆም፡፡
ኣብዚ ጉዳይ መግለፂ ዝሃበ ሚኒስቴር ጉዳያት ወፃኢ ብወገኑ 2ቲኤን ሃገራት ብፍላይ ኣብ ዓውድታት ሰላምን ፀጥታን መሰረተ ልምዓት ምጣነ ሃብታዊን ማሕበራዊን ዓውድታት ርክበን ኣጠናኪርካ ከምዝቕፅላ ገሊፁ፡፡


text:
ርእሰ-ዓንቀጽ ሰዲህኤ
ሎሚ ብዛዕባ ፖለቲካዊ ሃለዋት ኤርትራን ህዝባን ከነልዕል እንከለና ስርዓት ህግደፍ ኣብ ልዕሊ ህዝብና ዘውርዶ ዘሎ በደል “ኢዚ ይሓይሽ” ዘይትብለሉ ኣዝዩ ነዊሕ ዝርዝር ዘለዎ ሕማቕ ኩነታት እዩ። እዚ ኩነታት ኣይኮነንዶ ንዓና ነቶም ግዳይ ንኸውን ዘለና ኤርትራውያን ኣብ ቅድሚ መድረኻትን ኣደባባያትን ዓለም እውን ኣሻቓልን ኣዛራብን ኮይኑ ዘሎ እዩ። ኤርትራ ኣብ ሐሕማቑ ቅድሚት ክትስራዕ እንከላ ከኣ የሕዝን። ናብቲ ነዚ ኣቐዲሙ ዝተገልጸ ሕማቕ ኩነታት ቀይሩ ብዝሓሽ ንምትካእ ዝቃለስ ዘሎ ኤርትራዊ ደንበ እንተመጻእና እውን ዘየሻቕል ኣይኮነን። እዚ ደንበ’ዚ ኣይኮነንዶ ኣብ ልዕሊ ስርዓት ህግደፍን ናይ ጭቆና መሳርዑን ተጽዕኖ ክፈጥርን ከድምዕን ንገዛእ ርእሱ ግቡእ ተቓዋሚ መልክዕ ክሕዝ ዘይከኣለን ኣብ ሰንከልከል ዘሎ እዩ። ናብ ብቕዓት ንምምጻእ ካብ ምጽዓት ግና ዓዲ ኣይወዓለን። ክሳብ ሕጂ ስለ ዘየድመዐ ንመጻኢ’ውን ኣይከድምዕን እዩ ኢልካ ምድምዳም ግና ናይ ተቓለስቲ ቋንቋ ክኸውን የብሉን። እቲ ጻዕርን ቃልስን ከኣ ሕጂ’ውን ክቕጽል እዩ።
እዚ ኩነታት ኣብ ኤርትራውያን ሻቕሎት ካብ ዘሕድር ነዊሕ ግዜ ኮይኑ ኣሎ። ካብ ምሽቓል ሓሊፎም ኤርትራውያን ካብዚ ዘለናዮ ዘይስጉም ኩነታት ኣብ ምውጻእ ይሕግዝ’ዩ ዝበልዎ መፍትሒ ሃሰው ካብ ምባል እውን ዓዲ ኣይወዓሉን። ገሊኦም ኣባላት ፖለቲካዊ ውድባትን ሰልፍታትን ኮይኖም እቲ ውዳበታት ዝፈላልይዎ ኣወንዚፉ ኣብቲ ዘሰማምዕዎ ኣትኪሉን ቀዳምነት ሂቡን ክሰርሓሉ ዝኽእል ኩነታት ንምፍጣር ሃሰው ይብሉ ኣለዉ። እንተኾነ ካብቲ ከም ሓቢርካ መቃለሲ ዝቐርብ እማመታት ኣብ ሓዲኡ ንምርዓም ዘብጽሕ ምትእምማን ስለ ዘይበጽሑ ክሳብ ሕጂ ኣየድመዐን። እቲ ፈተነ ግና በቲ ክሳብ ሕጂ ዘይምዕዋት ከይተኾልፈ ተስፋ ብዘይምቑራጽ ይቕጽል ኣሎ። ወጽዓ ክሳብ ዘሎ ቀጻሊ ክኸውን ከኣ ናይ ግድን እዩ። ድሕሪ ምውዳቕን ምትንሳእን ቀጥ ኢልካ ምቛም ከም ዝመጽእ ከኣ ናይ ግድን እዩ። እዚ ክበሃል እንከሎ ግና ዝረአ ዘሎ ዘይምኽኑይ ምድንጓያት ኣሉታዊ ሳዕቤን የብሉን ማለት ኣይኮነን።
ካብዚ ሓሊፎም ንዓኣቶም ንሱ ቅኑዕ ኮይኑ ስለ ዝተራእዮም፡ ንፖለቲካዊ ውድባትን ሰልፍታትን ከም ሕሱም እንዳነቐፉን ህላወአን እንዳኸሓዱን ብሰንኪ ኣብ ልዕሊአን ዘሕደርዎ ጽልኢ ነቲ “ብዘይውዳበ ሓይሊ የለን” ዝብል ዘንጊዕም ክሳብ “ውድባት ኣየድልያን እየን” ናብ ምባል ተገማጊሞም ብዘይ ውዳበ ንተኣኻኸብ ኣብ ምባል ዝበጽሑ ኣለዉ። እቲ ዝጠልብዎ ዘለዉ ምትእኽኻብ ንገዛእ ርእሱ ውዳበ ምዃኑ ብዘይምስትብሃል። ንዝኾነ ኣካል ኣገባብ ውዳበን ቃልስን ዝመርጸሉ ባዕሉ’ምበር ካልእ ኣይኮነን ዝብል’ኳ ብዓይኒ መሰል ምውዳብን ሓሳባካ ምግላጽን እንተዘይተጻረርናዮ ኣብቲ መስርሕ ኣብ ግምት ክኣትዉ ዝግበኦም ግና ኣለዉ። ብዛዕባ ኤርትራን ህዝባን ንጭነቕን ንቃለስን ስለ ዘለና፡ ከም መማረጺ ኮንደኾን ለውጢ የምጽእ ኢልና እንሕዞ መንገዲ ነቲ ናይ ኩሉ ዓቕምናን ህልውናናን መሰረት ዝኾነ ሓድነት ህዝብን ሃገርን ኤርትራ ክንህድዶ ዘይኮነስ ኣጽኒዕና ክንሕዞ ንምርጫ ዝቐርብ ዘይኮነስ ግድነት እዩ።
ንኤርትራ ካብዚ ዘላቶ ዓዘቕቲ ከውጸኣ ዝቐርብ ሓሳብ፡ ንናይ ክሳብ ሕጂ ዝተዋህለለ ዓወትን ህልውነኣን ዝያዳ ዝድርዕ እምበር፡ ተመሊሱ ንቑልቁል ዝነቁትን ነካይዶ ንዘለና ቃልሲ መሊሱ ዝሓላልኽን ክኸውን ይግባእን። ኤርትራ ቅድሚ ኩሉ ብኩለ-መዳያዊ ብዝሑነታ ዝወቀበትን ሳላኡ ህልውነኣ ዘረጋገጽትን ሃገር እያ። ናይ ክሳብ ሕጂ ዓወታ ከኣ ውጽኢት ውህደት ናይዚ ብዙሕነታ እዩ። ሎሚ ኣብኣ ዘሎ ሕሰምን ንመጻኢ እንጽበዮ ራህዋን ንኹልና ደቃ ብማዕረ ዝብጸሓና እዩ። እቲ ወጽዓ ኣብ ልዕሊ ኩሎም ደቃ ወሪዱ ዘሎ ብምዃኑ፡ እቲ ራህዋ ከኣ ብናይ ኩሎም ደቃ ጻዕሪ፡ ረብሓ ኩሎም ብዘንጸባርቕ ቃልሲ እዩ ዝረጋገጽ። ዝተወሰና ካብ ህዝባ ሸሊግና እንኸዶ መንገዲ ብቓጥታ ንሓድነታ ብኣሉታ ዝጸሉ ምዃኑ ከነስተብህል ይግበኣና። ሓደ ኣካል ካብዚ ናይ ሓባር ጉዕዞ ክወጽእ ክህቅን እንከሎ ከኣ ንዓኡ ኢና ናብቲ ግቡእ መስመር ንክምለስ፡ ክንምዕዶን ክንሕግዞን ዝገበኣና እምበር ሕነ መፍዳይ ብዝመስል መልክዕ ካልእ ናይ ንበይነይ ኣቕጣጫ መሪጽና ከነሰንዮ ኣይግበኣናን። ኣብዚ እዋንዚ ካብ “ኣግእዝያን” ጀሚርካ ክሳብ “መዝሙር ሰላም ኤርትራን ኢትዮጵያን” ዝነጥፉ ዘለዉ ኤርትራውያን ኣካላት ከኣ ምርጨኦም ብመንጽርዚ ክቓንይዎ ነዘኻኽሮም። ኮታ ካብ “ከኸስብ’የ በሃላይ ከሳሪ” ምዃን ክዕቀቡ ከም ዝግበኦም ኣብ ርእሲ ልቦም ክንውስኸሎም ንደሊ። ካብቲ ክሳብ ሕጂ ኣየድመዐን እትብሎ መንገዲ ክትሃድም ክትብል፡ ናብ ካብኡ ዝያዳ ዝኸፈአ ሰልሚ ከይትሽከል ምጥንቃቕ ውሕልነት እዩ። እቲ ህቡብ ኤርትራዊ ደራፊ ነፍሰሄር ኣብርሃም ኣፈወርቂ “ ነቲ ሕማቕ ዝሓመቐ ኣለዎ” ዝበሎ ምስትብሃል እዋኑ እዩ።
ካብዚ መንገዲ’ዚ እንተወጺእና ካብ ዘጋጥሙ ጸገማት ሓደ ሓድነትና ምድኻም እዩ። ህዝቢ ኤርትራ ኣብቲ ክብሎ ዝደሊ ናይ ምባል ዕድል ኣብ ዝረኸበሉ እዋን “ወጊድ ንዝፈላልየኒ” ከም ዝብል ከኣ ዘይምዝንጋዕ። ሓድነትና ምድኻሙ ናይ ለውጢ ዓቕምና መሊሱ ዘልምስን ግዳይ ናይቲ እንቃለሶ ዘለና ብምድኻምና ዝዓኩኽ ስርዓት ኢና እንኸውን። ዝጨራሕና እንተጨራሕና ከኣ ኣብ ራህዋ ንምብጻሕ ብዘይካ ብመንገዲ ምውጋድ ህግደፍ ካልእ መንገዲ የለን። ስለዚ እንሕዞ መንገዲ ኣብ ውሽጡ ንምውዳቕ ህግደፍ ዝዕንቅፍ ኣበር ከይህልዎ ብኹሉ ኣቕጣጫ ክንመምዮ ይግበኣና።


text:
ንኣምልኾ ኽንእከብ ዘሎና ስለምንታይ ኢና፧
“ብሕብረት . . . ጸኒዖም ነበሩ።”—ግብ. 2:42።
መዝሙር፦ 20, 27
1-3. (ሀ) ክርስትያናት ብሕብረት ኪእከቡ ኸም ዚደልዩ ብኸመይ ኣርእዮም፧ (ኣብ መእተዊ ዘላ ስእሊ ርአ።) (ለ) ኣብዛ ዓንቀጽ እዚኣ ብዛዕባ እንታይ ክንመያየጥ ኢና፧
ኮሪና ጓል 17 ዓመት ከላ፡ ኣዲኣ ተኣስረት፡ ኣብ ሶቭየት ናብ ዚርከብ ደምበ ሸቕሊ ድማ ተወስደት። ጸኒሓ፡ ኮሪና እውን ካብ ዓዳ ኣሽሓት ኪሎ ሜተራት ርሒቑ ናብ ዚርከብ ሳይበርያ ተወስደት። ኣብኡ ኸኣ ከም ባርያ ኣብ ብርቱዕ ቍሪ ብዘይ እኹል ክዳውንቲ ኣብ ግዳም ክትሰርሕ ትግደድ ነበረት። እዚ ዅሉ ጽንኩር ኵነታት እኳ ተሕልፍ እንተ ነበረት፡ ምስ ካልእ ሓብቲ ዀይና ናብ ሓደ ኣኼባ ጉባኤ ኽትከይድ ቈሪጻ ነበረት።
2 ብዛዕባ እቲ ዝኸደትሉ መገዲ ኽትገልጽ ከላ፡ “ካብቲ እንሰርሓሉ ቦታ ምሸት ብምብጋስ፡ ናብቲ 25 ኪሎ ሜተር ርሒቑ ዚርከብ መደበር ባቡር ብእግርና ተጓዒዝና። ባቡር ከኣ ሰዓት ክልተ ናይ ለይቲ ነቒላ። ሽዱሽተ ሰዓት ብባቡር ምስ ተጐዓዝና ድማ ናብ ቦታ ኣኼባና ንምብጻሕ 10 ኪሎ ሜተር ብእግርና ተጓዒዝና” ትብል። እዚ ዅሉ ጕዕዞስ ክሒስዋዶ፧ ኮሪና ኸምዚ ትብል፦ “ኣብቲ ኣኼባ፡ ግምቢ ዘብዐኛ ኣጽኒዕና፡ መዝሙራት መንግስቲ ኣምላኽ ከኣ ዘሚርና። ንዓና ኣዝዩ ሃናጽን እምነት ዜደልድልን ኣጋጣሚ እዩ ነይሩ።” ናብ ስራሕ ድሕሪ ሰለስተ መዓልቲ እኳ እንተ ተመልሳ፡ ኣካያዲ ስራሕ እቲ ሕርሻ ግና ኮሪናን ብጸይታን ከም ዘየለዋ እኳ ኣየስተብሃለን።
3 ህዝቢ ኣምላኽ ብሕብረት ንዚገብርዎ ኣኼባ ኣኽቢሮም እዮም ዚርእይዎ። ክርስትያናዊት ጉባኤ ደድሕሪ ምቛማ ኸይወዓለ ኸይሓደረ፡ ብዛዕባ ሰዓብቲ የሱስ “ብሕብረት . . . ጸኒዖም ነበሩ” ዚብል ነንብብ። (ግብ. 2:42) ንስኻ እውን ከማታቶም ኣዘውቲርካ ኣብ ክርስትያናዊ ኣኼባታት ክትእከብ ትደሊ ትኸውን። ኰይኑ ግና፡ ንዅሎም ክርስትያናት ዕንቅፋታት የጓንፎም እዩ። ዓለማዊ ስራሕ፡ ብዙሕ ዋኒን፡ ወይ መዓልታዊ ሃለኽለኽ ዜምጽኦ ድኻም ኣብ ኣኼባታት ንምእካብ ኣጸጋሚ ኺገብሮ ይኽእል እዩ። ነዚ ዕንቅፋታት እዚ ሰጊርና ኣብ ኣኼባታት ኣዘውቲርና ንምእካብ እንታይ ኪድርኸና ይኽእል፧ [1] መጽሓፍ ቅዱስ ንእንምህሮም ሰባትን ንኻልኦትን፡ ኣብ ኣኼባታት ምእካብ ዘለዎ ኣገዳስነት ከመይ ጌርና ኸነረድኦም ንኽእል፧ ኣብዛ ዓንቀጽ እዚኣ፡ ንኣምልኾ ብሕብረት ክንእከበሉ ዘሎና ሸሞንተ ምኽንያት ክንርኢ ኢና። ነዚ ምኽንያታት እዚ ኸኣ ኣብዚ ዚስዕብ ሰለስተ ኽፋል ክንከፍሎ ንኽእል ኢና። እዚ ኸኣ፡ ኣብ ኣኼባታት ክትእከብ ከለኻ፡ (1) ንስኻ ብኸመይ ከም እትጽሎ፡ (2) ካልኦት ብኸመይ ከም ዚጽለዉ፡ (3) የሆዋ ብኸመይ ከም ዚጽሎ እዩ። [2]
ንስኻ ብኸመይ ከም እትጽሎ
4. ብሕብረት ምእካብና፡ ብዛዕባ የሆዋ ኽንምሃር ዚሕግዘና ብኸመይ እዩ፧
4 ኣብ ኣኼባታት ንምሃር። ኵሉ ኣኼባ ጉባኤ ብዛዕባ ኣምላኽና የሆዋ ይምህረና እዩ። ንኣብነት፡ ኣብ ቀረባ እዋን ዳርጋ ንኽልተ ዓመት ዚኸውን፡ ብዙሓት ጉባኤታት ነታ ንየሆዋ ቕረቦ ዘርእስታ መጽሓፍ ኣብ መጽናዕቲ መጽሓፍ ቅዱስ ጉባኤ ኣጽኒዐናኣ እየን። እቲ ኣብ ባህርያት ኣምላኽ እተገብረ መጽናዕቲ፡ ምስቲ ኣሕዋትን ኣሓትን ዚህብዎ ልባዊ ሓሳባት ተደሚሩ፡ ንሰማያዊ ኣቦና የሆዋ ዘሎካ ፍቕሪ ኣየደልደሎንዶ፧ መደረታትን መርኣያታትን ንባብ መጽሓፍ ቅዱስን ብኣቓልቦ ምስ እንሰምዕ እውን፡ ብዛዕባ ቓል ኣምላኽ ዘሎና ፍልጠት ይውስኽ እዩ። (ነህ. 8:8) ንኣብነት፡ ሰሙን ሰሙን ካብ ንባብ መጽሓፍ ቅዱስ ንዚጐልሕ ነጥብታት ክትዳሎን ኣብኡ ዚቐርብ ሓሳባት ክትሰምዕን ከለኻ፡ እንታይ መንፈሳዊ ሃብቲ ኸም እትረክብ እሞ ሕስብ ኣብሎ።
5. ኣኼባታት ነቲ ኻብ መጽሓፍ ቅዱስ እተመሃርካዮ ኣብ ግብሪ ንምውዓልን ስብከትካ ንምምሕያሽን ብኸመይ ሓጊዙካ፧
5 ኣብ ኣኼባታት፡ ስርዓታት መጽሓፍ ቅዱስ ከመይ ጌርና ኣብ ኵሉ መዳይ ህይወትና ኣብ ግብሪ ኸም እነውዕሎ ንምሃር ኢና። (1 ተሰ. 4:9, 10) ንኣብነት፡ መጽናዕቲ ግምቢ ዘብዐኛ ንህዝቢ ኣምላኽ ዜድልዮም ትምህርቲ ይህቦም እዩ። መጽናዕቲ ግምቢ ዘብዐኛ ንሸቶታትካ ዳግም ከም እትምርምር፡ ንብጻይካ ክርስትያን ይቕረ ኸም እትብል፡ ወይ ንጸሎትካ ኸም እተመሓይሽ ገይሩካዶ ይፈልጥ፧ ኣብ መንጎ ሰሙን ዚግበር ኣኼባ እውን ንኣገልግሎትና ዕጡቓት ክንከውን ይምህረና እዩ። ከመይ ጌርና ብስራት ከም እንሰብኽን ቅዱስ ጽሑፋዊ ስርዓታት ብውጽኢታዊ መገዲ ኸም እንምህርን ንምሃር ኢና።—ማቴ. 28:19, 20።
6. ብኸመይ እዩ ኣኼባታትና ዜተባብዓናን ዜበርትዓናን፧
6 ኣብ ኣኼባታት ንተባባዕ። እዚ ኣብዚ ግዜና ዘሎ ስርዓት እዚ ኣእምሮኣውን ስምዒታውን መንፈሳውን ድኻም የስዕበልና እዩ። ብኣንጻሩ ግና፡ ኣኼባታት ጉባኤ የተባብዓናን የበርትዓናን እዩ። (ግብሪ ሃዋርያት 15:30-32 ኣንብብ።) ኣብ ሓያሎ ኣኼባታትና፡ ፍጻመ ትንቢት መጽሓፍ ቅዱስ ንምርምር ኢና። ከም ውጽኢቱ ድማ፡ እቲ የሆዋ ዘተስፈወና ናይ መጻኢ ተስፋታት ከም ዚፍጸም ዘሎና እምነት ይድልድል እዩ። እቶም ኣብ መድረኽ ኰይኖም ዚዛረቡ ጥራይ ኣይኰኑን ዜተባብዑና። ሓሳባት ዚህቡን ካብ ልቦም ዚዝምሩን ክርስትያናት ብጾትና እውን ይሃንጹና እዮም። (1 ቈረ. 14:26) ቅድሚ ኣኼባን ድሕሪኡን ምስ ኣሕዋትናን ኣሓትናን ክንዛራረብ ከለና ኸኣ፡ ዚፈትዉና ፈተውትና ስለ ዝረኸብና፡ ናይ ሓቂ እፎይታ ይስምዓና።—1 ቈረ. 16:17, 18።
7. ምስ ጉባኤ ሓቢርና ኽንእከብ ኣዝዩ ኣገዳሲ ዝዀነ ስለምንታይ እዩ፧
7 ኣብ ኣኼባታት፡ መንፈስ ቅዱስ ንረክብ። የሱስ ክርስቶስ፡ “እቲ እዝኒ ዘለዎ፡ እቲ መንፈስ ንጉባኤታት ዚብለን ዘሎ ይስማዕ” ኢሉ እዩ። (ራእ. 2:7) እወ፡ የሱስ ንክርስትያናዊት ጉባኤ ብመንፈስ ቅዱስ ኣቢሉ እዩ ዚመርሓ። ፈተና ምእንቲ ኽንጻረር፡ ንኣገልግሎት ተባዓትን ዕጡቓትን ምእንቲ ኽንከውን፡ ጽቡቕ ውሳነታት ድማ ምእንቲ ኽንገብር፡ መንፈስ ቅዱስ የድልየና እዩ። ነቲ መንፈስ እቲ ንምርካብ፡ ንእንረኽቦ ዘበለ ዅሉ ኣጋጣሚታት፡ እንተላይ ንኣኼባታት ጉባኤ ኽንጥቀመሉዶ ኣይግባእን፧
ካልኦት ብኸመይ ከም ዚጽለዉ
8. ኣብ ኣኼባታት ጉባኤ ምእካብናን ሓሳብ ምሃብናን ምዝማርናን፡ ንኣሕዋትና ዚሕግዞም ብኸመይ እዩ፧ (“ካብ ኣኼባ ኺምለስ ከሎ፡ ወትሩ ጽቡቕ ይስምዖ” ዘርእስታ ሳጹን እውን ርአ።)
8 ኣብ ኣኼባታት ንኣሕዋትና ዘሎና ፍቕሪ ኽንገልጽ ኣጋጣሚ ይኽፈተልና። ብዛዕባ እቲ ገሊኦም ኣብ ጉባኤኻ ዘለዉ ኣሕዋትን ኣሓትን ዝጾርዎ ጸገማት እሞ ኣጸቢቕካ ሕሰብ። ሃዋርያ ጳውሎስ፡ “ንሓድሕድና ንተሓላለ” ኢሉ ኺጽሕፍ እምበኣር ሓቁ እዩ። ጳውሎስ ቀጺሉ፡ “ኣኼባና ኣይንሕደግ” ብምባል፡ ከመይ ጌርና ኸም እንተሓላለ ገለጸ። (እብ. 10:24, 25፣ እ.ጽ.) ኣብ ኣኼባታት ምእካብካ፡ ኣመንቲ ዝዀኑ ብጾትካ ግዜኻን ቈላሕታኻን ሓልዮትካን ዚግብኦም ምዃኑ ኢኻ እተርኢ። ብተወሳኺ፡ እቲ ኻብ ልቢ ዝፈልፈለ ሓሳባትን መዝሙርን፡ ኣመንቲ ንዝዀኑ ብጾትካ የተባብዖም እዩ።—ቈሎ. 3:16።
9, 10. (ሀ) ኣብ ዮሃንስ 10:16 ዚርከብ ቃላት የሱስ ከመይ ገይሩ ምስ ኣሕዋትና ምእካብ ዘለዎ ኣገዳስነት ክንርዳእ ከም ዚሕግዘና ግለጽ። (ለ) ኣዘውቲርና ኣብ ኣኼባ ምእካብና፡ ብኣባላት ስድራ ቤቱ ንእተደርበየ ሰብ ክንሕግዝ ዜኽእለና ብኸመይ እዩ፧
9 ኣብ ኣኼባታት ምስ ኣመንቲ ዝዀኑ ብጾትና ሓድነት ይህልወና። (ዮሃንስ 10:16 ኣንብብ።) የሱስ ንርእሱ ምስ ጓሳ፡ ንሰዓብቱ ድማ ምስ መጓሰ ኣባጊዕ ኣመሳሲሉ ኣሎ። ሕስብ እሞ ኣብሎ፦ ክልተ ኣባጊዕ ኣብ ዅርባ እንተ ኣልየን፡ ክልተ ኣባጊዕ ድማ ኣብ ስንጭሮ እንተ ኣልየን፡ ሓንቲ በጊዕ ከኣ ኣብ ካልእ ትበልዕ እንተ ኣልያ፡ ነተን ሓሙሽተ ኣባጊዕ ከም መጓሰ ጌርና ንርእየን ዲና፧ ብሓፈሻኡ፡ ሓደ መጓሰ ኣባጊዕ ኣብ ትሕቲ ሓልዮት ሓደ ጓሳ ዀይነን ብሓንሳእ እየን ዚጕዓዛ። ብተመሳሳሊ፡ ኰነ ኢልና ገዛእ ርእስና እንተ ፈሊና፡ ንጓሳና ኽንስዕቦ ኣይንኽእልን ኢና። ክፍሊ እተን “ጓሳአን . . . ሓደ” ዝዀነ “ሓደ መጓሰ” ንምዃን ምስ ካልኦት ክርስትያናት ብሓባር ክንእከብ ኣሎና።
10 ኣብ ኣኼባታት ክንእከብ ከለና፡ ንሓድነት ሕውነትና ኣበርክቶ ንገብር ኢና። (መዝ. 133:1) ገሊኦም ክርስትያን ብጾትና፡ ብወለዶምን ኣሕዋቶምን ኣሓቶምን ተሰጒጎም እዮም። የሱስ ግና ዜፍቅርዎምን ዚሓልዩሎምን መንፈሳውያን ስድራ ቤት ከም ዚህቦም ቃል ኣትዩሎም እዩ። (ማር. 10:29, 30) ኣዘውቲርና ኣብ ኣኼባታት ክንእከብ ከለና፡ ንኸምዚኣቶም ዝበሉ ፍቕራት ብጾትና፡ ኣቦ፡ ኣደ፡ ሓው፡ ወይ ሓብቲ ኽንኰኖም ንኽእል ኢና። እዝስ ኣብ ኣኼባታትና ንምእካብ ዚከኣለና ዘበለ ኽንገብር ኪድርኸናዶ ኣይግባእን፧
የሆዋ ብኸመይ ከም ዚጽሎ
11. ኣብ ኣኼባታት፡ ንየሆዋ ዚግብኦ ኽንህቦ ኣጋጣሚ ዚኽፈተልና ብኸመይ እዩ፧
11 ኣብ ኣኼባ፡ ንየሆዋ ዚግብኦ ንህቦ። የሆዋ ፈጣሪና ብምዃኑ፡ ውዳሰን ግርማን ምስጋናን ክብርን ይግብኦ እዩ። (ራእይ 7:12 ኣንብብ።) ኣብ ኣኼባና ብዛዕባ የሆዋ ኽንጽልን ክንዝምርን ክንዛረብን ከለና፡ እቲ ኣጸቢቑ ዚግብኦ ኣምልኾ ኢና እንህቦ ዘለና። ነቲ ኣዝዩ ብዙሕ ዝገበረልና ኣምላኽ ክብሪ ምሃብ ዓብዪ መሰል እዩ።
12. ነቲ ኣብ ኣኼባታት ክንእከብ እተዋህበና ትእዛዝ ክንሕሉ ኸለና፡ የሆዋ ኸመይ ይስምዖ፧
12 የሆዋ ተኣዛዝነትና እውን ይግብኦ እዩ። ብፍላይ ኣብ ግዜ መወዳእታ ኣኼባና ኸይንሓድግ ኣዚዙና እዩ። ነቲ ትእዛዝ እቲ ፈቲና ምስ እንእዘዞ፡ የሆዋ ባህ ይብሎ እዩ። (1 ዮሃ. 3:22) ሰሙን ሰሙን ኣብ ኣኼባ ኽንእከብ እንገብሮ ጻዕሪ የስተብህለሉን ኣኽቢሩ ይርእዮን እዩ።—እብ. 6:10።
13, 14. ኣብ ኣኼባታት፡ ንየሆዋን ንየሱስን እንቐርቦም ብኸመይ ኢና፧
13 ኣብ ኣኼባ ምስ እንእከብ፡ የሆዋ ንዕኡን ንወዱን ክንቀርቦም ከም እንደሊ ይርኢ። ኣብ ኣኼባና፡ እቲ ዓብዪ መምህርና ብቓሉ መጽሓፍ ቅዱስ ኣቢሉ ይምህረና እዩ። (ኢሳ. 30:20, 21) ኣብ ኣኼባና እተኣከቡ ዘይኣመንቲ እኳ፡ “ኣምላኽ ብሓቂ ኣብ መንጎኹም እዩ” ኢሎም ኪድምድሙ ይኽእሉ እዮም። (1 ቈረ. 14:23-25) የሆዋ ንኣኼባታትና ብመንፈስ ቅዱሱ ገይሩ ይባርኾ፡ ነቲ ቕዱስ ጽሑፋዊ ትምህርቲ ድማ ብንጥፈት ይመርሖ እዩ። እምበኣር፡ ኣብ ኣኼባታትና ድምጺ የሆዋ ንሰምዕ፡ ፍቕራዊ ሓልዮቱ ኸኣ ንርኢ ኢና። በዚ ኸምዚ፡ ንዕኡ ንቐርቦ ኢና።
14 ሓደ ግዜ የሱስ፡ “ክልተ ወይ ሰለስተ ዀይኖም ብስመይ ኣብ እተኣከቡሉ፡ ኣነ ኣብ ማእከሎም እየ” በለ። (ማቴ. 18:20) እዚ የሱስ እተዛረቦ መሰረታዊ ስርዓት፡ ንኣኼባታትና እውን ዚምልከት እዩ። ክርስቶስ ርእሲ ጉባኤ ስለ ዝዀነ፡ “ኣብ መንጎ” ጉባኤታት ህዝቢ ኣምላኽ ‘ይመላለስ’ እዩ። (ራእ. 1:20–2:1) ሕስብ እሞ ኣብሎ! የሆዋን የሱስን ኣብ ክርስትያናዊ ኣኼባታትና ብንጥፈት የበርትዑና እዮም። የሆዋ ነቲ ንዕኡን ንወዱን ክንቀርቦም ዘሎና ህንጥዮት ኪርእዮ ኸሎ ኸመይ ዚስምዖ ይመስለካ፧
15. ናብ ኣኼባታት ምኻድና፡ ንኣምላኽ ክንእዘዞ ኸም እንደሊ ዜርኢ ብኸመይ እዩ፧
15 ኣብ ኣኼባ ምእካብና፡ ንልዑላውነት ኣምላኽ ከም እንድግፍ የርኢ። የሆዋ ኣብ ኣኼባታት ክንእከብ እኳ እንተ ኣዘዘና፡ ከምኡ ኽንገብር ግና ኣየገድደናን እዩ። (ኢሳ. 43:23) ስለዚ፡ ንትእዛዙ ኽንእዘዝ ከለና፡ ንየሆዋ ኽሳዕ ክንደይ ካብ ልቢ ኸም እነፍቅሮን ንግዝኣቱ ኽሳዕ ክንደይ ከም እንድግፍን ኢና እነርኢ። (ሮሜ 6:17) ንኣብነት፡ ኣስራሒና ምእንቲ ዓለማዊ ስራሕና ኢልና ኣዘውቲርና ኻብ ምእካብ ክንበኵር ጸቕጢ ይገብረልና ይኸውን። ወይ ድማ ተጻራሪ መንግስቲ፡ ንኣምልኾ እንተ ተኣኪብና፡ መቕጻዕቲ፡ ማእሰርቲ፡ ወይ ካብኡ ዝገደደ ነገር ከም ዜስዕበልና የጠንቅቐና ይኸውን። ወይ ከኣ ኣብ ኣኼባ ኣብ ክንዲ እንእከብ፡ ክንዘናጋዕ ንፍተን ንኸውን። ኣብ ኵሉ እዚ ዅነታት እዚ፡ ‘ንመን ኢና እነገልግል፧’ ዚብል ምርጫ እዩ ዚቐርበልና። (ግብ. 5:29) ንልዑላውነት የሆዋ ኽንድግፍ ምስ እንውስን፡ ንልቡ ነሐጕሶ ኢና።—ምሳ. 27:11።
ኣብ ኣኼባታት እናተኣከብካ ጸኒዕካ ንበር
16, 17. (ሀ) ኣብ ቀዳማይ ዘመን ዝነበሩ ክርስትያናት ንኣኼባታቶም ኣዝዮም ኣኽቢሮም ይርእይዎ ኸም ዝነበሩ ኸመይ ጌርና ንፈልጥ፧ (ለ) ሓውና ጆርጅ ጋንገስ ብዛዕባ ክርስትያናዊ ኣኼባታት ከመይ ይስምዖ ነበረ፧
16 እቶም ቀዳሞት ክርስትያናት ድሕሪ እቲ ብጰንጠቈስጠ 33 ድ.ክ. ዝዀነ ዜደንቕ ተኣምር፡ ንሓጺር እዋን ጥራይ ኣይኰነን ዚእከቡ ዝነበሩ። የግዳስ፡ “ብትምህርቲ ሃዋርያትን ብሕብረትን . . . ጸኒዖም ነበሩ።” (ግብ. 2:42) እታ “ጸኒዖም ነበሩ” ተባሂላ እተተርጐመት ናይ ግሪኽኛ ቓል፡ ከም እተጻወሩ ወይ ብብርቱዕ ጻዕሪ ኸም ዝጸንዑ ትእምት እያ። እቶም ክርስትያናት እቲኦም ኣብ ትሕቲ ግዝኣት ሮሜ ስለ ዝነበሩ፡ ካብ መራሕቲ ሃይማኖት ኣይሁድ ድማ ተቓውሞ የጋጥሞም ብምንባሩ፡ ንዓታቶም ኣብ ኣኼባታት ምእካብ ቀሊል ኣይነበረን። ይኹን እምበር፡ ጸኒዖም እዮም።
17 ብዙሓት ኣብዚ ግዜና ዚርከቡ ኣገልገልቲ የሆዋ ንክርስትያናዊ ኣኼባታትና ዘለዎም ልዑል ኣኽብሮት ኣርእዮም እዮም። ኣብ ኣመሓዳሪ ኣካል ልዕሊ 22 ዓመት ዘገልገለ ጆርጅ ጋንገስ፡ “ምስ ኣሕዋት ምእካብ፡ ንዓይ ሓደ ኻብቲ ኣብ ህይወተይ ልዕሊ ዅሉ ባህ ዚብለንን ምንጪ መተባብዒ ዚዀነለይን እዩ። እንተ ተኻኢሉ፡ ኣብ ኣዳራሽ መንግስቲ ኣምላኽ ካብቶም ቀዳሞት ዚመጹን ካብቶም ዳሕሮት ዚወጹን ምዃን እፈቱ እየ። ምስ ህዝቢ ኣምላኽ ክዛራረብ ከለኹ፡ ውሽጣዊ ሓጐስ ይስምዓኒ እዩ። ኣብ መንጎኦም ክኸውን ከለኹ፡ ኣብ ቤተይ ምስ ስድራ ቤተይ፡ ኣብ መንፈሳዊ ገነት ከም ዘለኹ ይስምዓኒ እዩ” በለ። ኣስዕብ ኣቢሉ ኸኣ፡ “ከምቲ ኮምፓስ ወትሩ ናብ ሰሜን እትሕብር፡ ውሽጣዊ ሓሳበይን ትምኒተይን እውን ኣብ ኣኼባታት ምእካብ እዩ” በለ።
18. ብዛዕባ ኣኼባታትና ኸመይ እዩ ዚስምዓካ፧ እንታይ ክትገብርከ ኢኻ ቘሪጽካ ዘለኻ፧
18 ንኣምልኾ የሆዋ ብዛዕባ እንገብሮ ኣኼባታት ከምኡ ድዩ ዚስምዓካ፧ እምበኣር፡ ወትሩ ጸኒዕካ ኣብ ኣኼባታት ክትእከብ ቈራጽነት ግበር። በዚ ኸምዚ ድማ፡ ምስቲ፡ “ኦ የሆዋ፡ ንቤት ማሕደርካ . . . እፈትዎ እየ” ዝበለ ንጉስ ዳዊት ክትሰማማዕ ኢኻ።—መዝ. 26:8።
^ [1] (ሕጡብ ጽሑፍ 3) ገሊኦም ኣመንቲ ዝዀኑ ብጾትና፡ ከም ከቢድ ሕማም ብዝኣመሰለ ኻብ ዓቕሞም ንላዕሊ ብዝዀነ ዅነታት ኣብ ኣኼባታት ብስሩዕ ኪእከቡ ኣይክእሉን እዮም። የሆዋ ንዅነታቶም ከም ዚርድኦን ነቲ ብምሉእ ነፍሶም ዜቕርቡሉ ኣምልኾ ኣጸቢቑ ኸም ዚሕጐሰሉን ርግጸኛታት ኪዀኑ ይኽእሉ እዮም። ሽማግለታት ንኸምዚኣቶም ዝበሉ እተሸገሩ ኣሕዋት፡ ካብቲ መንፈሳዊ መደባት ኪጥቀሙሉ ዚኽእሉ ሓገዝ ኪገብሩሎም ይኽእሉ እዮም። ምናልባት ነቲ መደብ ብተሌፎን ኬመሓላልፉሎም ወይ ነቲ ኣኼባታት ኪቐድሑሎም ይኽእሉ እዮም።
^ [2] (ሕጡብ ጽሑፍ 3) “ኣብ ኣኼባታት እንእከበሉ ምኽንያታት” ዘርእስታ ሳጹን ርአ።


text:
ኣባላት መሪሕነት ኤምዲሰመ ዝርከብዎም ወ/ሮ ኣድያም ወልዳይ፡ ኣቶ ኩሉብርሃን ኣብርሃምን፡ ኣቶ ኢያሱ ዓንደማርያምን "ብድሆታት ንምትካል ዲሞክራሲ ኣብ ኤርትራ" ብዝብል ኣርእስቲ ኣብ ቀጽሪ ዩኒቨርሲቲ ደቡብ ኣፍሪቃ (UNISA) ብዕለት 10 መስከረም 2015 ክፉት ህዝባዊ ሰሚናር ኣካይዶም። ኣብዚ ብ "WIPHOLD-Birgalia Bam Research in Electoral Democracy" ዝተወደበ ሰሚናር ሓያለ ተመሃሮ፡ መማህራን ዪኒቨርሲቲን፡ ሰብ ሞያን ዝርከብዎም ግዱሳት ውልቀሰባትን፡ ወከልቲ ፖለቲካዊ ትካላትን ተሳቲፎም።
እቲ ሰሚናር ብዛዕባ ኤርትራ ታሪኻውን ፖለቲካውን ሓፈሻዊ ድሕረባይታ ድሕሪ ምሃብ፡ ነቲ ኣብ ልዕሊ ኤርትራን ህዝባን ዝፍጸም ዘሎ መወዳድርቲ ዘይርከቦ ማሕበራዊ፡ ቁጠባዊን ፖለቲካዊን ጭቆና፡ በደልን፡ ምግሃስ ሰብኣዊ መሰላትን ንተሳተፍቲ ብዝርዝር መብርሂ ሂቦም። ብምቕጻል እዚ ኩሉ ሓሊፉ ኤርትራ ናብ ዲሞክራሲ ክትሰጋገር ዝግበር ዘሎ ቃልሲ ተሳትፎ ኤርትራውያን እንዳዓዘዘ ይኸይድ ብምህላዉ ናይ ብሓቂ ተስፋ ዝህብ እዩ ድሕሪ ብምባል፡ ጸብጻብ ኮምሽን ውዱብ ሕቡራት ሃገራት፡ ማሕበረሰብ ዓለም ንጉዳይ ኤርትራ ኣቃልቦ ይህቦ ብምህላዉ ነቲ ቃልሲ ተወሳኺ ድርኺት ዝህብ ምዃኑ ኣዘኻኺሮም።
ተሳተፍቲ ነቲ ሰሚናር ብጽሞና ድሕሪ ምክትታል፡ ሕቶታትን ርእይቶታትን ኣቕሪቦም። ካብቲ ተሳተፍቲ ዝበልዎ ገለ ንምጥቃስ፡
"ብጽሑፍን ብገለ ገለ ማዕከናት ዜናን ብዛዕባ ኤርትራ ሰሚዐ፡ እዚ ንስኹም ዝሃብኩምና መግለጺ ግና ካብ ትጽቢተይ ንላዕሊ ኮይኑ ረኺበዮ"
"እዚ ዝሃብኩምና መግለጺ ናይ ብሓቂ ዓይኒ ከነንቁሕ ዝሕግዝ እዩ ነይሩ (It was an eye-opener)"
"ክትዛረቡ ከለኹም፡ ከምዚ ዘፍርሕ ፊልም (horror movie) ትርኢ ዘሎኻ ኮይኑ እዩ ዝስምዓካ"
"ሕጋውነት ስልጣን ኢሰያስ ካብ ምንታይ እዩ ምንጩ ትብሉ"
"ስለምንታይ እዩ ኢሰያስ ንሕዝቢ ኤርትራ ከምዚ ዝገብሮ ዘሎ፡ ኣብ ኣተዓባብይኡ ገለ ጸገምዶ ነይርዎ ክኸውን ይኽእል"
"ጉዳይ ኤርትራ ብዝበለጸ ኣቃልቦን ደገፍን ማሕበረሰብ ዓለም ክረክብ እንታይ እንተተገብረ ይሓይሽ"
"እዚ ዝሃብኩምና ሰሚናር ብዝበለጸን ብዝሰፍሐን ኣብ ካልእ መድረኽ ክድገም፡ እቲ ዝርርብ ድማ ቀጻሊ ክኸውን ተስፋ እገብር"
"ናይ ኤርትራ ኩነታት ብትብዓት ከተካፍሉና ፍቓደኛታት ብምዃንኩም ኣድናቆትና ንገልጸልኩም፡ እዚ ሰሚናር ካልኦት ኣፍሪቃውያን ብዛዕባ ኣህጉሮም ዝሰፍሐ ኣፍልጦ ክህልዎም ሓጋዚ ነይሩ"
ዝብሉ ይርከብዎም።
ኣብ መወዳእታ ኣዳለውቲ ናይቲ ሰሚናር፡ ንኣቕረብቲ ዘለዎም ምስጋና ገሊጾም። ኣቕረብቲ ሰሚናር ብወገኖም ድማ ንተሳተፍቲ ብዓቕልን ጽሞናን ንልዕሊ ሰለስተ ሰዓታት ብምስምዖም፡ ንኣዳለዉቲ ከኣ ብዛዕባ ኤርትራ ሓሳቦም ንግዱሳት ማሕበረሰብ ናይቲ ዩኒቨርሲቲ ከካፍሉ ዕድል ብምኽፋቶም ምስጋንኦም ድሕሪ ምምሕልላፍ እቲ ሰሚናር ብጽቡቅ መንፈስ ተዛዚሙ።
ኤምዲሰመ
11 መስከረም 2015
ፕሪቶርያ - ደቡብ ኣፍሪቃ


text:
ለውጢ ኩነታት ኣየር ፀገም ጥዕና እዚ ክፍለዘመን’ዩ
መቐለ ሓምለ 29/2009(ድወት)ኣብ 2ሽሕን 100ዓ.ም.ፈረንጂ ብኸቢድ ኹነታት ኣየር በብዓመቱ 152ሽሕ ሰባት ሃገራት ኣውሮፓ ከምዝሞቱ ተመራመርቲ ገሊፆም።
ሳዕቤናት ለውጢ ኩነታት ኣየር ንምንካይ ዝውሰዱ ስጉምታት በዚ ሐዚ ዘለዎ እንተቐፂሉ’ዩ እዚ ፀገም ከጋጥም ዝኽእል’ውን ኢሎም።
እዚ ቑፅሪ 50ዕፅፊ ሐዚ ይምዝገብ ዘሎ ሞት ሳዕቤን ለውጢ ኹነታት ኣየር ከምዝኾነ ላንሴት ፕላኔት ሄልዝ ዝተብሃለ መፅሄት ገሊፁ።
መጠን ልቀት ዝተቓፀለ ካርበን ዝንክዩን ለውጢ ኩነታት ኣየር ዘስዕቦ ሓደጋ ንምንካይ ዘተባብዑን ፖሊስታት ተግባራዊ እንተዘይኾይኖም ብኸቢድ ለውጢ ኩነታት ኣየር ዘጋጥም ሞት ካብ 1981 ክሳብ 2010 ካብ ዝነበሮ 3ሽሕ ካብ 2071 ክሳብ 2ሽሕን 100ን ናብ 152ሽሕ ክብ ክብል ይኽእል’ዩ።
67ሚኢታዊ ዜጋታት ኣውሮፓ ለውጢ ኩነታት ኣየር ብዘስዕቦም ሓደጋታት ከምዝጥቅዑ ዝገለፁ እቶም ተመራመርቲ ልዕሊ ዓቐን ዋዒ፣ ዛሕሊ፣ ድርቂ፣ ሓደጋ ውሑጅ፣ ሆቦብላን ካልኦትን እተን ሃገራት ዘናግዑወን ፀገማት ክኾኑ ከምዝኽእሉ ኣመልኪቶም።
እዚ መፅናዕቲ ዘካየደ ጉጅለ ካብ 1981 ክሳብ 2010ዓ.ም.ፈረንጂ ዝተመዝገቡ ስግኣታት ለውጢ ኩነታት ኣየር መሰረት ዝገበረ ኾይኑ ለውጢ ኹነታት ኣየር ዓለምለኻዊ ስግኣት ጥዕና ደቂ ሰባት መበል 21ክፍለ ዘመን ከምዝኾነ ኣቐሚጡ። (ቢቢሲ)


text:
"እምብኣርሲ፡ ምእንቲ ኽትፍወሱ፡ ንሓድሕድኩም ሓጢኣትኩም ተአመኑ፡ ምእንቲ ንሓድሕድኩምውን ጸልዩ። ጸሎት ጻድቕ ብግብራ ብዙሕ ተስልጥ እያ። /ያዕ 5፥16/
ጽጌ ማለት ጸገየ ዓንበበ፡ ማለት እዩ። እዚ ወርሓት እዚ ዘመነ ጽጌ ዘመነ ዕንባባ ተብሂሉ ይጽዋዕ።
መተሓሳሰቢ፣ንኹልኹም ኣንበብቲ እዚ ታሪኽ እዚ ክትርጉሞ ዘገደደኒ፣ጊዮርጊስ ሓቢብ ኣብ ዝነበረሉ ግዜ ቤተ ክርስቲያን ግብጺ ኣብዚ ሕጂ ቤተ ክርስቲያና ዘላቶ
ድሕረ ባይታ በዓል ቅዱስ ዮሓንስ
እዚ ቅዱስ ዮሓንስ እንበልና ኣብ ሃገርና ዓመት ዓመት እነብዕሎ ዘለና ዕለት፡ ኣቦታትና ንስለ በዓል ኢሎም ዘብዕልዎ ዝነበሩ ዘይኸነስ፡ ሓቀኛን መንፈሳውን
ነአኩተከ እግዚኦ ወንሴብሓከ ንባርከከ እግዚኦ ወንትአመነከ ንስእለከ እግዚኦ ወናስተበቁዓከ ንገኒ ለከ እግዚኦ
ኣብዚ እዋን እዚ፥ ህዝቢ ኤርትራ ዘሕልፎ ዘሎ መከራን ስቓይን ጸብጺብካ ዝውዳእ ኣይኮነን። ብዙሓት ሰባት ዝሓትዎ ሕቶ ድማ "ንሕናዶ ካብ ዓለምና ዝተፈለየ ኣበሳን ሓጢኣትን ጌርና
"ገበርቲ ሰላም ውሉድ ኣምላኽ ክበሃሉ እዮም እሞ ብፁዓን እዮም” (ማቴ 5፡9) ከም ዝበለ ቅዱስ ወንጌል ምእንቲ ሰላም ክነግሥ ኣብ ኩሉ ክሰፍሕን ክዝርጋሕን ኣበርክቶ ዝገብሩን